text:
মন্ত্রীমন্দল
কেবিনেতনা “ভারত্তা সেমিকন্দক্তর অমসুং দিসপ্লে মেন্যুফেকচরিং তৌবগী ইকোসীস্তেম শেমগৎপগী প্রোগ্রাম” দা শেমদোক-শেমজিন তৌবগী অয়াবা পীখ্রে
তেক্নোলোজী নোদ শিনবা থুংবগী সেমিকন্দক্তর ফেবকা লোয়ননা কম্পাউন্দ সেমিকন্দক্তর, পেকেজিং অমসুং অতোপ্পা সেমিকন্দক্তর ফেসিলিতীশিংদা কীদমক্তা ৫০% ইন্সেন্তিব পীগনি
Posted On:
21 SEP 2022 3:47PM by PIB Imphal
প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেতনা ভারত্তা সেমিকন্দক্তর অমসুং দিসপ্লে মেন্যুফেকচরিং তৌবগী ইকোসীস্তেম শেমগৎপগী প্রোগ্রামদা মখাগী থৌওংশিং শেমদোক-শেমজিন তৌবগী অয়াবা পীখ্রেঃ
- ভারত্তা সেমিকন্দক্তর ফেব লিংখৎপগী স্কিমগী মখাদা তেক্নোলোজী নোদ খুদিংগী পেরি-পাসু বেসিস্তা প্রোজেক্তকী অচঙবা শেনফমগী ৫০% ফাওবগী ফিস্কেল সপ্পোর্ত পীবা।
- ভারত্তা দিসপ্লে ফেব লিংখৎপগী স্কিমগী মখাদা পেরি-পাসু বেসিস্তা প্রোজেক্তকী অচঙবা শেনফমগী ৫০% ফাওবগী ফিস্কেল সপ্পোর্ত পীবা।
- ভারত্তা কম্পাউন্দ সেমিকন্দক্তর/সিলিকোন ফোতোনিক্স/সেন্সর ফেব অমসুং সেমিকন্দক্তর এ.তি.এম.পি./ও.এস.এ.তি. ফেসিলিতী লিংখৎপগী স্কিমগী মখাদা পেরি-পাসু বেসিস্তা কেপিতেল এক্সপেন্দিচরগী শেনফমগী ৫০% ফাওবগী ফিস্কেল সপ্পোর্ত পীবা। অহেনবা ওইনা, স্কিম অসিগী মখাদা লৈগদৌরিবা তার্গেত তেক্নোলোজীশিংগী মনুংদা দিস্কৃত সেমিকন্দক্তর ফেবসু য়াওগনি।
শেমদোক্লবা প্রোগ্রাম অসিগী মখাদা, সেমিকন্দক্তর ফেব লিংখৎপগীদমক্তা তেক্নোলোজী নোদ খুদিংদা প্রোজেক্তকী অচঙবা শেনফমগী ৫০% ফাওবগী মান্নবা ফিস্কেল সপ্পোর্ত পীগনি। অখন্নবা মীয়াম্না পাম্নবা তেক্নোলোজী অমসুং কম্পাউন্দ সেমিকন্দক্তরগী মওং-মতৌ অমদি এদভান্স ওইবা পেকেজিংগী মতাংদা খন্নরুবা মতমদা, শেমদোক্লবা প্রোগ্রাম অসিনা কম্পাউন্দ সেমিকন্দক্তর/সিলিকোন ফোতোনিক্স/সেন্সর ফেব অমসুং সেমিকন্দক্তর এ.তি.এম.পি./ও.এস.এ.তি. ফেসিলিতী লিংখৎপগীদমক্তা পেরি-পাসু বেসিস্তা কেপিতেল এক্সপেন্দিচরগী শেনফমগী ৫০% ফাওবগী ফিস্কেল সপ্পোর্ত পীগনি।
প্রোগ্রাম অসিনা ভারত্তা সেমিকন্দক্তর ফেব লিংখৎনবা মালেমগী সেমিকন্দক্তর প্লেয়র কয়াগী পুক্নিং চিংশিল্লি। শেমদোক্লবা প্রোগ্রাম অসিনা ভারত্তা সেমিকন্দক্তর অমসুং দিসপ্লে মেন্যুফেকচরিং তৌনবা ইনভেস্তমেন্ত কয়া অমা লৈহনগনি। ইনভেস্তমেন্ত তৌবা ঙমগদবশিংগা ৱারী শাবদা, অহানবা সেমিকন্দক্তর ফেসিলিতী শাবগী থবক য়াম্না অথুবা মতমদা হৌরগনি হায়বগী থাজবা লৈরি।
ইন্দস্ত্রীগী ওইবা মালেমগী অখঙ-অহৈ অমসুং একাদমিয়া কয়া মনুং চনবা এদভাইজরী কম্মিতী অমা ইন্দিয়া সেমিকন্দক্তর মিসন - ভারত্তা সেমিকন্দক্তর অমসুং দিসপ্লে মেন্যুফেকচরিং তৌবগী ইকোসীস্তেম শেমগৎপগী প্রোগ্রামগী নোদেল এজেন্সীদা পাউতাক পীনবগীদমক্তা শেমখ্রে। এদভাইজরী কম্মিতী অসিনা সরকারনা য়ারবা সিলিকোন সেমিকন্দক্তর ফেব/ সিলিকোন ফোতোনিক্স/সেন্সর/ দিসকৃত সেমিকন্দক্তর এ.তি.এম.পি./ও.এস.এ.তি.গী তেক্নোলোজী নোদ খুদিংদা মান্নবা সপ্পোর্ত পীনবা য়েৎনবা লৈতনা পাউতাক পীরি। অতোপ্পা কয়াগী মরক্তগী ওতোমোতিব, পাৱর অমসুং তেলিকোম এপ্লিকেসন্দা য়াম্না তঙাই ফদবা এন.এম. ৪৫ অমসুং মথক্কী পোত্থোকশিংগী দিমান্দ য়াম্না ৱাংনা লৈ। মসিদা নত্তনা, সেগমেন্ত অসিনা অপুনবা সেমিকন্দক্তর মার্কেতকী চাউরাক্না ৫০%গী শরুক ওই।
*****
(Release ID: 1861261)
Visitor Counter : 39
Read this release in:
Odia
,
Telugu
,
Marathi
,
Tamil
,
Malayalam
,
English
,
Urdu
,
Hindi
,
Assamese
,
Bengali
,
Punjabi
,
Gujarati
,
Kannada


c: text/html

text:
সেদ্যুল ত্রাইব (এস টি) সরটিফিকেট
সেদ্যুল ত্রাইব (এস টি) সরটিফিকেট অসি দিপুটি কম্মিস্নর, তমেংলোং অমসুং তামৈ, তমেংলোং অমসুং তৌশেমগী এস দি ও শিংদগী ফংগনি।
মসি ফংনবগীদমক্তা চংগদবা চে-চাং:
- ই পি আই সি কার্দ নৎত্রগা হাওস নম্বর তাকপা ইলেক্তোরেল রোলগী ফোটো কোপি।
- ক্লাস ৱান্দগী টেন পাওবগী সরটিফিকেটশিং নত্রিগা মেদিকেল দিপার্টমেন্টনা পীবা সরটিফিকেট ।
সেদ্যুল ত্রাইব (এস টি) অসি মখাগী ইউ আর এল অসি শীজিন্নরগা ওন লাইনগী খুৎথাংদা লৌবা য়াগনি ।
বিজিট: https://eservicesmanipur.gov.in
মফম : দি সি অফিস কোমপ্লেক্স | সহর : তমেংলোং | পিন কোড : 795141

robotstxt: allowed

filter: keep


text:
প্রধান মন্ত্রী শ্রী নরেন্দ্র মোদীনা ভিদিও কনফরেন্সকী খুৎথাংদা সেপ্তেম্বর ২৩, ২০২২গী অয়ুক পুং ১০:৩০ তাবদা গুজরাতকী এক্তা নগরদা রাজ্যশিংগী ইনভাইরোনমেন্ত মিনিস্তরশিংগী মীফম হৌদোক্কনি। থৌরম অদুদা মহাক্না মীয়ামদা ৱা ঙাংগনি।
কোওপরেতিপ ফেদেরেলিজমগী ৱাখল্লোন চাউখৎহন্নবা, থৌরাং কয়াগী মখাদা প্লাস্তিক্কী অমোৎপশিং লোইশিন্নবা, লাইফ(লাইফস্তাইল ফোর ইনভাইরোনমেন্ত)তা মীৎয়েং থমদুনা অইং-অশাগী খল কাইরকপা মপুংফানা থেংন্নবা স্তেৎ এক্সন প্লানশিং শেম্নবা কেন্দ্র অমসুং রাজ্য সরকারশিংগী মরক্তা মখা তানা পুন্না থবক তৌমিন্ননবা মীফম অদু কৌবনি। লম্লক্কী শা-উচেকশিং য়োকখৎতুনা উমংগী শরুক হেনগৎহন্নবা মীফম অসিনা পান্দম থম্লি।
সেপ্তেম্বর ২৩ অমসুং সেপ্তেম্বর ২৪দা পাংথোক্কদৌরিবা নুমিৎ নিনিগী মীফম অদুদা লাইফ, অইং-অশাগী খল কাইরকপা থেংনবা(অইং-অশাগী খল কাইরকপগী মতাংদা স্তেৎ এক্সন প্লানশিং নৌনা শেমদোকপা), পরিভেস(ইনভাইরোনমেন্তগী অয়াবা পীনবা শিঙ্গল ৱিন্দো ক্লিয়ারেন্স), উমং য়েংশিনবা, পোল্লুসন ঙাকথোকপা অমসুং লাকশিনবা, লম্লক্কী শা-উচেক য়োকখৎপা অমসুং প্লাস্তিক অমসুং অমোৎপা লোইশিনবা হায়রিবা হিরমশিং অসি য়াওনা থিম তরুক লৈগনি।


text:
গুজরাতকী মীয়াম্না য়াবা মুখ্যমন্ত্রী শ্রী ভুপেন্দ্র পতেল জী, পার্লিয়ামেন্তকী ঐগী মরূপ অমসুং গুজরাত ভাজপাগী অধ্যক্স শ্রীমান সি.আর. পতিল জী, গুজরাত লৈঙাক্কী মন্ত্রীশিং, এম.পি.শিং অমসুং এম.এল.এ. পুম্নমক অমদি মফমসিদা মশিং য়াম্না তিনবিরিবা কচ্ছকী ঐগী নুংশিরবা ইচে ইচল অমসুং ইয়ামবা ইনাওশিং !
ঐগী নুংশিরবা ইচিন ইনাওশিং, কমদৌবিরি? নুংঙাইরিবা নৎত্রা? কচ্ছতা নোং নীংথিনা তারে, মদুগী নুংঙাইবা ময়ামগী মায়থোঙদা মমি তাবা উই।
মরূপশিং,
ঙসিদি য়াম্লবা ৱাখল কয়ানা পুক্নিং নুংশিহল্লে। ভুজিয়ো দুঙ্গরদা স্মৃতিবন মেমোরিএল অমসুং অঞ্জারদা বীর বাল স্মারক শঙ্গারিবসি কচ্ছকী, গুজরাতকী, লৈবাক পুম্বগী মীওইশিংনা থেংনখিবা অৱা অনাশিংগী খুদম্নি। মসি শেমগৎপদা হুমাংখক্তা নত্তনা ইমুং কয়াগী পিরাংনা মফমসিগী নুং অমসুং চেকশিংদা ঈশিং চাইখিবনি।
অঞ্জারদা অঙাঙশিংগী ইমুং মনুংশিংনা বাল স্মারক শাননবগী ৱাফম হৌদোরকখিবা ঐ নীংশিংলি। মদুগী মতুংদা ঐখোয়না মসিবু ঐখোয় মশেল হোৎনমিন্নদুনা শেমগৎনবা ৱারেপ্নখি। ঙসিদি মতমদুদা শকমিন্নখিবা ৱাশক্তু মঙফাওনরে। ঙসি নীংশিং খুভম অসিবু ঐনা পুক্নিং নুংশিনা ইমুং মনুং, অঙাঙ কায়নখ্রবা ময়ামগী মফমদা কত্থোকচরি।
ঙসি লুপা করোর ৪৪০রোমগী ওইগদবা প্রোজেক্ত কয়া কচ্ছতা উরেপ উয়ুং তম্লি অমদি শঙ্গাদুনা মীয়ামদা কত্থোক্লি। মসিদা ঈশিং, মৈ, লম্মী-থোং অমসুং দেরীগা মরী লৈনবা প্রোজেক্তশিং য়াওরি। মসি গুজরাতকী, কচ্ছকী চাওখৎনবগীদমক দবল ইঞ্জিন লৈঙাক্না হোৎনখিবদুগী মহৈনি। ইমা আশাপুরা খুরুমজবদা হেন্না নুংঙাইনবা ঙসি অনৌবা ফেসিলিতীশিংগী উরেপ উয়ুংসু তম্লি। হায়রিবা ফেসিলিতীশিং অসি শেমগৎপা লোইরক্লবা মতমদা লাই খুরুম্বা লাকপা মীওইশিংদা অনৌবা ৱাখল্লোন অমা পোক্লক্কনি। ঐখোয়গী মীয়াম্না য়াবা মুখ্যমন্ত্রী ভুপেন্দ্র ভাইগী মীৎয়েঙ মখাদা কমদৌনা কচ্ছনা মাঙদা চঙশিল্লি, গুজরাতনা মাঙদা চঙশিল্লি হায়বগী খুদমসু মসিনা ওইরিবনি।
ইচিন ইনওশিং,
ঙসি ভুজ লমদমদা লাক্তুনা স্মৃতিবনদা লাকপগী লম্বীদা কচ্ছগী মীয়াম্না উৎপিরকখিবা মীনুংসি, থৌজালশিংগীদমক ঐনা লমদম অসিবু ইকোক নোঞ্জরি অমদি মফমসিগী মীয়ামগী মফমদসু ইকোক নোঞ্জরি। মফমসিদা লাকপদা খরা থেঙখ্রে, ঐ ভুজদা মতম চানদি য়ৌরকপনি অদুবু অদুবু রোদ সো তৌদুনা তরাম্না ওকপিরম্বা অমদি স্মৃতিবন য়ৌরুরবা মতুংদা মফমদুদগী থোক্লনিংবগী ৱাখল পোকখিদে।
চহি কুনলোমগী মমাঙদা কচ্ছনা থেংনখিবা অৱাবা অমসুং মদুগী মতুংদা কচ্ছনা ইচঙ থৌবা উৎখিবা, মদুগী মমি স্মৃতিবন অসিদা তারি। বৱম অমৃতাস: কী মচানুপা হায়না ঐখোয়গী পুন্সিদা হায়নবনা ঐখোয়গী ৱাখলদা লৈবগুম, চরৈবতি-চরৈবতিগী লাইৱানা ঐখোয়বু পুক্নিং থৌগৎপগুম, নীংশিং খুভম অসিনা মাঙদা চঙশিন্নবগী ইথিল ফাওহল্লি।
মরূপশিং,
ঐনা স্মৃতিবনগী তোঙান তোঙানবা শরুকশিং ফাওরগা লাকপা মতমদা কুইরবা থৌদোক কয়া পুক্নিংদা ফাওরকখি। মরূপশিং, অমেরিকাদা ৯/১১গী চাউরবা তেরোরিস্তনা লান্দাখিবগী মতুংদা মফমদুদা নীংশিং খুভম অমা শেমগৎখি, “গ্রাউন্দ জিরো”, ঐ মফমদু উরুরে। ঐনা জাপানগী হিরোসিমাগী থৌদোক্কী মতুংদা মফমদুদা শেমগৎখিবা নীংশিং খুভম ওইনা লৈরিবা ম্যুজিয়মসু উরুরে। অদুগা ঙসি স্মৃতিবন উরুরবা মতুংদা ঐনা লৈবাক মীয়ামদা পুক্নিং নুংশিনা হায়জনিংবদি, লৈবাক পুম্বগী মীয়ামদা হায়জনিংবদি ঐখোয়গী স্মৃতিবন মালেমগী ফাওর-ফাওরবা নীংশিং খুভমশিংগা চাংদম্নবদা খোঙফম অমত্তসু মনিংদা হন্থদে হায়বসিনি।
মফমসিদা, মহৌশা, মালেম, পুন্সি, হায়রিবসিগী মরমদা তাক্নবা ফীভম লৈরি। ঐনা কচ্ছকী মীয়ামদা হায়জনিংবদি অদোমগী নাক্তা মীথুং লাক্লবদি স্মৃতিবন য়েংহন্দনা হলহনবিখিনু হায়না হায়জরি। হৌজিক অদোমগী কচ্ছকী মহৈ মশিংগী লোয়শঙদসু অঙাঙশিংদা মালেম অমসুং মহৌশাগী মওং মতৌ খঙননবা মহৈশঙগী অঙাঙশিংনা তুর চৎপা মতমদা নুমিৎ অমা স্মৃতিবন চৎননবা কাইথোকপিয়ু হায়না হায়গনি।
মরূপশিং,
ঐ নীংশিংলি, য়ুহা হাখিবা জনুৱারী ২৬কী নুমিৎ অদু, ঐ দিল্লীদা লৈ। য়ুহা হাখিবা অদু দিল্লীদসু নীকখি। পুং খরগী মনুংদা দিল্লীদগী অহমদবাদতা য়ৌরকখি। অদুগা মথঙগী নুমিত্তা কচ্ছতা লাকখিবনি। মতমদুদা ঐ মুখ্যমন্ত্রী ওইদ্রি, ইচম চমবা রাজনিতীগী ভার্তিয়া জনতা পার্তীগী থৌমী মচা অমা ওইরম্মি। ঐনা কমদৌনা মীওই কয়াগী মতেঙ পাংবা ঙমগনি হায়বা খঙলমদে। অদুবু লাংফমগী মতমদুদা ঐনা ময়ামগী মরক্তা লৈদুনা ঐনা ঙমবা মওংদা ময়ামগী অৱাবদা শরুক য়াননবা হোৎনগনি হায়না লেপখি।
ইখঙ খঙহৌদনা ঐ মুখ্যমন্ত্রী ওইবা তাখি। অদুগা মুখ্যমন্ত্রী ওইরবা মতমদা ঐনা মীয়ামগী মতেং পাংনিংবগী ৱাখলদুনা য়াম্না মতেং ওইখি। মতমদুগী ৱাফম অমসু ঐ নীংশিংলি। য়ুহা হাবনা শোকহল্লবা মীয়ামগী মতেং পাংনবগীদমক মপান লৈবাকশিংদগী মীওই কয়া লাকখি। মখোয়না ঙকখিবা ৱাফম অমদি কমদৌনা মফমদুদা কমদৌনা ভোলুন্তিয়র কয়ানা মশাগী ওইজবা থিদনআ, লাইনিং অমসুং খুন্নাইগী লূপশিনা মীয়ামগী মতেং পাংলমবদুনি। মালেমগী মফম কয়াদা মখোয়না চৎলুবদা মফমসিদা তৌরম্লিবা মতেং পাংবগী মওং মতৌ মফম অতৈদা থেংনরক্তে হায়না মখোয়না ঐঙোন্দা হায়খি। অপুনবগী পাঙ্গল অদুননি লাংফমগী মতমদুদা কচ্ছকী, গুজরাতকী চৈঙাক ওইখিবা।
ঙসি ঐনা কচ্ছ লমদমদা লাক্লিবসি, ঐগা অদোমগা য়াম্না কুইরবা, অচেৎপা মরী লৈ। মশিং থিঙমদ্রবা মমিংশিংগী নীংশিং খুভমশিং ঐগী মাঙদা চোংথোরকখি। মীওই কয়াগী মমিং নীংশিংলক্লি। ঐখোয়গী ধীরুভাই সাহ, তারাচন্দ শেরা, অনন্ত ভাই দাবে, প্রতাপ সিংহ জাদাজা, নরেন্দ্র ভাই জাদেজা, হীরা লাল পারিখ, ভাই ধনসুখ থক্কর, রসিক থক্কর, গোপাল ভাই, অঞ্জারগী চম্পক লাল সাহনচিংবা মশিং থীঙমদ্রবা মীওইশিংগা লোয়ননা থবক তৌমিন্নবগী তাঞ্জা ফংখিবা, মখোয় ঙসিদি মালেমসি থাদোক্তুনা চৎখ্রে। অদুবু মখোয়গী থৱায়না মফম অমা হেক্তদা লৈরবসু, কচ্ছনা চাওখৎলকপা উবদা মখোয়দা হরাওজবা ফাওরমগনি, মখোয়না ঐখোয়গী ইফমদা থৌজালবিরমগনি।
অদুগা ঙসি ঐগী মরূপশিংগা উনবদা, ঐখোয়গী পুস্পদান ভাই, মঙ্গলদাদা ধনজী ভাই, জীবা সেথনচিংবা মীওইশিংনা ঙসিসু কচ্ছ চাওখৎনবগী পুক্নিং থৌগত্তুনা লাক্লি। ঐনা মতম পুম্নমক্তা থাগত্তুনতা লৈবা কচ্ছকী অখন্নবা ৱাফম অমা লৈ। মফমসিগী লম্বীদা চত্তুনা মীওই অমনা মঙলান অমা শাগৎলবদি কচ্ছ পুম্বনা মদুবু মঙফাওনহন্নবা পুন্না হোৎনমিন্নৈ। হায়রিবা কচ্ছকী থৌওং অসিনা চিংনবা পুম্বা, পুথোক্নরকখিবা ৱাফম পুম্বা অরানবা তাহনখি। কচ্ছ অমুক হন্না হৌগৎপা ঙম্লরোই হায়না হায়নখিবা মীওই কয়া লৈখি। অদুবু কচ্ছকী মীয়াম্না মফমসিগী শক্তমবু মপুং ফানা হোংদোক্লে।
মরূপশিং,
মুখ্যমন্ত্রী ওইনা অহানবা দিৱালী অদু য়ুহা হাখিবা মতুংগী কচ্ছকী মীয়ামগীসু অহানবা দিৱালীনি, ঐ মদুগী দিৱালী অদু পাঙথোকখিদে। ঐগী লৈঙাক্কী মন্ত্রী অমত্তনা দিৱালী পাঙথোকখিদে। অদুগা ঐখোয় পুম্নমক্না য়ুহা হাখিবা মতুংগী অহানবা দিৱালী অদু, ইমুং মনুং কায়নখ্রবা ময়ামগী অৱাবা মরক্তুদা ঐ ময়ামগী মরক্তা লাক্তুনা শরুক য়ারখি। অদোমসু খঙবিরমগনি ঐনা চহি কয়াগী মমাঙদগী দিৱালী অসি ঙমখৈদ চত্তুনা লৈবাকসিগী লান্মীশিংগা লোয়ননা পাঙথোক্তুনা লাক্লি। অদুবু চহি অদুদা মদুগী থৌওং অদু থাদোক্তুনা য়ুহা হাবনা অৱাবা তাহল্লবা মীওইশিংগী মরক্তা লাক্তুনা দিৱালী য়াওখি। ঐ নুমিৎ চুপ্পা চৌবারিদা লৈখি। অদুগা নুমিদাংৱাইরমদা ত্রম্বো খুলদা চৎখি। ঐগা লোয়ননা ঐগী মন্ত্রী মন্দলগী মীওই পুম্নমকসু গুজরাত্তা য়ুহা হাবনা অৱাবা তাখিবা মফমশিংদা চত্তুনা দিৱালীগী নুমিত্তা মখোয়গী অৱাবদা শরুক য়াখি।
অৱাবনা থল্লবা মতমদুদা ঐনা চেৎনা থাজবগা লোয়ননা লাংফম অসিবু ঐখোয়না খুদোংচাবদা ওন্থোক্কনি হায়না হায়খিবা ঐ নীংশিংলি। অদোম্না লান্ফম অমগুম্না উরিবা অদু ঐনা ভারতকী চাওখৎপগী য়ুম্বী অমা ওইনা উই হায়বা ৱাফমসু হায়খি। অদুগা ঙসি ঐনা লাল কিলাদগী ওগস্ত ১৫দা ২০৪৭ ফাওবদা ভারত চাওখৎলবা লৈবাক অমা ওইগনি হায়না লাথোকখি। ঐনা কচ্ছতা হায়খিবা ৱাফম তাহৌবশিংনা, ২০০১-০২গী য়ুহা হাবগী লাংফমগী চৈনা চৈথেং মরক্তুদা ঐনা হায়খিবশিং ঙসিদি অদোমগী মাঙদা তশেং তশেংনা থবক ওইনা উবা ফংলে। মরম অসিনা ঙসিগী হিন্দুস্তান অদোম্নদি অৱাৎপতনা থল্লবা ফীভম অমদা উবিরমগনি, অদুবু ঙসি ঐনা ২০৪৭গী মঙলান মঙলিবসি, ২০০১-০২দা মীশি মীনাগী অঙৌবা ফিজোলনা কুপখিবা কচ্ছকী মঙলান ঙসি মঙফাওনহন্বগুম, ২০৪৭দা হিন্দুস্তান্দসু থবক ওইনা উৎকনি।
অদুগা কচ্ছকী মীয়াম, ভুজগী মীয়ামগী হোৎনজমলনা মফম অসিদা অওনবা পুরক্তুনা উৎলি। কচ্ছতা অওনবা পুরক্লিবা অসি ভারতখক্তগী নত্তনা মালেম পুম্বগী অচৌবা মহৈগী লূপশিংগীদমক, রিছর্চ ইন্সতিত্যুৎশিংগীদমক থিজিন হুমজিন্নবগী মচাক অমা ওইরি। ২০০১দা মপুং ফানা মাঙ তাকখ্রবা মতুংদা কচ্ছতা পায়খৎলক্লিবা থবকশিং অসি মঙদা ফাওবা মঙলুদ্রবা ঙাক্তনি।
কচ্ছতা ২০০৩দা ক্রান্তিগুরু স্যামজি কৃষ্ণবর্মা য়ুনিভর্সিতী লিংখৎপগা লোয়ননা মফমসিদা কলেজ ৩৫ হেন্না লিংখৎখি। মসিদসু নত্তনা তেনখ্রবা মতমসিদা অফবা মহৈশঙ ১০০০ হেন্না লিংখৎখ্রে।
য়ুহা হাবা অদুদা কচ্ছকী দিস্ত্রিক্ত হোস্পিতাল মপুং ফানা মাঙ তাকখি। ঙসিদি কচ্ছতা য়ুহা হাবনা শোকহনবা ঙম্লরোইদবা মতমগা চুনবা লায়েংশঙ লৈরে, হেল্থ সেন্তর ২০০ হেন্না মথৌ তৌরি। মতম পুম্বদা কঙদুনা লৈরমবা, ঈশিংনা পুন্সিগী খ্বাইদগী অচৌবা শিংনবা ওইরমবা কচ্ছ, ঙসিদি হায়রিবা কচ্ছ দিস্ত্রিক্ত অদুগী য়ুমথোঙ খুদিংদা নর্মদাগী ঈশিং য়ৌরে।
ঐখোয়না থাজবা অমদি নীংজবগী মতুং ইন্না গঙ্গাজীদা ইরুজৈ, য়মুনাজী, সরয়ু অমসুং নর্মদা জীদসু ইরুজৈ, অদুগা নর্মদাগী মরমদদি কয়ামুক য়াম্না শেংবগে হায়ববু মমীংখক পনবদা মহৈ য়াল্লি হায়নরিবনি। অদুগুম্বা নর্মদাগী মফমদা চৎচনবগীদমক মীয়াম্না খোঙচৎ কয়া চৎনরম্মি, ঙসিদি হায়রিবা ইমা নর্মদা অদু কচ্ছ লমদমদা লেঙলক্লে।
তপ্পর, ফতেহগর অমসুং সুবাই বান্ধদা নর্মদাগী ঈশিং য়্রৌরক্কনি হায়বসি মঙদা ফাওবা মঙনরুবা ৱাফম নত্তে। অদুবু হায়রিবা মঙলান অদুসু কচ্ছকী মীয়াম্না মঙফাওনহল্লে। ঈথৈ লৌখোংগী মরমদা শুকখন খল্লুদ্রবা কচ্ছতা চেক দেম লিশিং কয়া শাদুনা সুজলাম-সফলাম জল অভীয়ান পায়খত্তুনা লৌফম হেক্তর লিশিং কয়াদা ঈথৈ লৌখোংগী কান্নবা ফংহল্লে।
ইচিন ইনাওশিং,
মমাঙ থাদা রায়ন খুঙ্গঙদা ইমা নর্মদাগী ঈশিং য়ৌরকপা মতমদা মীয়াম্না কুম্হৈগুম হরাওবা ফোঙদোকখিবা উরগা মালেমদা মীওই কয়া ঙক্নখি। মখোয়না ঙক্নরিবদু ঈশিং হায়বসি কচ্ছকী মীওইশিংগীদমক্তা করি ওইবগে হায়বদু মখোয়না খঙদবননি। পোক্লবা মতুংদা চহি মরি ফাওবা নোং চুবা উদবা অঙাঙ কয়া লৈরম্বা মতম অমা লৈরম্মি। অদুগুম্বা ফীভম অমা কচ্ছকী মীয়াম্না থেংনদুনা, পুন্সিগী অৱাবা কয়া থেংনদুনা লাকখ্রবনি। কচ্ছতা কেনেল লৈরক্কনি, দ্রিপ ইরিগেসনগী খুদোংচাবা লৈরক্কনি হায়বসি চহি ২০লোমগী মমাঙদা হায়রুরবদি মদুদা থাজবা মী য়াম্না তাঙলমগনি।
২০০২দা গুজরাত গৌরব য়াত্রা পাঙথোকপদা মান্দবীদা লাকপা মতমদা ঐনা কচ্ছকী মীয়ামগী থৌজাল নিখিবা ঐ নীংশিংলি। ঐনা নিখিবা থৌজাল অদুদি কচ্ছকী শরুক অয়ামবা মফমদা ইমা নর্মদাগী ঈশিং য়ৌহল্লকপা ঙম্নবনি। অদোমগী থৌজালনা পীখিবা পাঙ্গল থৌনাগী মহৈনা ঙসি ঐখোয় পুম্নমক য়াইরবা পুংফম অসিদা পুনমিন্নবা ফংলিবনি। ঙসি কচ্ছ-ভুজ কেনেল শঙ্গাদুনা মীয়ামগী মফমদা কত্থোকখ্রে। মসিনা খুঙ্গঙ চা কয়াগী লৌমী ইমুং লিশিং কয়াদা কান্নবা পীরগনি।
ইচিন ইনাওশিং,
কচ্ছ মীয়ামগী ৱাহৈ ৱাতা কয়া য়াম্না খোঙথুম্নবগে হায়ববু মফমসিদা অমুক লাখ্রবা মীওই অদু কচ্ছপু কাউথোকপা ঙম্লোই। ঐদি কচ্ছতা চাম্মরক হন্না লাকপগী তাঞ্জা ফংলি। মফমসিগী দাবেলি, ভেলপুরি, কচ্ছকী পতলী সাস, কচ্ছগী খারে, কচ্ছগী মহাও কয়া লৈ। হোৎনবগী মহৈ লেম্না মাঙদে হায়নবা পাউরৌ অমা লৈ। কচ্ছনা পাউরৌ অসিবু থবক ওইনা পাঙথোক্তুনা উৎলে।
উহৈ পুথোকপগী লমদা কচ্ছ দিস্ত্রিক্তনা ঙসিদি গুজরাত পুম্বগী মকোক ওইরি তাবদা ঐ নুংঙাই। মফমসিগী গ্রীন দেত্স, কেসর হৈনৌ, কফোই অমসুং কমলম্নচিংবা উহৈ কয়া লৈবাকসিদতা নত্তনা অতৈ লৈবাকশিংদসু অথুমবা মহাও য়েল্লি।
মরূপশিং,
কচ্ছতা লৈবা মীওইশিংনা মশানা পামদ্রবসু শা-শন পুদুনা নৎত্রগা শা-শন হুন্দোক্লম্লগা লাঞ্জেন্নবা মতমদু ঐ কাউবা ঙমদে। খুজিল থৌরাং ৱাৎপনা, চৎন-পথাপ লৈতবনা শা-শন হুন্দোক্লমবা মফমসিগী মীওইশিংনা থেংনদুনা লাকখি। শা-শন লোইবনা চহি চা কয়া হিংনবগী পাম্বৈ ওইদুনা লাকখিবা মফমসিগী ফীভম য়াম্না পুক্নিং নুংশিনিংঙাই ওইরম্মি। অদুবু ঙসিদি অদুগুম্বা কচ্ছ অদুদা লৌমীশিংনা শা-শন লোইদুনা লনথুম লেপশিনবা হৌরে। চহি কুনসিদা কচ্ছতা শঙ্গোম পুথোকপগী চাং শরুক অহুম হেনগৎলে।
ঐনা মফমসিদা মুখ্যমন্ত্রী ওইনা থবক পায়খৎপা মতমদা, ২০০৯দা মফমসিদা সর্হদ দেরী হৌদোকখি। মতম অদুদা মফমসিদা নোংমদা শঙ্গোম লিতর ১৪০০ ফাওবা য়ৌদনা খোমজিনবা ঙম্লম্মি। মদু হৌদোকখিবদু শঙ্গোম লিতর ১৪০০ ফাওবা য়ৌদনা হৌদোকখিবনি। অদুবু ঙসিদি হায়রিবা সরহদ দেরী অসিনা নোংমদা শঙ্গোম লিতর ৫ য়ৌনা লৌমীশিংদগী খোমগৎলে। ঙসিদী দেরী অসিনা মরম ওইরগা চহি খুদিংগী লৌমীশিংগী ফুরিৎখাউদা, কচ্ছকী লৌমীশিংগী ফুরিৎখাউদা চাউরাক্না লুপা করোর ৮০০লোম য়ৌহনবা ঙম্লে। ঙসি অঞ্জান তালুকাগী চন্দ্রানী খুঙ্গঙদা সরহদ দেরীগী মতমগা চুনবা অনৌবা প্লান্ত অমা শঙ্গারিবসিনসু লৌমী, শা-শন য়োক্লিবা মীওইশিংদা চাউনা কান্নবা পীরগনি। মফমসিদা মতমগা চুনবা তেক্নোলোজী শীজিন্নদুনা শঙ্গোমগী পোত্থোকশিং পুথোক্কদৌরিবা অসিনা লৌমীশিংগী শেন্থোক হেনগৎহনবদা মতেং ওইরগনি।
ইচিন ইনাওশিং,
কচ্ছনা মশাবু মাঙদা চঙশিনবতা নত্তনা গুজরাত পুম্বগী চাওখৎপগী অনৌবা খোঙজেল অমা হাপ্লি। গুজরাত্তা লাংফম অমগী মথঙদা অমা তাবা মতম অমা লৈরম্মি। মহৌশাগী লাংফমশিং গুজরাতনা মায়োক্নরিঙৈদা শরৌগী থৌওংশিংসু হৌরকখি। লৈবাকসিদা অমদি মালেমসিদা গুজরাৎপু মিংচৎ থিহন্নবগীদমক, মফমসিদা শেল থাদবা থৎংনবগীদমক শরৌ অমগী মথঙদা অমা শিল্লকখি। অদুগুম্বা ফীভমদু লৈনা লৈনা গুজরাতনা দিজাস্তর মেনেজমেন্ত এক্ত চৎনবা অহানবা স্তেত ওইখি। হায়রিবা এক্ত অসিনা পুক্নিং থৌগত্তুনা লৈবাক পুম্বগী ওইনা অদুগুম্বা এক্ত অমা শেমখি। কোরোনাগী লাংফম মতমদা হায়রিবা এক্ত অসিনা লৈঙাক খুদিংদা এদমিনিস্ত্রেসন খুদিংদা চাউনা মতেং পাংখি।
মরূপশিং,
শরৌ কয়াবু তুংদা নাথৈরম্লগা গুজরাতনা অনৌবা ইন্দস্ত্রিএল পোলিসী পুরক্তুনা ইন্দস্ত্রী চাওখৎহন্নবগী অনৌবা লম্বী অমা খনখি। মসিগী কান্নবা কয়া কচ্ছনা ফংখি, কচ্ছতা শেল থাদরকখি। কচ্ছতা ইন্দস্ত্রী চাওখৎহন্নবগীদমক লুপা করোর লাখ কয়া থাদরকখ্রে। ঙসি কচ্ছতা মালেমগী খ্বাইদগী চাউবা সিমেন্ত প্লান্ত লৈরে। ৱেল্দিং পাইপ পুথোকপগী লমদা কচ্ছ মালেম পুম্বগী ওইনা অনিসুবদা লৈরে। মালেমগী অনিসুবা খ্বাইদগী চাউবা তেক্সতাইল্স প্লান্ত কচ্ছতা লৈরে। কচ্ছতা এসিয়াগী অহানবা স্পিসিএল ইকনমিক জোন লিংখৎখি। কন্দলা অমসুং মুন্দ্রা হিথাংফমদা লৈবাকসিগী অপুনবা কার্গোগী চাদা ৩০ হেন্দল তৌরি। কচ্ছ ভারত্তা শীজিন্নরিবা থুমগী চাদা ৩০ পুথোক্লিবা মফম্নি, কচ্ছকী থুম চাদবা হিন্দুস্তান মচা অমত্তা লৈরম্লোই। মফমসিদা থুমগী রিফাইনরী ৩০ হেন্না লৈ।
ইচিন ইনাওশিং,
কচ্ছতা নুংশা মঙাল, নুংশিত্তগী মৈ পুথোকপগী মরমদা খন্নরুদবা মতম অমা লৈরম্মি। ঙসিদি কচ্ছতা চাউরাক্না মৈ মেগাৱাৎ লিশিং অমা মখায়দি সোলার অমসুং ৱিন্দ ইনর্জীদগী পুথোক্লি। ঙসি কচ্ছকী খাবরাদা খ্বাইদগী চাউবা সোলার-ৱিন্দ হায়ব্রিদ পার্ক শেমগৎলি। লৈবাকসিদা ঙসি গ্রীন হায়দ্রোজেনগী থৌরাং পায়খৎলিবসিদা গুজরাতকী চাউরবা থৌদাং লৈ। মতৌ অসুম্না গুজরাত মালেম পুম্বদা গ্রীন হায়দ্রোজেনগী কোনুং ওইনা মশক তাকপদা কচ্ছকী অচৌবা থৌদাং লৈগনি।
মরূপশিং,
কচ্ছকী মফম অসি ভারত খক্তগী নত্তনা মালেম পুম্বগী খুদম অমনি। লৌউ-শিংউ অমসুং শা-শন য়োকপদা মাঙজিন থাবা, ইন্দস্ত্রী চাওখৎপগী লমদা মাঙজিন থাবা, তুরিজমদসু মাঙজিন থাবা, আর্ত অমসুং কলচরদসু মাঙজিন থাবা মফম মালেমদা অতাঙবনি। কচ্ছতা লৈতবা করিবু লৈরিবগে। কচ্ছনা, গুজরাতনা নাৎকী লনবু চাউথোকচবগা লোয়ননা থাগোন্নবগী খুদম লৈবাক পুম্বদা উৎলি।
হন্দক ওগস্ত ১৫দা লাল কিলাদগী ঐনা লৈবাক মীয়ামগী মফমদা মখোয় মখোয়গী নাৎকী লনবু হেন্না য়োকখৎনবা ৱাফম থমখি। হৌখিবা চহি ৭-৮সিদা ঐখোয়গী নাৎকী লন য়োকখৎনবগী ৱাখল থৌনা লাক্লিবা অসি ঙসিদি ভারতকী পাঙ্গল ওইরে। মশাগী নাৎকী লনগী মরমদা ৱারী ৱাতায় শাবদা হৈনরমদবা ফীভমদুদগী ঙসিদি ভারত ৱাংমা লান্থোরক্লে।
হৌজিক য়েংবিয়ু, ঐখোয়গী কচ্ছতা লৈতবা করিবু লৈবগে? ময়োল্লম শেমগৎপগী মতাঙদা ঐখোয়গী হৈশিংবা ধোলাবীরাদা উবা ফংলি। মমাঙ চহিদা ধোলাবীরাবু ৱর্ল্দ হেরিতেজ সাইত ওইনা লাউথোকখ্রে। ধোলাবীরাগী চেক খুদিংদা ঐখোয়গী ইপা ইপুগী হৈশিংবা, মখোয়গী ৱাখল লৌশিংগী মমি তারি। মালেমগী লুপ কয়া হৌগৎনরকপা মতমদা ঐখোয়গী ইপা ইপুশিংনা ধোলাবীরাগুম্বা ময়োল্লম লিংখৎলমখি।
মতৌ অসুম্না মান্দবী জহাজ শাবদা মাঙজিল থারম্মি। ঐখোয়গী পুৱারী, ঐখোয়গী নাৎকী লন অমসুং ঐখোয়গী নীংতম লান্মীশিংবু কয়া য়াম্না নাথৈদুনা থম্বিরম্বগে হায়বগী খুদম অমা হায়রগদি, ঐখোয়গী স্যামগী কৃষ্ণ বর্মা লৈরে। নীংতম্লবা মতুংদা চহি কয়া মহাক্কী অস্থি মীরৈবাক্তা লৈখি। মুখ্যমন্ত্রী ওইনা ঐনা মহাক্কী অস্থিবু ইমা লৈবাক্তা পুরক্তুনা শিন্নখি। ঙসি লৈবাকসিনা অজাদী কা অমৃৎ মহোৎসব পাঙথোক্লিবসিদা, গুজরাতকী, লৈবাকসিগী মীয়াম্না মান্দবীদা লৈরিবা ক্রন্তিতীর্থদা শ্রদ্ধাঞ্জলি কৎপা ফংলে।
ভারত অমা, অপুনবা ভারতকীদমক লৌমী, শা-শন লোইবা লৌমীশিংগী পুন্সিদা অহোংবা পুরক্নবগীদমক মপুন্সি কত্থোকখিবা সরদার সাহবকী স্তেচু ওফ লিবর্তী ঙসি লৈবাকসিগী মিংচৎ পুরক্লি। নুমিৎ খুদিং লম কোয়বা লিশিং কয়ানা মফমদুদগী পুক্নিং থৌগত্তুনা, অমত্তা ওইবগী ইথিল পুদুনা হন্নরি।
মরূপশিং,
হৌখিবা চহি ২০লোমসিদা কচ্ছকী, গুজরাতকী নাৎকী লনশিংবু য়োকখত্তুনা মালেমগী মাঙদা পুথোক্নবা লেপ্পা লৈতনা হোৎনরি। কচ্ছকী রন, ধোর্দো তেন্ত সিতী, মান্দবী সমুদ্র খোঙবাল, ঙসি লৈবাকসিগী অচৌবা লমকোয় লমথুংফম ওইরে। মফমসিগী খুৎশা-হৈবগী পোত্থোকশিং মালেম পুম্বদা য়ৌরি। নিরোনা, ভুজৌরী অমসুং অজরখপুরনচিংবা খুঙ্গঙশিংগী হেন্দিক্রাফ্ত ঙসি লৈবাকসিগী, মালেমগী মফম পুম্বদা ইথক হৌহল্লি। কচ্ছকী রোগন আর্ত, মুদ আর্ত, বান্ধনী, অজরখ প্রিন্তিংগী মরমদা মায়কৈ খুদিংদা শিংথানরি। জি.আই. তেগ ফংলবা মতুংদা কচ্ছকী সোল অমসুং ফি লোনবগী পোত্থোক্কী দিমান্দ হেনগৎলক্লি।
মরম অসিনা ঙসি গুজরাত্তখক নত্তনা লৈবাকসিদা, মালেমসিদা কচ্ছ য়েংলুদ্রিবা মীদুদি করিসু উদ্রিবনি হায়নবা হেনগৎলক্লি। মসিগী অচৌবা কান্নবা কচ্ছকী, গুজরাতকী তুরিজমদা ফংলি, ঐগী নহা মীরোলনা ফংলি। ঙসি নেস্নেল হায়ৱে নম্বর ৪১ পাকথোকহনবগী থবক হৌদোক্লিবা অসিনা লম কোয়বশিংদা চাউনা কান্নগনি, ঙমখৈগী মফমশিংগীদমক্তসু য়াম্না মরু ওইবা অমা ওইরি।
মরূপশিং,
ভারত পাকিস্তান লানগী মতমদা মফমসিগী ইমাশিং-ইচে-ইচলশিং-ইচানুপীশিংগী থৌনা ঙসিসু অথৌবশিংগী ৱারী মরক্তা ইনরি। কচ্ছ চাওখৎপা, পুম্নমক্না হোৎনমিন্নদুনা অওনবা পুরকপগী অথোইবা খুদম অমনি। কচ্ছ লম অমখক নত্তে, মসি মালেমগী মফম অমখক্তা নত্তে, কচ্ছতি থৱায়নি, অহিংবা ৱাখল্লোন অমনি, থৱায় পানবা ইহুল অমনি। মসি ঐখোয়বু নীংতম্বগী অমৃৎকালগী পান্দমশিংবু ফংনবা লম্বী তাক্কদৌরিবা ইহুল অদুনি।
কচ্ছকী ইচিন ইনাওশিংগী মফমদা অমুক্কা হন্না হায়জরি, অদোমগী মীনুংসি, অদোমগী থৌজালনা কচ্ছকী য়াইফবা পুরকপদা নত্তনা মসিনা পুক্নিং থৌগত্তুনা হিন্দুস্তানগী কাচিন কোয়া শিনবা থুংনা করিগুম্বা খরা তৌরম্নবগী ইথিল পীরি। মসি অদোমগী পাঙ্গলনি, মরম অসিনা কচ্ছকী ক খমীরগী খ মখোয়গী মমিংনা কচ্ছী থা তরানিথোইনি হায়না ঐনা হেক হেক হায়।
অদোম্না তরাম্না ওকপিবা, ইকায়খুম্নবা উৎপিবগীদমক, অদোমগী মীংনুংসিগীদমক ঐগী পুক্নিংদা অদোমগী লমন তোন্দুনা লৈরগনি। অদুম ওইনমক স্মৃতিবন অসি মালেম অসিগী মরুওইবা পুক্নিং চিংশিন্নিংঙাই ওইরবা মফম অমনি। মসিবু শেন্নবগী থৌদাং ঐগী কচ্ছকীনি, ঐগী ইচিন ইনাওশিংগীনি। মফমসি অশোঙবা উমঙ ওইদবা মফম অমত্তা লৈহনবিগনু। ঐখোয়না ভুজিয়া দুঙ্গর অসিবু অশঙ অমান্না থলহন্নবা হোৎনগদবনি।
মরূপশিং, কচ্ছকী রনোৎসব্তা লৈরিবা থৌনা অসিগা মান্ননবা স্মৃতিবন অসিদসু লৈ হায়বসি অদোম খল্লম্লোই। তাঞ্জা অসি মাঙহনবিগনু ইচিন ইনাওশিং, মঙলান কয়াগা লোয়ননা ঐনা থবক অসি পায়খৎপনি। অচৌবা ফিরেপ অমগা লোয়ননা থবক অসি পায়খৎখিবনি অমদি মসিদা অদোম্না মপুং ফানা শরুক য়াশিল্লকপা পাম্মি। মালেমসিদা ঐখোয়গী ভুজিয়া দুঙ্গরগী ইৱায় ইনিলনা নিলহন্নবগীদমক অদোমগী মতেং পাম্মি।
ময়াম পুম্নমকপু চাওখৎ থৌরাংগী প্রোজেক্তশিং অসিগীদমক অমুক্কা হন্না নুংঙাইবা ফোঙদোকচরি অমদি য়াইফ-পাউজেল পীজরি। ঙসি নুমিৎ কয়ানিগী মতুংদা ঐগা লোয়ননা লাউবিয়ু –
ঐ নর্মদে হায়না লাউরক্কে – অদোম্না সর্বদে হায়না খুমবিরকউ।
নর্মদে – সর্বদে !
নর্মদে – সর্বদে !
নর্মদে – সর্বদে !
হন্না হন্না থাগৎচরি !


text:
সার্ককী লুচিংবশিং অমসুং মীহুৎশিংগা লোইননা অপুনবা ভিদিও কনফরেন্সিংদা প্রধান মন্ত্রী মোদীনা কোরোনাভাইরসকী লাইচৎতগী ঙাকথোক্নবা ভারতনা হোৎনরিবশিং অদু পনখ্রে। প্রধান মন্ত্রী মোদীনা হায়খি, “শেম-শাদুনা লৈবা, অদুবু পাখৎতবা অসিমক ঐখোয়গী লমজিং-লমতাক্লিবা লাইশোন্নি। মথং-মনাও নাইনা শেম-শাবনা মরম ওইদুনা ভারত্তা কোরোনা ভাইরসকী লাইচৎ শন্দোকপা ঙমদ্রিবনি।”
প্রধান মন্ত্রীনা হায়খ্রে মদুদি সরকারনা জনুৱারীগী ময়াই চল্লকপদগী ভারত্তা লাকপা পুম্নমক্কী মরমদা য়েংশিনবা হৌরকখ্রে অমসুং তপ্না তপ্না চৎথোক-চৎশিন তৌবদা অথিংবা থম্বা হেনগৎখি। প্রধান মন্ত্রীনা হায়খি মদুদি অমমমতা ওইনা থাংজিনখিবা ঐখোয়গী খোংথাংশিং অদুনা পাখৎপদগী ঙাকথোকপদা মতেং ওইখি। মহাক্না সরকারগী তি.ভি., প্রিন্ত মীদিয়া অমসুং সোসিয়ল মীদিয়াগী থোংদা মীয়ামদা খঙহনবশিংগী মতাংদসু পনখি।
প্রধান মন্ত্রী মোদীনা হায়খি মদুদি সরকারনা অশোনবা কাংলুপ ফাওবা য়ৌশিন্নবা অখন্নবা থৌরাং লৌখৎখি। প্রধান মন্ত্রীনা হায়খি, “ঐখোয়না ঐখোয়গী সিস্তেমদা লৈবাক অপুনবগী ঐখোয়গী মেদিকেল স্তাফশিংদা ত্রেনিং পীবা য়াওনা খোংজেল য়াংনা থবক পাইখৎনবা হোৎনখি। ঐখোয়না লাইওং খঙদোকপগী পাঙ্গলসু হেনগৎহনখি। থা অনিগী মনুংদা, ঐখোয়না পান-ইন্দিয়া তেস্তিংগীদমক্তা অচৌবা ফেসিলিতী অমদগী অসিগুম্বা লেব 60 হেনবদা চৎখি।”
প্রধান মন্ত্রী মোদীনা হায়খি মদুদি সরকারনা লাইচৎ অসিদগী ঙাকথোক্নবা তাঙ্কক খুদিংক্কীদমক্তা প্রোতোকোল শেমলে। চংঙকপা য়েংশিন্নবা, চিংনবা কেসশিং খঙদোক্নবা, তোঙান্না থম্বা অমদি আইসোলেসনগী খুদোংচাবশিং, লোইননা ক্লিয়র তৌরবা কেসশিং দিসচার্জ তৌবা।
মসিদা নত্তনা, ভারতনা মীরমদগী ঐখোয়গী মীওইশিংবু তেক্তা কাইদনা হন্না পুরকপগী থবকসু পাইখৎলি। ভারতনা মসিগী ‘নাইবরহুদ ফর্স্ত পোলিসী’গী মতুং ইন্না তোঙান তোঙানবা লৈবাকশিংদগী চাউরাক্না ভারত মচা 1400 অমসুং য়ুমলোন্নবা লৈবাকশিংগী মীওই খরা হন্না পুরকপদা মতেং পাংখি।


text:
নেহরু য়ুব কেন্দ্র সঙ্কথন
ওফিসকী মমিং : নেহরু যুব কেন্দ্র সঙ্কথন, ইম্ফাল মণিপুর
লৈফম : দি সি ওফিস, ইম্ফাল বেষ্ট ওফিস কমপ্লেক্স, গ্রাউণ্ড ফ্লোর রুম নমর এ/03, পি ও লম্ফেল – 795004
ওফিসকী প্রোফাইল : ষ্টেট ওফিস অসি ষ্টেট ডাইরেক্টর অমনা মশীং যামদবা ষ্টাফ খর লুচিংই। হৌজিক হৌজিক্কী ওইনা মণিপুরগী দিষ্ট্রিক্ট 10দা এন বাই কেশিং দিষ্ট্রিক্ট যুত কোওর্দিনেটরনা লুচিংদুনা একাউে-ট-ট অমা, এম টি এস অমা অমদি ব্লোক খুদিংগী ভোলু্যনটিযার অমনিনা শাবা ষ্টাফশিং লৈ।
ওর্গনাইজেসেণল চার্ট / হৈরারকী
স্কীম / এক্তিভিটিশিং / এচিভমে-টশিং : এনুযে এক্সন প্লানগী মতুং ইন্না এন বাই কে হেদক্বার্টরনা এপ্রুভ তৌরবা নহাশিংগী মরী লৈনবা প্রোগ্রামশিং, এক্সন প্লান অসি এন বাই কে এস, হেদক্বার্টরনা পীবা গাইদলাইনগী মতুং ইন্না চহী খুদিংগী শেমী
ৱেবসাইত: www.nyks.org


text:
লৌমীশীংগী ওইবা ইন্টরেষ্ট সবভেন্সন স্কিমনা সবসিদাইজ তৌরবা শেন্দোইগী চাংদা লৌমীশীংদা অতেনবা মতমগী ক্রেদিট পীনবা পান্দম থম্লি। পোলিসি অসি খারিফ 2006-07দগী চৎনবা হৌখি। স্কিম অসি ইং 2016-17গী ওইনা ইমপ্লিমেন্ট তৌখ্রে। ইং 2016-17গী মনুংদা গবর্নমেন্টনা ইন্টরেষ্ট সবভেন্সনগীদমক্তা চাউরাক্না লুপা ক্রোর 18,276 ইয়ারমার্ক তৌখ্রে।
লৌরোক মতুংদা মখোয়গী পোত্থোকশীং অদু থমজিন্নবগীদমক্তা 9%দা শেল পুরিবা অপিকপা অমসুং অতোনবা লৌমীশীংদা রিলিফ পীনবগীদমক্তা সেন্ত্রেল গবর্ণমেন্টনা 2%গী, হায়বদি থা 6 ফাউবগী লোনশীংদা শেন্দোইগী চাং 7% ফাউবগী ইন্টরেষ্ট সবভেন্সন পীরি।
মহৌশাগী উপদ্রবশীংনা শোকহল্লবা লৌমীশীংদা রিলিফ পীনবগীদমক্তা, বেঙ্কশীংদা অহানবা চহিদুগী ওইনা রিষ্ট্রকচর তৌরবা এমাউন্ট অদুদা 2%গী ইন্টরেষ্ট সবভেন্সন পীগনি।
সোর্স : PIB
অরিবা লুপা 500 অমসুং লুপা 1000দা লিগেল টেন্দরগী কেরেক্টর কেন্সেল তৌখিবা মরম্না লৌমীশীংনা মখোয়গী খারিফকী পোত্থোকশীং মন্দিশীংদা য়োনবদগী ফংলকপা চেক কায়থোকপদা থেংনহল্লিবা খুদোংচাদবশীং; অমসুং রবিগী থৌরাংশীং অমসুং সোর্ট টর্ম ক্রোপ লোনশীংগী শেন্দোই পীবদা, হায়বদি মরুওইনা কোওপরেটিভ বেঙ্কশীংদা থম্লিবা অথীংবশীংনা মরম ওইদুনা শেল মরাং কায়হন্দবগী অপন-অরাকশীংসু থেংননবা, কোওপরেটিভ বেঙ্কশীংদগী 01.04.2016 অমসুং 30.09.2016গী মরক্তা ক্রোপ লোন লৌখিবা লৌমীশীংদা থা 2গী, হায়বদি নবেম্বর অমসুং দিসেম্বরগী ওইনা শেন্দোই কোকথোক্কনি। মসিনা কোওপরেটিভ বেঙ্কশীংদগী সোর্ট টর্ম ক্রোপ লোনশীং লৌরিবা ভারত পুম্বদা লৈরিবা লৌমীশীংদা কান্নবা পীগনি।
সোর্স: PIB
অকোনবা শেমদোকখিবা : 6/13/2020


text:
“মহাক অসি, মতম পূম্নমক্তা লম্বা লৈত্রবা অমদি পূম্নমক কোনশিল্লিবা বাহা‘উ’ল্লাহগী য়ানবগী (Covenant) ময়োল ওইনা ইকাই খুম্নগদবনি, অমসুং মহাক্কী খ্বাইদগী ৱাংলবা খুৎশেমনি, মহাক্কী মঙালগী মক্ত্রবা মিংশেলনি, মহাক্কী তম্বীরোলশিং মপুঙফাবা খুদম, মহাক্কী ৱাহৈগী শোইদ্রবা ৱাহন্থোক পীবা মীওইনি, বাহা’ইগী ফিদম খুদিংমক্কী অহিংবা শক্তমনি, বাহা’ইগী অফবা গুন খুদিংমক্কী শায়োননি,… মীওইবা খুন্নাইগী অমত্তা ওইবগী হৌরকফমনি…”
— শোঘী ইফেন্দী
কুনশুবা চহীচাগী হৌগৎলকপা চহীশিংদা, বাহা‘উ’ল্লাহগী মচানুপা অহল, অব্দুল-বাহা অসি বাহা’ই লাইনিংগী শকনাইরবা ৱাঙাংলোই ওইখি, খুন্নাইদা অচুম্বা ৱায়েলগীদমক ইচংথৌনা হোৎনবা অমসুং মালেমপুম্বগী শান্তিগী দুত অমা ওইনা শকখঙনরম্মী।
পুন্সিনববু মহাক্কী তম্বীরোলশিংগী য়ুম্ফম ওইবা চৎন-পথাপ ওইনা য়োকখত্তুনা, বাহা‘উ’ল্লাহনা মহাক্কী লাইনিংলোন অসি অতোপ্পা লাইনিংলোনশিংদা মখোয়গী হৌদোক্লম্বশিংদু লৈখিদ্রবা মতুংদা মচেৎ মচেৎ তাখিবগী লাইবক থিবা ফিভম অদু কৈদৌনুঙদা থোক্তনবা তংঙাইফদনা দরকার ওইবা ঙাকলৌ অদু শেম্বীরম্মী। মহাক্কী অইবশিংদা, মহাক্কী মচানুপা অহল অব্দুল-বাহাদা, মখোয়না বাহা’ইগী অইবশিংগী ৱাহন্থোক পীনবগী শক্তি লৈরবা মীওই অমা ওইনা ওনশিঞ্জবতা নত্তনা লাইনিং অসিগী ইথিল অমসুং তম্বীরোলশিংগী মপুঙফারবা খুদম অমা ওইনসু ওনশিন্নবা বাহা‘উ’ল্লাহনা পূম্নমক্তা য়াথঙলম্মী।
বাহা‘উ’ল্লাহনা লৈখিদ্রবা মতুংদা, অব্দুল-বাহাগী থোইদোক হেন্দোকপা মীয়ামগা মান্নদবা লিচৎকী মগুনিশংদুনা, মহাক্কী জ্ঞান অমসুং মীওইবা খুন্নাইদা পীবা মহাক্কী সেবাদুনা বাহা‘উ’ল্লাহগী তম্বীরোলশিংগী ময়েকশেঙবা খুদম অমা চাওথোরিক্লবা খুন্নাই অদুদা মমল নাইদ্রবা ইকাইখুম্নবা পুরকখি।
অব্দুল-বাহানা মহাক্কী মিনিষ্ট্রি অদুবু মহাক্কী মপাবুঙগী লাইনিং অদুবু য়োকখৎনবা কত্থোকলি। মহাক্না লোকেলগী বাহা’ই সঙস্থানশিং শেমগৎনবা পুক্নিং থৌগৎলম্মী, অমসুং নৌরিবা মহৈ তম্ফমশঙ, খুন্নাইগী অমদি শেন্মিৎলোনগী পায়খৎলিবা থবকশিংদু পুক্নিং থৌগৎলম্মী। মপুন্সিচুপ্পা কৈশুমশঙদা লৈরুবদগী থাদোরক্লবা মতুংদা, অব্দুল-বাহানা থঙনা থঙননা খোঙচৎ কয়া অমা ইজিপ্ত, ইউরোপ অমসুং নোর্ঠ অমেরিকাদা চৎখি। মহাক্কী পুন্সিচুপ্পদা, অৱাংবা অমদি অনেম্বদা চপ মান্নবা মওংদা য়াম্না হৈশিংনা লাইনা, খুন্নাইবু নুংগীওইনা অমসুং নৌহৌননা হিংগৎহন্নবগী পীরম্বা হিদাকশিংদু খুদোল তৌরম্মী।
Exploring this topic:
The Life of ‘Abdu’l-Bahá
The Significance of ‘Abdu’l-Bahá
The Development of the Bahá’í Community in the time of ‘Abdu’l-Bahá
Quotations
Articles and Resources


text:
লখিপুরওনলাইন দিজিতেল দেস্কঃ কোঞ্জেংলৈকায়দা লৈবা মনিপুরী গেস্ট হাউসতা সেপ্তেম্বরগী তাং ২ শগোলশেন নুমিত্তা মনিপুরী পিপলস্ ফ্রোন্ট এমপিএফকী মীফম অমা পাঙথোকখ্রে। মনিপুরী সোর্ত স্তোরী সোসাইতি ইন্দিয়াগী জেনরেল সেক্রেটরী খাইদেম কান্তনা মীফম মপু ওইবিখি। লোয়ননা শক্নাইরবা লমদম অসিগী অইবা ইঙুদম সতীসচন্দ্র অমদি মেঘালয়াগী রিটয়ার্দ এসদিও ওইনাম বীরমনি না দাইসতা লৈতেংবীখি। মীফম অসিদা এমপিএফ সেন্ট্রেল কমিতিগী মাইগৈদগী ভাইস প্রেসিদেন্ট পোৎশংবম রাজবিহারী, একজিউকিতিব মেম্বরশিং মোইরাংথেম ব্রজগোবিন্দ, অহম্মদ হুসেন অমদি ফুরিৎশাবম মনিধন শরুক য়াখি। মীফমদা কুপ্না খন্ন নৈনরবা মতুংদা এমপিএফকী লখিপুর দিস্ত্রিক কমিতি শেমখ্রে। দিস্ত্রিক প্রেসিদেন্ট ওইনা রিতায়ার্দ মেজোর ফুরিৎশাবম মনিধন, ভিপি ওইনা জিয়াউর রহমান অমদি কৈশাম চন্দ্রকুমার, জেনরেল সেক্রেতরী ওইনা নোংথোম্বম নোবিন, এসিঃ জেনঃ সেক্রেতরীদা সেলিম অহম্মদ, মেদিয়া সেক্রেতরী ওইনা ৱাহেংবম বিনোয়, আর্টস এন্দ কলচর সেক্রেতরী ওইনা ইঙুদম নীলবির, স্পোর্তস্ সেক্রেটরীদা মোইরাংথেম ব্রজগোবিন্দ অদুগা একজিকিউতিব মেম্বরশিংদি এন রনজিৎ, কেঐইচ ইবোচৌ, জমির হুসেন চৌধুরী, এল নোংদোনখোম্বা, মৈস্নাম জিতেন, এন বিরমোহন, হবিবুর রহমান, এম অজিৎ, অশ্বিনিকুমার শর্মা, দব্লিউ হরিমোহন নচিংবনি।
মীফমদা অথৌবা নীংশিংলুপকী জেনরেল সেক্রেটরী ৱাই নদিয়াচাঁন্দ, টিঐইচ বিরমোহন, টিঐইচ তোনসিং, এন রঞ্জিত, এস বিরেন ই গৌরমনি নচিংবা মীওইশিংনা ৱা ঙাংখি।


text:
টুরিজম
ইম্ফাল ইষ্ট ডিষ্ট্রিক্ট অসিগী ফজরবা মফমশিং, শুমহৎনিংঙাই ওইবা মহৌশাগী ফজরব মফমশিং, হকচাং ফগৎনিংঙাই ওইবা ঈশিং- নুংশিৎ অমসুং ইনাক খুল্লাবা চৎন্নবিশিং অসিনা লমকোয়ফমগী অচৌবা চাওখৎলকনবগী ইনোৎ অমা পিরি। মসিবু মপুং ফহন্বনবগীদমক্তা ডাইরেক্টোরেট ওফ টুরিজম, মণিপুরনা কাইনাদা লমকোইবা মীশিংগী পোৎথনাফম অমদি থুংফম ওইনবা মফম শেমলি। সহরগী ময়াইমক্তদা লৈরিবা হোটেল ইম্ফালদা অনৌবা দরকার লৈবা পোৎলমশিং হাপচিন্দুনা ফগৎনবা হোৎনরি। ষ্টেট ইনষ্টিটিউট ওফ হোটেল মেনেজমেন্ট, কেটরিং তেক্নোলোজি অমসুং এপ্পাই্ড নিউত্রিসন অসি ইম্ফাল ইষ্ট নোংমাইচীংদা লিংখৎতুনা মফমসিগী মীওইশিংগী চাওখৎহন্নবগী পাম্বৈ ওইহনলি।
ইম্ফাল ইষ্ট ডিষ্ট্রিক্টকি লমকোইবশিংগী পুক্নিং চিংশিননিংঙাই ওইবা মফম খরদি- শ্রী শ্রী গোভিন্দজি মন্দির, অন্দ্রো, সেক্তাগী আরকিওলোজিকেল লিভিং ম্য়ুজিয়ম, মুতুৱা বহাদুর ম্য়ুজিয়মশিংনি। বৃটিশকি ৱার গ্রেভ কম্মিসননা চলাইবা লানগী সিমিত্রি অনি অসিসু লমকোইবশিংগী পুক্নিং চিংশিনবা মফম ওইরি। মসিগী মথক্তা হিন্দুশিংগী অশেংবা মফম ওইনা কাইনাগী লাইশঙ লৈরি লোইননা অরিবা মতমগী মহাবল্লি লাইশঙসু লৈরি। মতম অমগী মহৌশাগী ফজবনা থম্লম্বা অপিক অপিকপা চীংদুমশিংনা কোইশিনবা থরো, থম্বাল অমসুং অতাওবা পাম্বীশিংনা মরাং কাইনা হৌরম্বা পোইরৌপাৎ ঙসিদি লৌউনবা মফম অমা ওনথোকখিদুনা নিংশিংবতা ঙাইরে।
ইম্ফাল ইষ্ট ডিষ্ট্রিক্টতা লৈবা লমকোইবা য়াবা মফম অমদি লমকোইবশিংগী মশিং
খংজিনগদবা : গোভর্নমেন্ট ওফ ইন্দিয়া, মিনিষ্ট্রি ওফ টুরিজমগী চৎন পথাপকী মতুংইন্না লমকোইবশিংনা অয়ুক- নুংথিল মতমখক কোইবা অদুগা অহিং লৈথদবা শিংদি লমকোইবনি হায়না লৌদে।
লৌথোকপম: ডাইরেক্টোরেট ওফ টুরিজম, মণিপুর


text:
কোইলা মন্ত্রালয়
লৈবাক অসিগী কম্মর্সিএল কোইলা তৌবগী ওক্সন্দা স্তেতশিংনা লুপা করোর ৬,৬৫৬পুৱারি ওইবা মায় পাকপা মওংদা চহিগী রেবিন্যু খোমগৎখ্রে :শ্রী প্রালহাদ জোশী
Posted On:
09 NOV 2020 7:20PM by PIB Imphal
য়ুনিয়ন কোয়লা মিনিস্তর শ্রী প্রালহাদ জোশীনা হায় মদুদি লৈবাক অসিগী কম্মর্সিএল কোইলা তৌবগী ওক্সন্দা স্তেতশিংনা লুপা করোর ৬,৬৫৬পুৱারি ওইবা মায় পাকপা মওংদা চহিগী রেবিন্যু খোমগৎখ্রে। ঙসি নই দিল্লীদা মেদিয়াদা ওক্সন অসিগী বিদ্দিংগী থৌওং অসি লোইশিল্লদুনা ৱা ঙাংবদা শ্রী জোশীনা হায় মদুদি মাইন ১৯ মায় পাক্না ওক্সন তৌখ্রে হায়রিবা অসি মাইন ওক্সন তৌখিবদা য়াম্না মায় পাকপনি।
“ওক্সন অসিগী ফল অসি পুৱারি ওই অমসুং মসিনা ময়েক শেংনা তাক্লি মদুদি য়াম্না অখাং কনবা অমসুং মিয়েং শানবা প্রধান মন্ত্রী শ্রী নরেন্দ্র মোদী জিনা কোয়লাগী সেক্তর অসি অচুম্বা মায়কৈদা মায়োন চুম্লক্তুনা লৈবাক অসিবু কোইলাদা আত্মানির্ভর ওইবারোমদা চংশিল্লি” হায়না শ্রী জোশীনা হায়খি। প্রধান মন্ত্রী শ্রী নরেন্দ্র মোদীনা ইন্দিয়াগী ইহান হানবা কোইলা মাইনগী ওক্সন অসি ২০২০গী জুন ১৮দা হৌদোকখি।
শ্রী জোশীনা হায় মদুদি মাইনশিং অসি য়াম্না তান্নরে অমসুং কম্পনিশিংনা প্রিমিয়মশিং অসি ফজনা পীরক্লি। খ্বাইদগী ৱাংবা প্রিমিয়মশিং অসি ৬৬.৭৫%নি অমসুং চাংচৎতা লৈবা অসিনা ২৯%নি।
মাইন ৩৮ ওক্সন পীবগী মনুংদা বিদশিংনা মাইন ১৯ ওকখি অমসুং মায় পাকখিবা অসি ৫০%নি। অমসুং চাংচৎতা কোইলা ওক্সন ১০দা ৩০নি।
বিদ্দিংদী মওং অসি উৎলদুনা শ্রী জোশীনা হায় মদুদি বিদ্দর অয়াম্বা ৬৫% অমদি ‘নন-ইন্দ য়ুজরনি’কেদগরিনি মখোয় অদুদি রিএল ইস্তেত, ইনফ্রাস্ত্রকচর, ফার্মা, অসিনাচিংবা অসিনি। ওক্সন অসিদা কম্পনি ৪২ শরুক য়ারি, মসিদী মনুংদা ৪০ অমদি প্রাইবেৎ প্লেয়রনি। পি.এস.য়ু.শিং হায়বদি এন.এ.এল.সি.ও. অমসুং অন্ধ্র প্রদেশ মিনরেল দিবলপমেন্ত কোরপোরেসন লিমিতেৎশু ওক্সন অসিদা শরুক য়াখি।
ওক্সনদা মায় পাকখ্রবা ১৯গী মনুংদা ১১ অমদি ওপনকাস্তনি, ৫ অমনা অন্দরগ্রাউন্দনি ৩ অমনা অন্দরগ্রাউন্দ অমসুং ওপনকাস্তকা য়ানশিন্নবনি। মাইনশিং অসি স্তেত ৫ হায়বদি মধ্যা প্রদেশ, ছত্তিসগর, ওরিশা, ঝরখন্দ অমসুং মহারাস্ত্রানি অমসুং পিক রেতেৎ কেপাসিতি (পি.আর.সি.) অ্সি মিলিয়ন তোনস পর এনম (এম.তি.পি.এ.)৫১নি।
(Release ID: 1671635)
Visitor Counter : 107


text:
হকশেল অমসুং য়াইফ-য়ুম্বাল মন্ত্রালয়
ভেক্সিন এদমিনিস্ত্রেসনগী নেস্নেল এক্সপর্ত গ্রুপনা লৈবাক অসিগী ভেক্সিন শারিবশিংগা উন্নখ্রে
Posted On:
17 AUG 2020 7:53PM by PIB Imphal
ভেক্সিন এদমিনিস্ত্রেসনগী নেস্নেল এক্সপর্ত গ্রুপনা ঙসি লৈবাক অসিগী মাংজিল থারবা ভেক্সিন শারিবশিংগা উন্নখ্রে – সিরম ইন্সতিত্যুৎ ওফ ইন্দিয়া, পুনে; ভারত বাইওতেক, হায়দ্রবাদ; জাইদস কদিলা, আহমেদাবাদ; জেন্নোভা বাইওফার্মাকোতিকেলস, পুনে; অমসুং বাইওলোজিকেল ই, হায়দ্রবাদ।
মীফম অসিনা পুম্নমক্কী কান্নবা অমসুং অফবা ওইখি।
মসিনা নেস্নেল এক্সপর্ত গ্রুপ্তা লৈবাক অসিগী মেন্যুফেকচর্রশিংনা পুথোক্লিবা মখল কয়াগী কেন্দিদেৎ ভেক্সিনগী হৌজিক লৈরিবা তাঙ্কককী মতাংদা লোয়ননা কেন্দ্র সরকারদগী মখোয়না তৌরিবা আশাশিং অদুগী ইনপুৎশিং ফংহনখি।
*****
(Release ID: 1646552)
Visitor Counter : 114


text:
মিস্তর প্রেসিদেন্ত, মতম পুম্নমক্তা অদোমগা উনবা অসি য়াম্না নুংঙাই। ঙসিসু ঐখোয়না পুন্না য়াম্না ফবা অমসুং কান্নবা ক্বাদ সমিৎতা শরুক য়ামিন্নরে।
ভারত-য়ু.এস.এ.গী স্ত্রেতেজিক পার্তনরশিপ অসি তশেংনা থজবগী পার্তনরশীপনি।
ঐখোয়গী ভেল্যুশিং, অমসুং সেক্যুরিতী য়াওনা ঐখোয়না চপ মান্ননা পাম্বা হীরম কয়া অমনা মসিগী থাজবগী মরী অসিবু হেন্না কনখৎহল্লে।
ঐখোয়গী পীপল-তু-পীপল রিলেশনীশং অমসুং শেনমিৎলোনগী ওইবা য়াম্না নক্নবা মরী অসিনসু ঐখোয়গী পার্তনরশীপ অসি তোপ-তোপ্পা ওইহল্লি।
তৌইগুম্বশুং মসি ঐখোয়গী পোতেন্সিয়েল দুদগী য়াম্না নেম্বা ওইজরবসু ঐখোয়গী মরক্তা ত্রেদ অঞসুং ইনভেস্তমেন্ত অসিসু য়াম্না য়াংনা লেপ্তনা চাউথোরক্লি।
ঐহাক্না থাজৈ মদুদি ঐখোয়গী মরক্তা লৈরিবা ভারত-য়ু.এস.এ. ইনভেস্তমেন্ত এগ্রীমেন্ত অসিনা ইনভেস্তমেন্তকী মাইকৈদা ময়েক শেংনা খুমাং চাউশিনবা উবা ফংগনি।
ঐখোয়না তেক্নোলোজীগী লমদা বাইলেতরেল কোওপরেশন হেনগৎহল্লগনি, অমসুং মালেমগী ওইবা ৱাফমগী মতাংদা ম্যুচুৱল কোওর্দিনেশনসু কনখৎহল্লে।
ঐখোয়গী লৈবাক অনি অসিনা ইন্দো-পেসিফিক রিজনগী মতাংদা চপ মান্নবা ৱাখল্লোনশিং লৈ অমসুং ঐখোয়গী ভেল্যুশিং অমসুং নাকল অনিমক্কী ওইবা থাক্তদা নত্তনা অতোপ্পা ৱাখল মান্নবা লৈবাকশিংগা মান্নবা অপাম্বশিং অদুবু ঙাকশেন্দুনা থম্নবা কন্না হোৎনরি। ঙরাং লাউথোকখিবা ক্বাদ অমসুং আই.পি.ই.এফ. অসিনা মসিগী য়াম্না এক্তিব ওইরিবা খুদম অমনি। ঙসি ঐখোয়গি কন্ন-নৈনবা অসিনা মসিগী অফবা মোমেন্তম অসিদা খোংজেল হেন্না হাপ্লগনি।
ঐহাক্না থাজৈ মদুদি ভারত অমসুং য়ু.এস.এ.গী মরক্তা লৈরিবা মরী অসিনা মালেমগী শান্তি অমসুং মরা চেৎনা ইংনা তপ্না লৈনবা, প্লানেত অসিগী তুং কোইনা লৈনবগীদমক্তা, অমসুং মীওইবা খুনাইগী য়াইফনবগীদমক্তা অফবা ফোর্স অমা ওইদুনা মখাতানা অদুমক চত্থখিগনি।


text:
ঙসিগী পুৱারী ওইরগদবা থৌরম অসি লৈবাক পুম্বগী মঙলান্নি, লৈবাক মীয়াম পুম্বনা মতম অমত্তদা থৌরম অসিগীদমক পুন্না লেপমিন্নরি। ঐনা অসিগুম্লবা পুৱারী ওইরবা তাঙ্কক অসিবু মীৎয়েঙ তারিবা লৈবাক মীয়ামবু থম্মোয়নুংদগী তরাম্না ওকচরি, ইকোক নোঞ্জরি। পুৱারী ওইরবা থৌরম অসিদা ঐগা লোয়ননা মন্ত্রীমন্দলগী ঐগী খোঙবু শ্রী হরদীপ পুরী জী, শ্রী জি কিসন রেদ্দী জী, শ্রী অর্জুন রাম মেঘৱাল জী, শ্রীমদি মিনাক্সী লেখী জী, শ্রী কৌসল, কিসোর জী, ঙসিগী ফম্পাকথকসিদা লেঙশিনবিরি। লৈবাকসিগী ইকয়াখুম্নরবা মীথুংশিংসু মফমসিদা লেঙশিনবিরি।
মরূপশিং,
ঙসি নীংতম্বগী অমৃৎ মহোৎসব অসিদা লৈবাকসিনা অনৌবা ইহুল, অনৌবা থৌনা অমা ফংলে। ঙসি ঐখোয়না হৌখ্রবা ঙরাংবু থাদোক্লম্লগা লাক্কদৌরিবা হয়েংগী শক্তমদা অনৌবা মচুশিং শঙলি। ঙসি মায়কৈ খুদিংদা উরিবা মঙালশিং অসি অনৌবা ভারতকী মশাবু থাজজবগী মঙালশিংনি। লোইলমগী খুদম ওইরিবা কিংসৱে হায়বদি রাজপথ, ঙসিদি পুৱারীগী ৱাফম ওইহৌরে, মতম পুম্বগী ওইনা মুৎখ্রে। ঙসি কর্তব্য পথকী শক্লোন্দা অনৌবা পুৱারী অমা ইরে। ঐনা লৈবাক মীয়াম পুম্বদা নীংতম্বগী অসিগুম্লবা অমৃকাল অসিদা লোইলমগী খুদম অমদগী নীংতম্বা ফংবসিদা নুংঙাইবা ফোঙদোকচরি।
মরূপশিং,
ঙসি ইন্দিয়া গেৎ মনাক্তা ঐখোয়গী লৈবাক্কী হীরো নেতাজী সুভাসচন্দ্র বোসকী চীং লেম্লবা মীতম অমা খিল্লে। লোইলম লৈঙাক্কী মতমদা মফমসিদা ব্রিতিস লৈঙাক্কী মীহুৎশিংগী মীতম খিল্লম্মি। ঙসি লৈবাকসিনা অদুগুম্বা মফমদুদা নেতাজীগী মীতম খিন্দুনা অনৌবা, মপাঙ্গল কনবা ভারতকী থৱায় অমা খিল্লে। তশেংনমক মীকুপ অসি পুৱারী ওইরবনি, মীকুপ অসি চাউথোকচনিংঙাইনি। ঙসিগী নুমিৎ অসিদা মসিবু উবা ফংজরিবা ঐখোয় পুম্নমক লাইবক ফরবনি, মসিগী শাখি ওইহৌরবনি।
মরূপশিং,
সুভাসচন্দ্র বোস ফম অমসুং মচাক্কী শিংনবগী ৱাংমদা থবক তৌখিবা অথোইবা মীশক অমনি। মহাকপু মীয়াম্না কয়াম য়াবগে হায়ববু মালেম পুম্বনা মহাকপু লুচিংবা ওইনা লৌরম্মি। মাগী মফমদা থৌনা, মশাবু ইকায়খুম্নজবা লৈরম্মি। মাগী মফমদা ৱাখল, মঙলান লৈরম্মি। মাগী মফমদা মীৎয়েঙ শান্না য়েংবগী মতিং, মওং মতৌ লৈরম্মি। নেতাজী সুভাসনা হায়বিরম্মি – ভারত মশাগী পাউথোকচনিংঙাই ওইরবা শক্তমবু কাউথোক্কদবা লৈবাক নত্তনে। ভারতকী চাউথোকচনিংঙাই ওইরবা পুৱারী ভারতকী ঈদা য়াওখ্রবনি, মাগী চৎনবীদা য়াওখ্রবনি। নেতাজী সুভাসনা ভারতকী অরিবা লনশিংদা চাউথোকচবা পোক্লম্মি, অমদি ভারতপু হেক য়ারিবমখৈ থুনা মতমগা চুনবা থাক্তা পুখৎপা পাম্লম্মি। করিগুম্বা নীংতম্লবা মতুংদা ঐখোয়গী ভারতনা সুভাস বাবুগী লম্বীদা চৎলম্লবদি ঙসি লৈবাক অসি কয়া য়াম্না চাওখৎলমগনি। অদুবু লাইবক থিবদি, নীংতম্লবা মতুংদা ঐখোয়গী অথোইবা হীরো অসিবু কাউথোকপিখি। মহাক্কী ৱাখল্লোন, মহাক্কা মরী লৈনবা খুদম চাংদমশিং ফাওবা হন্না য়েংবিরমদে। সুভাস বাবুগী ১২৫শুবা মপোক কুমওন হৌদোকপগী তাঞ্জাদা ঐ কোলকতাদা মহাক্কী ময়ুমদা চৎনবগী খুদোংচাবা ফংখি। নেতাজীগা মরী লৈনবা মফমশিংদা মহাক্কী পুক্নিংদা ফাওখিবা ইথিল মফমদুদা ঐঙোন্দসু ফাওখি। নেতাজীনা পামজরম্বশিং পাঙথোক্ননবা লৈবাকসিনা ঙসি হোৎনরি। কর্তব্য পথতা নেতাজীগী খুদম লৈবসিনা মদুগী পাম্বৈ ওইরগনি। লৈবাক্কী চৎন-কাঙলোন অমসুং ফিরেপশিংদা সুভাস বাবুগী ৱাখল্লোনগী মমি তাহনবনা মহাকপু ইকায়খুম্নবগী মতিক চাবা খুদম ওইগনি।
ইচিল ইনাওশিং,
হৌখিবা চহি ৮সিদা ঐখোয়না নেতাজীগী ফিদম অমসুং মঙলান মমি তাবা ফিরেপ কয়া অমগী মথংদা অমা লৌখি। নেতাজী সুভাস চন্দ্র, অপুনবা ভারতকী অহানবা প্রধান ওইদুনা ১৯৪৭গী মমাঙদা অন্দমানবু মনীং তমহন্দুনা মচু অহুমগী ফিরাল পাইহনখি। মতমদুদা মহাক্না লাল কিলাদা মচু অহুমগী ফিরাল পাইহন্নিংবগী ইথিল, মঙলান শাগৎলম্মি। মহাক্না নীংজরম্বা অদু ঐনা থবক ওইনা ওন্থোক্লে, ঐনা অজাদ হিন্দ লৈঙাক্কী ৭৫শুবা কুমওনদা লাল কিলাদা মচু অহুমগী ফিরাল পাইহন্নবগী খুদোংচাবা ফংখি। লাল কিলাদা নেতাজীগী অমদি অজাদ হিন্দ ফৌজকা মরী লৈনবা ম্যুজিয়ম অমা শেম্নবগীদমক ঐখোয়গী লৈঙাক্না থৌরাং তৌরি।
মরূপশিং,
২০১৯দা গনতন্ত্র নুমিৎকী পেরেদতা অজাদ হিন্দ ফৌজকী লান্মীশিংনা শরুক য়াখিবা নুমিৎ অদু ঐ কাউবা ঙমদে। মতৌ অদুগুম্না ইকায়খুম্নবিনবগীদমক মখোয়না চহি কয়া ঙাইজখিবনি। অন্দমানগী নেতাজীনা মচু অহুমগী ফিরাল পাইহনখিবা মফমদুদা ঐ চৎপগী খুদোংচাবা ফংখি, মচু অহুমগী ফিরাল পাইহন্নবা তাঞ্জা ফংখি। মীকুপ অদু লৈবাক মীয়াম পুম্বগী চাউথোকচনিংঙাইগী মীকুপনি।
ইচিল ইনাওশিং,
নেতাজীনা ইহান হানবা ওইনা মনীং তমহনখিবা অন্দমানগী ঈথৎ অদুদা মতম খরগী মমাঙ ফাওবা লোইলমগী খুদমশিং শেংদোক চামথোক্তুনা থমবা তারম্মি। নীং তম্লবা ভারত্তসু হায়রিবা ঈথৎশিং অদুবু অঙ্গ্রেজ লৈঙাকপশিংগী মমিং থোন্দুনা লৈরম্মি। ঐখোয়না লোইলমগী খুদমশিংবু মুত্থত্তুনা ঈথৎশিং অদুবু নেতাজী সুভাসকা মরী লৈনবা ভারতকী মমিং থোনখি, ভারতকী শক্তম পীখি।
মরূপশিং,
নীংতম্বগী চহি ৭৫ মপুং ফারকপসিদা লৈবাকসিনা মশাগীদমক থৱায় মঙাগী মঙলান মঙলি। হায়রিবা থৱায় মঙাসিদা চাওখৎপগী অচৌবা পান্দমগী ফিরেপ, থৌদাংগী ইহুল য়াওরি। মসিদা লোইলমগী ৱাখল্লোন থাদোকপগী পাউজেল য়াওরি, ঐখোয়গী পুৱারীদা চাউথোকচবা ফাওনবগী ৱাফম য়াওরি। ঙসি ভারতকী মশাগী ফিদম, মশাগী মায়ওন লৈজরে। ঙসি ভারত মশাগী ফিরেপ, পান্দম লৈজরে। ঙসি ঐখোয়গী পথ, খুদমশিং ঐখোয়গী ওইজরে। ঙসি রাজপথকী শক্তম লোইশিনখিদুনা কর্তব্যপথ শেম্লিবা, ঙসি জোর্জ পঞ্চমগী মীতমগী খুদম লৌথোক্তুনা নেতাজীগী মীতম খিল্লিবা, মীনাই নাইথাংগী ৱাখল্লোন থাদোক্লমবগী অহানবা খুদম নত্তে। মসি অহৌবসু নত্তে, অরোইবসু নত্তে। থৌওং অসি পুক্নিং অমসুং ৱাখলগী নীংতম্বগী পান্দম ফংদ্রিবা ফাওবা লেপ্পা লৈতনা চত্থগদবা খোঙচৎ অমনি। লৈবাকসিগী প্রধানমন্ত্রীনা লৈদুনা লাক্লিবা মফম অদুগী মমিং ঐখোয়না রেস কোর্স রোদকী মহুত্তা লোক-কল্য়ান মার্গ হায়না থোনখ্রে। ঐখোয়গী গনতন্ত্র নুমিৎকী থৌরমদা হৌজিক্তি ভারতকী ঈশৈ নোংমাইগী খুৎশু-খুৎলায়শিংগী খোঞ্জেল তাবা ফংলে। বীতিং দি রিত্রীত থৌরমদা হৌজিক্তি লৈবাক নীংবগী ঈশৈশিং তাবা মতমদা ভারত মচা পুম্নমক্তা অপেন্বা পোক্লি। হন্দক্তসু ভারতকী নেভীনা লোইলমগী খুদম লৌথোক্তুনা শত্রপতি সিবাজী মহারাজকী খুদমবু শীজিন্নখ্রে। নেস্নেল ৱার মেমোরিএল শেগত্তুনা লৈবাকসিনা লৈবাক মীয়ামগী চহি কয়াদগী মঙজরকপা মঙলান মঙফাওনহল্লে।
মরূপশিং,
পুরক্লিবা অহোংবশিং অসি খুদমশিংখক্তদা নত্তে, অহোংবশিং অসি লৈবাকসিগী মওং মতৌগী শরুক ওইখ্রবনি। ঙসি লৈবাকসিনা অঙ্গ্রেজশিংগী মতমদগী চৎনরকখিবা চৎন-কাঙলোন চা কয়া হোংদোকখ্রে। ভারতকী বজেৎ, চহি কয়াগী মমাঙদগী ব্রিতিস পার্লিয়ামেন্ত মতমগী মওং মতৌ লৌদুনা পুথোক্লম্বা, মদুগী মতম অমসুং তাংসু হোংদোক্লে। নেস্নেল এজুকেসন পোলিসীগী মখাদা হৌজিক্তি মীরমগী লোল তমদবা য়াদবগী ফীভমদগীসু নহাশিংবু মনীং তমহল্লি। মসিনা তাকপদি ঙসি লৈবাকসিগী ৱলখল্লোন অমদি মওং মতৌ অনিমক লোইলমগী ৱাখল্লোন্দগী মনীং তম্বা ফংলে হায়বসিনি। হায়রিবা নীংতম্বা অসিনা ঐখোয়বু চাওখৎলবা ভারতকী পন্থুং য়ৌনা পুদুপা চৎকদৌরিবনি।
মরূপশিং,
মহাকবি ভরতিয়ারনা ভারতকী চাউথোকচনিংঙাই ওইবা হীরমশিংগী মরমদা তামিল লোন্দা য়াম্না ফজবা শৈরেং অমা ইরম্মি। শৈরেং অসিগী মমিংদি – পারুকুল্লৈ নল্ল নাদঅ-য়িঙ্গল, ভারত নাদ-অ, হায়রিবা মহাকবি ভরতিয়ারগী শৈরেং অসি ভারত মচা পুম্নমকপু চাউথোকচবা ফাওহনগদবা শৈরেংনি। মহাক্কী শৈরেংগী ৱাহন্থোক্তি, ঐখোয়গী লৈবাক ভারত, মালেম পুম্বদা খ্বাইদগী অথোইবনি হায়বনি। ৱাখল লৌশিংদা, ফিদমদা, শক্তমদা, চান-থক্নবা পোত্থোকশিংদা, ঈশৈ নোংমাইদা, ইরম্বা শৈরেংশিংদা, ঐখোয়গী লৈবাক ভারত, মালেম পুম্বদা অথোইবনি। থৌনা ফবদা, লান্মীশিংগী লিংজেলদা, মিনুংসিদা, অতোপ্পগী থৌগলদা, পুন্সিগী অচুম্বা লম্বী থিবদা, কাঙলোনগী থিজিন হুমজিনবদা, ঐখোয়গী লৈবাক ভারত, মালেম পুম্বদা অথোইবনি। তামিল অইবা ভরতিয়ারগী, মহাক্কী শৈরেং অসিগী ৱাহৈ অমমমবু, ৱাখল্লোন অমমমবু পুক্নিংদা খন্থবিয়ু।
মরূপশিং,
লোইলমগী মতমদা মালেম পুম্বদা মসিনা ভারতকী খোল্লাউ ওইখি। মসি ঐখোয়গী নীংতম লান্মীশিংগী খোল্লাউ ওইরম্মি। ভরতিয়ারনা মাগী শৈরেংদা শৈথারম্লিবা ভারত অদুগুম্না অথোইবা ভারত ওইহন্নবগীদমক ঐখোয়না হোৎনবা তাই। অদুগা মদুগী খোঙহৌ কর্তব্য পথ অসিদগী ওইগদবনি।
মরূপশিং,
কর্তব্য পথ শুপ্নতগী চেক-নুংগী লম্বী নত্তে। মসি ভারতকী মীয়ামগী লৈঙাক্কী মমাঙগী অমদি তুংগী ফিদমশিংগী অহিংবা লম্বীনি। মফমসিদা লৈবাক মীয়াম্না লাকপদা, নেতাজীগী খুদম, নেস্নেল ৱার মেমোরিএল, হায়রিবশিং অসিনা কয়া য়াম্না পুক্নিং থৌগৎকনি, মখোয়দা থৌদাংগী পোৎলুম অমা থাঙ্গৎকদৌরিবনি। মফম অসিদা লৈবাকসিগী লৈঙাক্না থবক তৌরি। অদোমসু খনবিয়ু, লৈবাকসিনা মীয়ামগী থৌগল তৌনবগী থৌদাং শিন্নখিবশিংদুদা কমদৌনা রাজপথনা মীয়ামগী থৌগল তৌনবগী ইথিল পীগদৌরিবনো? লম্বী অসিনা রাজপথ ওইরবদি মফমসিদগী চৎকদৌরিবা খোঙচৎ অসি মীয়ামগী কমদৌনা ওইগদৌরিবনো? রাজপথ, ভারতকী মীয়াম্না মীনাই ওইনা লৈরম্বা ব্রিতিস লৈঙাক্কী ওইরম্মি। রাজপথকী ৱাখল্লোনসু লোইলমগী খুদম্নি, মসিবু ঙাক্তুনা থম্বসু মীনাই নাইথাংগী খুদম্নি। ঙসি মসিগী অর্কিতেকচরসু হোংদোক্লে, অমদি মসিগী থৱায়সু হোংদোক্লে। হৌজিক্তি লৈবাকসিগী এম.পি.শিং, মন্ত্রী, ফম্নাইবশিংনা লম্বী অসি ফাওদুনা চৎপা মতমদা মখোয়গী মফমদা কর্তব্যপথনা লৈবাক্কী থৌদাংগী ইথিল পীরগনি, মখোয়দা অনৌবা ইনোৎ হাপ্লগনি, পুক্নিং থৌগৎলগনি। নেস্নেল ৱার মেমোরিএলদগী হৌরগা কর্তব্যপথ ফাওরগা রাস্ত্রপতি ভবন ফাওবগী মফম অসিদা লৈবাক্না মাঙদা, লৈবাক্না অথোইবনি হায়বগী ৱাখল্লোনগী মমি তারগনি।
মরূপশিং,
ঙসিগী তাঞ্জা অসিদা কর্তব্য পথপু শেম্বখক নত্তনা মখোয়গী শিন্ফমগী হৈশিংবনা লৈবাক অসিবু চাউথোকচবগী লম্বী তাক্লিবা ঐখোয়গী শিন্মী মরূপশিংগী মফমদা অখন্ননবা ইকোক নোঞ্জরি। অদুগুম্বা শিন্মীশিং অদুগা উননবগী তাঞ্জাসু ঐনা ফংখি। মখোয়গা ৱারী শানবা মতমদা লৈবাকসিগী লায়রবা, শিন্মী অমসুং মীচম মীয়ামগী পুক্নিংদা ভারতকী মঙলান কয়া য়াম্না লৈবগে হায়বদু ঐঙোন্দা ফাওরকখি। মখোয়গী হুমাং শিন্থহন্দুনা অদুগুম্বা মঙলানশিং অদুবু মখোয়না মঙফাওনহল্লি অমদি ঙসিগী তাঞ্জা অসিদা লৈবাক্কী তুংগী চাওখৎ লমজেলদা খোঙজেল হাপ্লিবা লৈবাকসিগী লায়রবা শিন্মী খুদিংমকপু লৈবাক্কী মায়কৈদগী থাগৎচবা ফোঙদোকচরি, মখোয়দা ইকোক নোঞ্জরি। ঙসি ঐনা হায়রিবা শিন্মী ইচিল ইনাওশিংগা উনবা মতমদা, মফমসিদা থবক শুখিবা শিন্মীশিং অমসুং মখোয়গী ইমুং মনুংশিং হন্দক্কী ২৬ জনুৱারী অসিদা ঐগী অখন্নবা মীথুং ওইহনগনি হায়না হায়খি। অনৌবা ভারত অসিদা শিন্মীশিং অমসুং মখোয়গী থৌদাংবু ইকায়খুম্নবগী চৎনবী অমা লাকপসিদা ঐ নুংঙাইবা ফাওই, হায়রিবা চৎনবী অসি মতম পুম্বা হিংদুনা লৈহৌরসনু। অদুগা মরূপশিং, চৎন-কাঙলোন্দা হোংদোক হোংজিন তৌরকপা মতমদা শেমগৎ শাগৎপগী মতৌসু হোংদোক হোংজিল লাক্কনি। মরম অসিনা লৈবাকসিনা মাগী শিন্মীগী পাঙ্গলদা চাউথোকচবা ফাওরি। ‘শ্রম এব জয়তে’ হায়বসিনা ঙসি লৈবাকসিগী লাইৱা ওইহৌরসনু। মরম অসিনা, বনারসতা, কাসীদা, বিস্বানাথ ধাম মীয়ামগী মফমদা কত্থোকপগী তাঞ্জাদা শিন্মীশিংবু ইকায়খুম্নবগী মতৌ লৈখি। প্রয়াগরাজ কুম্ভকী শেংলবা থৌরমদা শিৎ-শেংলিবা শিন্মীশিংগী তৌবিমল খঙবা উৎখি। নুমিৎ খরনিগী মমাঙদা ইরমদমসিদা শাজবা ক্রুজ ৱারসিপ আই.এন.এস. বিক্রান্ত পুথোকখ্রে। মতমদুদসু আই.এন.এস. বিক্রান্ত শাবদা অহিং নুংথিল খঙদনা থবক শুবিখিবা শিন্মী ইচিল ইনাওশিং অমসুং মখোয়গী ইমুং মনুংশিং উনবগী তাঞ্জা ফংখি। মখোয়গা উনরগা মখোয়গী তৌবিমল খঙবা উৎচখি। শিন্মীশিংবু ইকায়খুম্নবগী চৎনবী অসি লৈবাকসিগী চৎনবগী থানবা য়াদ্রবা শরুক অমা ওইরক্লি। অনৌবা পার্লিয়ামেন্ত শঙ্গাখ্রবা মতুংদা মদুদা থবক য়াওখিবা শিন্মীশিংবুসু অখন্নবা গেল্লরী অমদা মফম পীখি। গেল্লরী অসিনা লাক্কদৌরিবা মীরোলশিংদা লোকতন্ত্রগী মরুমদা সংবিধান অমা লৈরগদি মদু অতোপ্পা মীওইশিং অমসুং শিন্মীশিংগী কত্থোকপগী থৌদাংদুনি হায়বা নীংশিংহল্লগনি। ৱাখল্লোন অসি লৈবাক মীয়াম পুম্বদা কর্তব্যপথনসু পোকহনগনি। মসিনা শিন্মীগী মায় পাকপগী লম্বী তাক্কদৌরিবনি।
মরূপশিং,
ঐখোয়গী থৌগল্লোন্দা, ঐখোয়গী মওং মতৌদা, ঐখোয়গী মচাক মথুমদা, ঐখোয়গী ইনফ্রাস্ত্রকচরদা অনৌবা মতমগী, অমৃৎকালগী মরুওইবা পন্থুং য়াওরি। অদুগা মরূপশিং, ঐখোয়না ইনফ্রাস্ত্রকচরগী মতাঙদা খন্নবদা মী অয়াম্বগী পুক্নিংদা লম্বী অমসুং ফ্লাইওভরগী মমি তারমগনি। অদুবু অনৌবা ভারতকী ইনফ্রাস্ত্রকচর শেমগৎপগী মওংদি মদুদগীসু হেন্না মীৎয়েঙ চাউই। ঙসি ভারতনা সোসিএল ইনফ্রাস্ত্রকচর, ত্রান্সপোর্ত ইনফ্রাস্ত্রকচর, দিজিতেল ইনফ্রাস্ত্রকচরগা লোয়ননা কলচরেল ইনফ্রাস্ত্রকচরদসু খোঙজেল য়াঙনা থবক পায়খৎলি। ময়ামগী মফমদা সোসিএল ইনফ্রাস্ত্রকচরগী খুদম পীজগে। ঙসি লৈবাকসিদা এইম্সকী মশিং হান্নদগী শরুক অহুম হেনগৎলে। মেদিকোল কলেজকী মশিং চাদা ৫০ হেনগৎলে। মসিনা ভারত ঙসিদি মীয়ামগী হকশেল ফগৎহন্নবগীদমক, মখোয়দা মেদিকেলগী মতমগা চুনবা খুদোংচাবা ফংহন্নবগীদমক করমবা মায়কৈদা থবক পায়খৎলিবগে তাক্লি। ঙসি লৈবাকসিদা অনৌবা আই.আই.তি.শিং, ত্রিপল আই.তি., সাইন্তিফিক ইন্সতিত্যুসনশিংগী মতমগা চুনবা নেৎৱর্ক লেপ্পা লৈতনা শেমগৎলি। হৌখিবা চহি অহুমসিদা খুঙ্গংগী য়ুমথোঙ করোর ৬ মখায় হেনবদা পাইপগী ঈশিং ফংহনখ্রে। ঙসি লৈবাকসিগী দিস্ত্রিক্ত খুদিংদা অমৃৎ সরোবর ৭৫ শামগৎনবা অচৌবা মিসন অমা পায়খৎওই। হায়রিবা ভারতকী সোসিএল ইন্ফ্রাস্ত্রকচরশিং অসিনা খুন্নাইগী অচুম্বা ৱায়েলবু হেন্না চেৎশিনহল্লে।
মরূপশিং,
ত্রান্সপোর্ত ইন্ফ্রাস্ত্রকচর চাওখৎহন্নবগীদমক ঙসি ভারতনা পায়খৎলিবা থবকশিং মমাঙদা অমুক্তা উখিদ্রিবা মওংদনি। নাকল অমদা ঙসি লৈবাক পুম্বদা খুঙ্গঙগী লম্বীশিং রেকোর্দ ওইবা মওংদা শেমগৎলি, অদুগা নাকল অমদনা রেকোর্দ ওইবা মশিংদা এক্সপ্রেস ৱেশিং শেমগৎলি। ঙসি লৈবাকসিদা খোঙজেল য়াঙনা রেলৱে ইলেক্ত্রিফিকেসনগী থবক পায়খৎলি অমদি হায়রিবা খোঙজেলদুদা তোঙান তোঙানবা ময়োল্লমশিংদা মেত্রোশিং শেমগৎলি। ঙসি লৈবাকসিদা মশিং য়াম্লবা অনৌবা এয়রপোর্তশিং শেমগৎলি অমদি ঈশিং লম্বীগী মশিংসু খোঙলৈ থুনা হেনগৎলক্লি। দিজিতেল ইন্ফ্রাস্ত্রকচর শেমগৎপদসু ঙসি ভারতনা মালেমগী মাঙজিল থাবা লৈবাকশিংগী মরক্তা মফম কনবা ঙম্লে। পঞ্চায়ত লাখ অমা মখায় হেনবদা ওপ্তিকেল ফাইবর য়ৌহন্দুনা দিজিতেল পেমেন্তকী অনৌবা রেকোর্দ থমদুনা ভারতকী দিজিতেলগী খোঙজেলবু মালেম পুম্বনা শোন্নরি।
ইচিল ইনাওশিং,
ইনফ্রাস্ত্রকচর শেমগৎপগী থবকশিং অসিগী মরক্তা ভারত্তা কলচরেল ইনফ্রাস্ত্রকচরগী লমদা পায়খৎলিবা থবকশিংগী মরমদদি কা হেন্না ঙাঙনবা তাদ্রি। প্রসাদ স্কীমগী মখাদা লাইফম কয়া শেমজিন শাজিনবগী থবক পায়খৎলি। কাসী-কেদরনাথ-সোমনাথতগী হৌরগা করতারপুর সাহিব কোরিদোর ফাওবগী পায়খৎলিবা থবকশিং অঙকপগী মওংনি। অদুগা মরূপশিং, ঐখোয়না কলচরেল ইনফ্রাস্ত্রকচরগী ৱা খন্নবা মতমদা লাইনিংগা মরী লৈনবা মফমগী ইনফ্রাস্ত্রকচর শেমগৎপখক্কী ৱাফম নত্তে। ঐখোয়গী পুৱারীগা মরী লৈনবা ইনফ্রাস্ত্রকচর, ঐখোয়গী লৈবাক্কী হীরো অমদি হীরোইনশিংগা মরী লৈনবা, ঐখোয়গী চৎনবীগা মরী লৈনবা মফমশিংসু চপ মান্ননা শেমগৎ শাগৎপগী থবক পায়খৎলি। সরদার পতেলগী স্তেচ্যু ওফ য়ুনিতী ওইরবসু নৎত্রগা ত্রাইবেল নীংতম লান্মীশিংগী মফমদা কৎচবা ম্যুজিয়ম ওইরবসু, পি.এম. ম্যুজিয়ম ওইরবসু নৎত্রগা বাবা সাহেব অম্বেদকর মেকোরিএল, নেস্নেল ৱার মেমোরিএল ওইরবসু নৎত্রগা নেস্নেল পুলিস মেমোরিএল ওইরবসু পুম্নমক অসি কলচরেল ইনফ্রাস্ত্রকচরগী খুদমশিংনি। লৈবাক অমগী শক্তমদা ঐখোয়গী চৎনবী, ঐখোয়গী মমল করিনো হায়বদু মখোয় ময়ামসিনা তাক্লি অমদি ঐখোয়না মসিবু শেমগৎ শাগৎপগী থবক পায়খৎলি। মঙলান চাওবা ভারত অমগীদমক সোসিএল ইনফ্রাস্ত্রকচর, ত্রান্সপোর্ত ইনফ্রাস্ত্রকচর, দিজিতেল ইনফ্রাস্ত্রকচরগা লোয়ননা কলচরেল ইনফ্রাস্ত্রকচরনা খোঙজেল হাপকদৌরিবনি। ঙসি লৈবাকসিনা কর্তব্যপথকী শক্তমদা ফজরবা কল্চরেল ইনফ্রাস্ত্রকচরগী খুদম অমা উবা ফংবসিদা ঐ নুংঙাইবা ফাওই। আর্কিতেকচরদগী হৌরগা ফিদম ফাওবদা মফমসিদা ভারতকী নাৎ চৎনবগী মমি উবা ফংগনি, অদুগা তমশিনবা য়াবা কয়াসু উবা ফংগনি। ঐনা লৈবাক মীয়াম পুম্বদা হায়জরি, পুম্নমক্কী মফমদা পাউকৎচরি, লেঙবিরকউ, নৌনা শেমদোক্লবা কর্তব্যপথ অসিদা লেঙবিরক্তুনা য়েংবিরু লাউ। মসিদা অদোম্না ভারতকী তুংগী শক্তমগী মমি উবা ফংজনি। মফমসিগী ইথিলনা অদোমবু অথোইবা লৈবাক অমগী অনৌবা মঙলান অমসুং অনৌবা থাজবগী ইথিল পোকহনগনি অমদি হয়েংদগী হৌরগা নুমিৎ হুম্নি হায়বদি ইরায়, থাঙজ অমসুং নোংমাইজিং নুমিত্তা মফমসিদা নেতাজী সুভাস বাবুগী পুন্সিদা য়ুম্ফম ওইবা দ্রোন সো নুমিদাংৱাইরমগী মতমদা উৎকদৌরি। অদোম মফমসিদা লেঙবিরকউ, অদোম অমদি অদোমগী ইমুং মনুংগী ফোতো নম্বিয়ু, সেল্ফী নম্বিয়ু। হায়রিবা ফোতোশিং অদু হেসতেগ কর্তব্যপথ হায়না থাদুনা সোসিএল মিদিয়াদা শোয়দনা থাগৎপিরকউ। মফম অসি দিল্লীগী মীয়ামগী থম্মোয়গী মিহুলনি হায়বা ঐ খঙই, মফমসিদা নুমিদাংৱাইরমদা মশিং য়াম্লবা মীয়াম্না ইমুং মনুং পুদুনা লাকই, মতম লেল্লি। কর্তব্য পথকী প্লানিং, দিজাইনিং অমসুং লাইতিং হায়রিবা ফীভম অসিবু মাঙদা থম্লগা শেমখিবনি। কর্তব্যপথকী ইথিল অসিনা লৈবাকসিদা থৌদাংগী ইথিল পীদুনা ঐখোয়বু অনৌবা অমদি চাওখৎলবা ভারতকী পন্থুং তম্না পুদুনা চৎপদা মতেং পাংলগনি হায়না ঐনা থাজৈ। থাজবা অসিগা লোয়ননা, ময়াম পুম্নমকপু অমুক্কা হন্না থাগৎচরি। ঐগা লোয়ননা লাউবিয়ু, ঐ নেতাজী হায়না লাউজরক্কে ময়াম্না অমর রহে! অমর রহে! হায়না লাউবিরকউ।
নেতাজী অমর রহে!
নেতাজী অমর রহে!
নেতাজী অমর রহে!
ভারত ইমানা য়াইফরে!
ভারত ইমানা য়াইফরে!
বন্দে মাতরম!
বন্দে মাতরম!
বন্দে মাতরম!
হন্না হন্না থাগৎচরি!


text:
থাজদবা থৌওং অমদা প্রধান মন্ত্রী শ্রী নরেন্দ্র মোদীনা সি.বি.এস.ই.গী ক্লাস ১২গী মহৈরোয়শিংগী চত্থরিবা ৱারী ৱাতায় অমদা শরুক য়াখি। ৱারী ৱাতায়গী থৌরম অদু মহৈ মশিং মন্ত্রালয়না শিন্দুনা পাঙথোকপনি অমদি মহৈরোয়শিংগী মমা-মপাশিংসু শরুক য়াখি।
লৈবাক্কী তোঙান তোঙানবা মফমশিংদগী মহৈরোয়শিং ভর্চুএল ওইবা ৱারী ৱাতায়গী থৌরমদুদা শম্নহনখি। মহৈরোয়শিংগা চুশিন্নবা ফীভম অমা পুরক্নবগীদমক প্রধান মন্ত্রীনা হিন্দি ঙাঙদবা মফমশিংদগী মহৈরোয়শিংগা ৱারী শানবা মতমদা মহৈরোয়শিংদুগী মশাগী লোলগী ৱাহৈশিং শীজিন্নখি।
পি.এম.না মহৈরোয়শিং অদুবু মখোয়গী পুক্নিং চাউথোকপা অমদি থবক্না উৎপা থৌওংশিংগীদমক থাগৎলদুনা ঐখোয়গী লৈবাক্কী মহৈরোয়শিংনা খুদোংথিবা অমদি শিংনবা খুদিংমকপু মখোয়গী থৌনা ওন্থোক্লিবা অসি লৈবাকসিনা অপেনবা পোক্নিংঙাইনি অমদি মসিনা লৈবাকসিগী পাঙ্গল ওইরিবনি হায়না হায়খি। ৱারী ৱাতায় শানবা অদুদা মহৈরোয়শিংনা উৎখিবা মশানা মশাদা থাজববুসু মহাক্না থাগৎখি।
নখোয়না থেংনরিবা কয়া অসি য়াম্না মরুওই অমদি নখোয়গী তুংগী পুন্সিগী তাঙ্কক খুদিংদা কান্নরক্কনি হায়না পি.এম.না ফোঙদোকখি। ঐখোয়না স্কুল অমদি কলেজশিংদা তম্লিবা অপুনবগী ৱাখল্লোনগী খুদমশিং মহাক্না পীখি। কোরোনাগী মতমসিদা ঐখোয়না পারা অসি অনৌবা মওং অমদা তম্লে অমদি অসিগুম্লবা অৱা-অনা তারবা মতমসিদা অপুনবগী ৱাখল্লোনগী পাঙ্গল ঐখোয়না উরে।
পি.এম.না মহৈরোয়শিংদা মহৌশাগী ফীভম ঙাক্নবগীদমক এনভাইরনমেন্ত দে তারিবা জুন ৫দা করিগুম্বা খরা তৌনবা ৱাফম থমখি অমদি মদুগা মান্ননা ইন্তরনেসনেল দে ওফ য়োগ তারিবা জুন ২১দসু ইমুং মনুংশিংগা পুন্না য়োগ তৌনবা হায়খি। মহাক্না মহৈরোয়শিংদা মখোয়গী ইমুংগী মীওইশিং অমদি য়ুমলোন্নবশিংবু তিকা থানবগী রেজিস্ত্রেসন তৌবদা মতেং পাংনবা ৱাফমসু থমখি।


text:
কেমিকেল্স অমসুং ফর্তিলাইজর মন্ত্রালয়
কেন্দ্রগী কেমিকেল অমসুং ফর্তিলাইজরসকী মন্ত্রী, দা. মনসুখ মান্দৱিয়ানা প্রোদক্সন এন্দ য়ুজ ওফ গ্রীন হাইদ্রোজেন এন্দ গ্রীন অমোনিয়াগী ইন প্রোসেস ইন্দস্ত্রীদা হায়রিবা হীরম অসিগী মতাংদা পাংথোকপা সেমিনারগী অহৌবগী সেসনদা থৌবুরেল ওইখি
ভারততা গ্রীন হাইদ্রোজেনগী য়াম্না চাউবা খুদোংচাবা লৈ: দা. মনসুখ মান্দৱিয়া
মাইপাক্নবগীদমক্তা ইন্দস্ত্রীজ, একাদেমিয়া অমসুং সরকারনা পুল্লপ পুন্না অমত্তা ওইনা থবক তৌমিন্নগদবনি: দা. মান্দৱিয়া
Posted On:
24 JUN 2022 3:54PM by PIB Imphal
কেন্দ্রগী কেমিকেলস অমসুং ফর্তিলাইজরস অমসুং হকশেল অমসুং য়াইফ য়ুম্বাল মন্ত্রালয়গী মন্ত্রী, দা. মনসুখ মান্দৱিয়ানা নই দিল্লীগী হোস খাসতা আই.আই.তি. দিল্লী কেমপসতা ফর্তিলাইজর এসোসিয়েশন ওফ ইন্দিয়াগা (এফ.এ.আই.)গা লোইননা খুৎশম্নদুনা দিপার্তমেন্ত ওফ কেমিকেল ইঞ্জিনীয়রিং, আ.আই.তি.দিল্লী, ইন্দিয়ন ইন্সতিত্যুত ওফ কেমিকেল ইঞ্জিনীয়র্স (নোর্দন রিজনেল সেন্তর)না প্রোদক্সন এন্দ য়ুজ ওফ গ্রীন হাইদ্রোজেন এন্দ গ্রীন অমোনিয়াগী ইন প্রোসেস ইন্দস্ত্রীদা হায়রিবা হীরম অসিগী মতাংদা শিনখিবা নুমিৎ নিনিগী সেমিনারদা ৱা ঙাংখ্রে। কেমিকেল অমসুং ফরইতলাইজরসকী রাজ্য মন্ত্রী, শ্রী ভগৱন্ত খুবানা মীফম অদুদা শরুক য়াখি।
থৌরম অদুদা ৱা ঙাংলদুনা, কেন্দ্রগী হকশেল মন্ত্রীনা হায়খি “ঐখোয়না ঐখোয়গী রিসর্চ অমসুং প্রোদক্সন সেক্তরদা চাউখৎহনবা অসি তঙাইফদবনি অমসুং গ্রীন হাইদ্রোজেনগী দেবেলপমেন্ত অমসুং মেন্যুফেক্চরিংদা ইনোভেত তৌগদবনি। সরকার খক্তনা গ্রীন ইনর্জীগী তার্গেত অসি ফংবা ঙম্লোই। ইন্দস্ত্রীশিং-একাদেমিয়া-সরকারগী মরক্তা খুৎশম্ননা থবক তৌবা হায়বসি মসিগী পান্দম অসিবু ফংনবা হোৎনবদা য়াম্না মরু ওই। গ্রীন ইনর্জী মিসন অসিবু মাইপাকহন্নবা মখল-মখা কয়াগী ৱেদর সীস্তেমশিং অমসুং তোপোগ্রাফিশিংগী মতাংদা ঐখোয়না জিয়োগ্রাফিকেলগী ওইবা খুদোংচাবা লৈ। তুংগী ওইবা থৌরাংদা মীৎয়েং থমদুনা, হন্দক্কী চহি অসি ঐখোয়না অমৃত কাল পাংথোক্লগনি অমসুং মসিগী তার্গেত অসিবু ফংনবা মথংগী চহি ২৫গী রোদমেপ অমা শেম্লি। ইনর্জী অসি ঐখোয়গী লৈবাক অসিগি য়াম্না তঙাইফদনা চংবা অমনি অমসুং গ্রীন হাইদ্রোজেন মিসন অসি মসিগী য়াম্না মরু ওইবা শরুক অমনি”।
দা. মনসুক মান্দৱিয়ানা মীপুম খুদিংমক্তা গ্রীন হাইদ্রোজেন মেন্যুফেকচরিং অসিবু লৈবাক হান্না হায়বা ৱাখল্লোন অসিগা লোইননা ঐখোয়গী লৈবাক খক্ত নত্তনা মালেম অসিদা য়াম্না হোংবা অমসুং কোম্না ফংবা অমা ওইহন্নবগী মাইকৈদা থবক তৌনবা হায়খি। লৈবাক অসিবু চাউখৎহনবদা লৈবাক অসিগী মাইকৈদা কমিৎমেন্ত অমসুং দেদিকেশন অসি য়াম্না মরু ওই। “ঐখোয়না সোলর ইনর্জী এফিসিয়েন্সী হেনগৎহন্নবগী অমসুং মসিদা চংবা মমল হন্থহন্নবগী তার্গেত অদু ফংবা ঙমগনি অমসুং ৱিস্বা গুরু ওইবা ঙমগনি। তেক্নোলোজীগী ওইনা য়াম্না চাউখৎলবা ঐখোয়গী ফজরবা পুৱারীদগী ইন্সপিরেশন লৌগদবনি। ঐখোয়না হ্যুমেন রিসোর্স কেপাসিতী অমসুং লৌশিংগী অৱাৎপা লৈরকখিদে। ঐখোয়না মসিবু অমুক্কা হন্না মালেম অসিদা উৎপা ঙমগনি”, হায়না মহাক্না হায়খি।
কেমিকেল অমসুং ফর্তিলাইজর্সকী রাজ্য মন্ত্রী, শ্রী ভাগ্বন্ত খুবানা হায়খি মদুদি “ইকাইখুম্নরবা প্রধান মন্ত্রীগী ৱিজনরী ওইবা লুচিং মখাদা, ঐখোয়না নন-ফোসিল ফ্যুএলশিং শিজিন্নবা অসিবু শন্দোকপা অমসুং য়োকখৎপা উবা ফংঙি”। “ইকাইখম্নরবা প্রধান মন্ত্রীনা ভারতকী ৭৫শুবা ইন্দিপেন্দেন্স দে (হায়বদি ২০২১গী ওগস্ত ১৫দা ) নেস্নেল হাইদ্রোজেন মিসন অসি হোদোকখি। মিসন অসিনা সরকারগী ক্লাইমেত তার্গেতশিং আদুবু ফংবা ঙম্নবা অমসুং ভারত অসিবু গ্রীন হাইদ্রোজেন হব অমা ওইহনবদা মতেং পাংনবা পান্দম থম্লি। মালেম অসিনা এখোয়দা ঐখোয়গী গ্রীন হাইদ্রোজেন পোলিসীগীদমক্তা য়েংলি অমসুং ঐখোয়না অথুবা মতমদা প্রোদক্সন দোক্যুমেন্ত, হেভী ত্রান্সপোর্ত লোজিস্তিক্স ইন্দস্ত্রীজ অমসুং শিপ্পিংগী অকুপ্পা মরোলশিং লোঞ্চ তৌরগনি। ঐখোয়গী পান্দম অসি ২০৩০ ফাওবদা নন-ফোসিল ফ্যুএলগী ৫০০ গিগাৱাতকী প্রোদক্সন তার্গেত কেপাসিতী ফংনবনি”, হায়না মহাক্না হায়খি।
শ্রী. কে.এস. রাজু, চেবরমেন, ফর্তিলাইজর এসোসিয়েশন, দিল্লী, দা. এস. নন্দ, চেবরমেন, ইন্দিয়ন ইন্সতিত্যুত ওফ কেমিকেল ইঞ্জিনীয়র্স (নোর্দন রিজনেল সেন্তর), প্রোফ. এ.কে. গাঙ্গুলি, আই.আই.তি. দিল্লীগী ওফিসিয়েতিং দাইরেক্তর, আই.আই.তি দিল্লীগী ফেকল্তীনা থৌরম অদুদা শরুক য়াখি।
****
(Release ID: 1836985)
Visitor Counter : 38


text:
ইন্দিয়ন কন্তিঞ্জেন্তনা তোকিও ২০২০দা ঙক্নিংঙাই ওইরবা মওংদা মখোয়গী পর্ফোমেন্স উৎখিবগীদমক প্রধান মন্ত্রী, শ্রী নরেন্দ্র মোদীনা থাগৎখ্রে৷ তোকিও ২০২০ লোইশিল্লমদাই অসিদা, ভারতকী মহুৎ শিন্দুনা শান্নরিবা শান্নরোই খুদিংমক চেম্পিয়ন ঙাক্তনি হায়না প্রধান মন্ত্রীনা ফোংদোকখি৷
ভারতনা লৌখ্রবা মেদেলশিং অসিনা ঐখোয়গী লৈবাক অসিবু তশেংনা চাওথোকচবা ফাওহল্লি অমসুং নুংঙাইহল্লি৷
মতম অসিমক্তদা, অনৌবা তেলেন্ত থোক্লক্নবগীদমক অমসুং লাক্কদৌরিবা মতমশিং অসিদা ভারতকী মহুৎ শিন্দুনা শান্নবগী খুদোংচাবা অদু ফংদুনা স্পোর্তশিংদা মখাতানা মিংচৎ পুরক্নবা গ্রাসরূতশিংদগী হৌনা লেপ্পা-লৈতনা হোৎনবগী মতম অদু য়ৌরে৷
নিংথিনা ওর্গনাইস তৌরবা গেমশিং অসি শিনবগীদমক জপানগী মীয়াম অমসুং সরকারবুসু মহাক্না থাগৎখি৷ “অসিগুম্বা মতমশিং অসিদা অদুক্কী মতিক মাই পাক্না পাংথোক্নবা হোৎনবা অসিনা হান্নগী ফিভমদা য়াম্না লাইনা হঞ্জিনবা ঙম্মী হায়বগী অকনবা মেসেজ অমা পীখি৷ স্পোর্তস অসি মতৌ কমদৌনা শক্তি লৈবা য়ুনিফাইয়র অমা ওইরিবনো হায়বা অসিসু মসিনা উৎলি”,হায়না প্রধান মন্ত্রীনা ফোংদোকখি৷
ত্বিতশিংগী সেরিস অমদা, প্রধান মন্ত্রীনা অসুম্না ফোংদোকখি:
“#তোকিও২০২০না লোইশিল্লমদাই অসিদা, ইন্দিয়ন কন্তিঞ্জেন্তনা ঙক্নিংঙাই ওইরবা মওংদা মখোয়গী পর্ফোমেন্স উৎখিবগীদমক ঐনা থাগৎপা পাম্মী৷ খ্বাইদগী হৈথোই-শিন্থোইরবা স্কিল, তীমৱার্ক অমসুং শান্নবদা কৎথোকপগী শক্তম অদু মখোয়না উৎখি৷ ভারতকী মহুৎ শিন্দুনা শান্নরিবা শান্নরোই খুদিংমক চেম্পিয়ন অমনি৷
ভারতনা লৌখ্রবা মেদেলশিং অসিনা ঐখোয়গী লৈবাক অসিবু তশেংনা চাওথোকচবা ফাওহল্লি অমসুং নুংঙাইহল্লি৷
মতম অসিমক্তদা, অনৌবা তেলেন্ত থোক্লক্নবগীদমক অমসুং লাক্কদৌরিবা মতমশিং অসিদা ভারতকী মহুৎ শিন্দুনা শান্নবগী খুদোংচাবা অদু ফংদুনা স্পোর্তশিংদা মখাতানা মিংচৎ পুরক্নবা গ্রাসরূতশিংদগী হৌনা লেপ্পা-লৈতনা হোৎনবগী মতম অদু য়ৌরে৷#তোকিও২০২০
অসিগুম্না নিংতিনা ওর্গনাইস তৌরবা গেমশিং অসি শিনবগীদমক জপানগী সরকার অমসুং মীয়ামশিং মরু ওইনা তোকিওদা অখন্ননা থাগৎচরি৷
অসিগুম্বা মতমশিং অসিদা অদুক্কী মতিক মাই পাক্না পাংথোক্নবা হোৎনবা অসিনা হান্নগী ফিভমদা য়াম্না লাইনা হঞ্জিনবা ঙম্মী হায়বগী অকনবা মেসেজ অমা পীখি৷ স্পোর্তস অসি মতৌ কমদৌনা শক্তি লৈবা য়ুনিফাইয়র অমা ওইরিবনো হায়বা অসিসু মসিনা উৎলি৷#তোকিও২০২০”
As #Tokyo2020 draws to a close, I would like to congratulate the Indian contingent for their stupendous performance at the games. They personified the best of skill, teamwork and dedication. Every athlete who represented India is a champion.— Narendra Modi (@narendramodi) August 8, 2021
The medals India has won has certainly made our nation proud and elated.— Narendra Modi (@narendramodi) August 8, 2021
At the same time, this is the time to keep working to further popularise sports at the grassroots so that new talent emerges and gets the opportunity to represent India in the times to come. #Tokyo2020
A special thank you to the Government and people of Japan, especially Tokyo for hosting the well-organised games.— Narendra Modi (@narendramodi) August 8, 2021
To host it so successfully, in such times, gave out a strong message of resilience. It also demonstrated how sports is a great unifier. #Tokyo2020


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
মন্ত্রীমন্দলনা সি.বি.আই.সি.গী মখাদা কৃষ্ণাপত্তনম অমসুং তুমকুরদা ইন্দস্ত্রীএল কোরিদোর নোদশিংগী অয়াবা পীখ্রে
গ্রেতর নোইদাদা মল্তি মোদেল লোজিস্তিক হব & মল্তি মোদেল ত্রান্সপোর্ত হব (এম.এম.তি.ঐচ)সু অয়াবা পীখ্রে
অয়াবা পীরবা প্রপোজেলশিংগী হোৎতোক্লবা শেনফম লুপা করোর ৭,৭২৫নি অমসুং লাখ ২.৮দগী হেনবা মীয়ামদা থবক পীগনি হায়না পারি
ইন্দস্ত্রীশিংগীদমক্তা মগুন লৈবা, থাজনীংঙাই ওইবা, অহোংবা অমসুং হান্নগী ফিভমদা হঞ্জিনবা ঙম্বা ইনফ্রাস্ত্রকচর ফংহন্দুনা লৈবাক অসিদা মেন্যুফেকচরিং ইনভেস্তমেন্ত লাইথোকহল্লগনি
ইনভেস্তমেন্ততা পুক্নীং চিংশিন্নবা শহরশিংদা খুদক্কী ওইনা শেমগৎপা লেন্দ য়েন্থোকপগা লোইননা ভারত অসি গ্লোবেল ভেল্যু চেনশিংদা অচেৎপা প্লেয়র ওইনা শেমগৎকনি
অয়াবা পীরবা প্রপোজেলশিং অসিদগী লোজিস্তিক্কী অচংবা হন্থদুনা অমসুং পেসেঞ্জরশিংগীদমক্তা রেল, শরক অমসুং এম.আর.তি.এস. কনেক্তিবিতীগা লোইননা এপরেস্নেল ইফিসিএন্সী ওইহন্দুনা “আত্মনির্ভর ভারত” অমসুং “মেক ইন ইন্দিয়া”দা খোংজেল য়াংশিল্লগনি
Posted On:
30 DEC 2020 3:47PM by PIB Imphal
প্রধান মন্ত্রী শ্রী নরেন্দ্র মোদীগী লুচিং মখাদা ইকোনোমিক এফিয়র্সকী মন্ত্রীমন্দলগী কমিতীনা তোঙান তোঙানবা ত্রঙ্ক ইনফ্রাস্ত্রকচরগী মচাকশিং শেমগৎনবগীদমক দিপার্তমেন্ত ওফ প্রমোসন ওফ ইন্দস্ত্রী & ইন্তর্নেল ত্রেদ (দি.পি.আই.আই.তি.)গীদমক পুখৎলকপা ৱাফমশিংদা অয়াবা পীখ্রেঃ
অ. আন্ধ্র প্রদেশতা কৃষ্ণাপত্তনম ইন্দসত্রিএল এরিয়াদা লুপা করোর ২,১৩৯.৪৪গী হোৎতোক্লবা প্রোজেক্তকী চংগদবা শেনফম;
আ. কর্নাতক্তা তুমকুর ইন্দস্ত্রীএল এরিয়াদা লুপা করোর ১,৭০১.৮১গী হোৎতোক্লবা চংগদবা শেনফম;
ই. উত্তর প্রদেশতা লুপা করোর ৩,৮৮৩.৮০গী হোৎতোক্লবা শেনফম্না গ্রেতর নোইদাদা লৈবা মল্তি মোদেল লোজিস্তিক্স হব (এম.এম.এল.ঐচ.) অমসুং মল্তি মোদেল ত্রান্সপোর্ত হব (এম.এম.তি.ঐচ.) শেমগৎপা।
পোর্তশিং, এয়রপোর্তশিং অসিনচিংবদা শম্নরিবা ইস্তর্ন এন্দ ৱেস্তর্ন দেদিকেতেদ ফ্রেত কোরিদোরশিং, এক্সপ্রেসৱেশিং অমসুং নেস্নেল হাইৱেনচিংবা অচৌবা ত্রান্সপোর্তেসন কোরিদোরশিংগী মতুং ইন্না ইন্দস্ত্রীএল কোরিদোর প্রোগ্রামগী পান্দম অসি ইন্দস্ত্রীশিংবু মগুন লৈবা, থাজনীংঙাই ওইবা অহোংবা অমসুং হান্নগী ফিভমদা হঞ্জিনবা ঙম্বা ইনফ্রাস্ত্রকচর ফংহন্দুনা লৈবাক অসিদা মেন্যুফেকচরিং ইনভেস্তমেন্ত লাইথোকহন্নবগীদমক্তা অহোংবা, ‘প্লগ এন প্লে’, আই.তি.সি ইনেবল য়ুতিলিতীশিং য়াওরবা গ্রীনফিল্দ ইন্দস্ত্রীএল সিতীশিং শেমগৎপনি।
মল্তি মোদেল কনেক্তিবিতী ইনফ্রাস্ত্রকচরগী মতুং ইন্না প্রোজেক্তশিং অসিগী থৌরাং তৌখিবনি। চেন্নৈ বেঙ্গলুরু ইন্দস্ত্রীএল কোরিদোর প্রোজেক্ততা চাউখৎ-থৌরাং হৌরদুনা চেন্নৈ বেঙ্গলুরু ইন্দস্ত্রীএল কোরিদোর (সি.বি.আই.সি.)গী মনুংদা আন্ধ্র প্রদেশতা কৃষ্ণাপত্তনম ইন্দস্ত্রীএল এরিয়া অমসুং কর্নাক্তা তুমকুর ইন্দস্ত্রীএল এরিয়াদা অয়াবা পীখ্রে।
প্রোজেক্তশিং অসিদগী ইন্দস্ত্রিএলাইজেসনগী থোংদা মশিং য়াম্না থবক পীবগা তাঞ্জা শেম্লগনি। কৃষ্ণাপত্তনম নোদকীদমক্তা, আহানবা তাঙ্কক্কী চাউখৎ-থৌরাং মপুং ফাবদা মীওই ৯৮,০০০গীদমক্তা থবপ পীবা ঙম্বগী পানরি, মসিদা মীওই ৫৮,০০০ মফম অদুমক্তদা থবক ফংবগী ওইথোকপা লৈ। তুমকুর নোদকীদমক্তা, চাউরাক্না মীওই ৮৮,৫০০না থবক ফংগনি পানরি, মদুদা মীওই ১৭,৭০০না চাউখৎ-থৌরাং হৌরকপগী অহানবা তাঙ্কক্তা রিতেল, ওফিসশিং অমসুং অতৈ কমর্সিএলগী খুদোংচাবশিংদা থবক ফংগনি।
গ্রেতর নোইদা, উত্তর প্রদেশতা মল্তি মোদেল লোজিস্তিক হব (এম.এম.এল.ঐচ.) অমসুং মল্তি মোদেল ত্রান্সপোর্ত হব (এম.এম.তি.ঐচ) প্রোজেক্তশিং অসি ইস্তর্ন পেরিফেরেল এক্সপ্রেসৱে, এন.ঐচ. ৯১, নোইদা-গ্রেতর নোইদা এক্সপ্রেসৱে, য়মুনা এক্সপ্রেসৱে, ইস্তর্ন এন্দ ৱেস্তর্ন দেদিকেতেদ ফ্রেত কোরিদোরশিংগী মনাক্তা লৈ। লোজিস্তিক হক প্রোজেক্ত অসি ৱর্ল্দ-ক্লাস ফেসিলিতী ওইনা শেমগৎকনি, মসিদা মতিক চাবা স্তোরেজ/ত্রাঞ্জিস্নিং অমসুং দেদিকেতেদ ফ্রেত কোরিদোর্স (দি.এফ.সি.)দা/দগী পোৎ পুথোক পুশিন তৌবগী খুদোংচাবা ফংগনি। সেন্তর অসিদা শুপ্নগী স্তেন্দর্দ কন্তেনর হেন্দলিং এক্তিবিতীশিং ফংহনবতা নত্তনা ওপরেসনশিংগী হেন্না ফবা তৌবা ঙমবশিংগা লোইননা লোজিস্তিক্কী অচংবা হন্থহন্নবগীদমক্তা তোঙান তোঙানবা ভেল্যু-এদেদ সর্বিসশিংসু ফংগনি।
হান্নদগী হৌনা ইন্দিয়ন রেলগী বোরাকী রেলৱে স্তেশনগী মনাক্তা লৈবা মল্তি মোদেল ত্রান্সপোর্ত হব (এম.এম.তি.ঐচ.) প্রোজেক্ত অসি সীমলেস ওইবা মওংদা পেসেঞ্জরশিংগী রেল, শরক অমসুং এম.আর.তি.এস. ফাওবা য়ৌশিনবা ঙমহনবগা লোইননা ত্রান্সপোর্ত হব ওইনা থবক তৌগনি। এম.এম.তি.ঐচ.তা ইন্তর্ স্তেৎ বস তর্মিনেল (আই.এস.বি.তি.), লোকেল বস তর্মিনেল (এল.বি.তি.), মেত্রো, কমর্সিএল, রিতেল অমসুং হোতেল স্পেস অমসুং গ্রীন ওপন স্পেসশিং ফংহনগনি। প্রোজেক্ত অসি উত্তর প্রদেশতা তুংলমচৎতা ওইরক্কদবা চাউখৎ-থৌরাং, এন.সি.আর.গী সব-রিজন অমসুং মী য়াম্না চিনবা দিল্লীদা সর্বিসশিং ফংহল্লিবা মফমশিংদা খোংজেল য়াংনা হেনগৎলক্লিবা মীয়ামদা ৱর্ল্দ-ক্লাস পেসেঞ্জর মুবমেন্ত ফংহনগনি। প্রোজেক্ত অনি অসিদগী ২০৪০ ফাওবদা মীওই ১,০০,০০০ রোমগীদমক থবক পীবগী থাজবা অমসুং অকোইবগী মফমশিংদা চাউখৎ—থৌরাংগী তাঞ্জা পীবদা মসিনা কান্নবা মওংদা শাফু পীরগনি।
***
(Release ID: 1684773)
Visitor Counter : 118
Read this release in:
English
,
Malayalam
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada


text:
শেল-থুম মন্ত্রালয়
অনৌবা দিজিতেল পেমেন্ত ইনস্ত্রুমেন্ত, ই-রুপিগী মরমদা খঙবীয়ু
Posted On:
06 AUG 2021 10:57AM by PIB Imphal
(প্রধান মন্ত্রী শ্রী নরেন্দ্র মোদীনা দিজিতেল পেমেন্তগী কেশলেস অমসুং কন্তেক্তলেস ইনস্ত্রুমেন্ত অমা ওইরিবা দিজিতেল পেমেন্ত সোল্যুসন ই-রুপি ওগস্ত ২দা হৌদোকখি। ই-রুপি ভাউচরনা লৈবাক অসিদা দিজিতেল ত্রাঞ্জেক্সনশিং হেন্না নীংথিনা তৌহন্নবা দাইরেক্ত বেনিফির ত্রান্সফর (দি.বি.তি.)দা অচৌবা থৌদাং অমা লৌরগনি অমসুং দিজিতেল গভর্নান্সপু অনৌবা ইনোৎ অমা পীরগনি হায়না প্রধান মন্ত্রীনা ফোঙদোকখি। মহাক্না হায়, ই-রুপি অসি মীয়ামগী পুন্সিবু তেক্নোলোজীগা শম্নহন্দুনা ভারতনা করম্না খুমাং চাউশিল্লিবগে হায়বগী খুদম অমনি।)
ই-রুপি অসি করিনো অমসুং করম্না তৌবগে?
ই-রুপি অসি বেনিফিসিয়রী অমগী ফোন্দা এস.এম.এস. নত্ত্রগা ক্যু.আর. কোদকী মওংদা লাকপা দিজিতেল ভাউচর অমনি। মসি চৎনবা সেন্তর অমা হেক্তদা মহাক্না চৎলগা রিদীম তৌবা য়াবা প্রি-পেদ ভাউচর অমনি।
খুদম ওইনা, করিগুম্বা সরকারনা অপীবা হোস্পিতাল অমদা ইম্প্লোইয়ী অমগী অখন্নবা লায়েং অমগীদমক কভর তৌবা পাম্লবদি মখোয়না পার্তনর বেঙ্ক অমগী খুত্থাংদা লেপথোক্লবা শেনফম অদুগী ই-রুপি ভাইচর অমা ইসু তৌবা য়াই। ইম্প্লোইয়ী অদুনা মহাক্কী ফীচর ফোন/স্মার্ত ফোন্দা এস.এম.এস. নত্ত্রা ক্যু.আর. কোদ অমা ফংগনি। মহাক্না অপীবা হোস্পিতাল অদুদা চৎতুনা সর্ভিস অসি লৌবা য়াই অমসুং মহাক্কী ফোন্দা ফংলিবা ই-রুপি ভাউচর অদুগী খুত্থাংদা পেমেন্ত তৌবা য়াই।
অসুম্না ই-রুপি অসি য়ুজরশিংনা কার্দ, দিজিতেল পেমেন্ত এপ নত্ত্রগা ইন্তর্নেৎ বেঙ্কিং একেস তৌদনা ভাউচর রিদীম তৌবা য়াবা ৱন তাইম কন্তেক্তলেস, কেশলেস ভাউচরদা য়ুম্ফম ওইনা পেমেন্ত তৌনবগী পাম্বৈ অমনি।
ই-রুপি অসি রিজর্ব বেঙ্ক ওফ ইন্দিয়না পীরিবা দিজিতেল করেন্সীগা চম্মনবা তৌরোইদবনি। মসিগী মহুৎ ই-রুপি অসি পর্সন স্পেসিফিক ওই অমসুং পর্পস স্পেসিফিক দিজিতেল ভাউচর অমনি।
ই-রুপি অসি কঞ্জুমরদা করম্না হেন্না কান্নবগে?
ই-রুপিগীদমক বেনিফিসিবরী অদুনা বেঙ্ক একাউন্ত অমা লৈবা মথৌ তাদে, মসিনা অতৈ দিজিতেল পেমেন্তগী মওংশিংগা চাংদম্নবা মতমদা খ্বাইদগী অচৌবা খেনবা অমা ওইরি। মসিনা লনাইগী ওইবা অকুপ্পা মরোলশিং শিয়র তৌবা মথৌ তাদবা থৌওং অনিদা লায়না, কন্তেক্তলেস ওইনা রিদিম্পসন প্রোসেস তৌবা ঙমহল্লি।
অতোপ্পা কান্নবা অমনা ই-রুপি অসি অচম্বা ফোনশিংদসু ওপরেৎ তৌবা য়াই, মরম অসিনা মসি মশাগী স্মার্ত-ফোনশিং পাইজদবা মীওইশিংনা নত্ত্রগা ইন্তর্নেৎ কন্নেক্সন লৈতবা মফমশিংদা শীজিন্নবা য়াই।
স্পোন্সরশিংগীদমক্তা ই-রুপিগী কান্নবশিং অসি করি-করিনো?
ই-রুপি অসিনা দাইরেক্ত-বেনিফিৎ ত্রান্সফর মপাঙ্গল কনখৎহনবদা অমসুং মসিবু হেন্না ত্রান্সপরেন্ত ওইহনবদা অচৌবা থৌদাং অমা লৌরবা য়াই হায়না পান্নরি। ভাউচরশিং অসি ফিজিকেল ওইনা ইসু তৌবগী মথৌ তাদবনা মরম ওইরগা মসিনা শেল চাদিং তৌবদগী কনবসু ঙম্লগনি।
সর্ভিস প্রোভাইদরশিংদা করি কান্নবা ফংগনি?
প্রিপেদ ভাউচর অমা ওইবনা ই-রুপি অসিনা সর্ভিস প্রোভাইদরদা রিএল তাইম পেমেন্তশিং তৌহনবা ঙমহনগনি।
ই-রুপি অসি কনানা দিবেলপ তৌখিবগে?
ভারত্তা লৈরিবা দিজিতেল পেমেন্ত ইকোসিস্তেম য়েংশিল্লিবা নেস্নেল পেমেন্তস কোর্পোরেসন ওফ ইন্দিয়া (এন.পি.সি.আই.)না কেশলেস ত্রাঞ্জেক্সনশিং থৌগৎনবা ভাউচরদা য়ুম্ফম ওইবা পেমেন্ত সিস্তেম, ই-রুপি অসি হৌদোকখি।
মসি দিপার্তমেন্ত ওফ ফাইনান্সিএল সর্ভিসেস, হকশেল অমসুং য়াইফ-য়ুম্বাল মন্ত্রালয় অমদি নেস্নেল হেল্থ ওথোরিতীগা লোইননা চুংশিন্নদুনা দিবেলপ তৌখি।
করম্বা বেঙ্কশিংনা ই-রুপি ইসু তৌবগে?
এন.পি.সি.আই.না ই-রুপি ত্রাঞ্জেক্সনশিংগীদমক বেঙ্ক ১১গা পার্তনর ওইরি। মখোয় অদুদি এক্সিস বেঙ্ক, বেঙ্ক ওফ বরোদা, কনারা বেঙ্ক, ঐচ.দি.এফ.সি. বেঙ্ক, আই.সি.আই.সি.আই. বেঙ্ক, ইন্দিয়ন বেঙ্ক, ইন্দসইন্দ বেঙ্ক, কোতাক মহিন্দ্রা বেঙ্ক, পঞ্জাব নেস্নেল বেঙ্ক, স্তেৎ বেঙ্ক ওফ ইন্দিয়া অমসুং য়ুনিয়ন বেঙ্ক ওফ ইন্দিয়া অসিনি।
এক্বাইরিং এপশিংনা ভারত পে, ভিম বরোদা মর্চেন্ত পে, পাইন লেবস, পি.এন.বি. মর্চেন্ত পে অমসুং য়োনো এস.বি.আই. মর্চেন্ত পে অসিনি।
অথুবদা ই-রুপিগী থৌরাং অসিদা অহেনবা বেঙ্কশিং অমসুং এক্বাইরিং এপশিং য়াওশিল্লবা য়াই।
ই-রুপি অসি হৌজিক কদাইদা শীজিন্নবা য়ারবগে?
মসি হৌনবা এন.পি.সি.আই.না ই-রুপি রিদীম তৌবা য়াবা হোস্পিতাল ১,৬০০ হেনবগা তাই অপ তৌখ্রে।
এক্সপর্তশিংগী তুংদা লাক্কদৌরিবা মতমশিংদা ই-রুপিগী য়ুজর বেজ অসি চাউথোরক্কনি লোইননা প্রাইবেৎ সেক্তরনা মসি ইম্প্লোইয়ীগী কান্নবশিং ফংহন্নবা শীজিন্নরগনি অমসুং এম.এস.এম.ই.শিংনা বিজিনেস তু বিজিনেস (বি.২বি.) ত্রাঞ্জেক্সনশিংগীদমক শীজিন্নরগনি হায়না ফোঙদোকখ্রে।
☆☆☆
(Release ID: 1743141)
Visitor Counter : 234
Read this release in:
Tamil
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Kannada
,
Malayalam


text:
থৌদাম কবিতা দেবী সাউথ এশিয়ান গেমস (সাফ)কী ফেন্সিংগী তীম ইপি ইভেন্তা ভারতনা মায় পাক…
থৌদাম কবিতা দেবী সাউথ এশিয়ান গেমস (সাফ) কী নুপীগী ফেন্সিং ইপি ইভেন্টতা থৌদাম কব…
ইজরাইলদা পাঙথোকপা ফেন্সিং মশান্নদা কবিতা দেবীনা ভারতকী মায় ঙাকখ্রে। ⧭⧪ ➤ ইজরাইল…
জকার্তা এসিয়ান গেমস্ কী ৬নি চনবা নুমিৎ আগস্ট ২৪ ফেন্সিংদা ভারতকী নুপীগী ঈপী তীম মাই…
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ফেন্সিংগ…
ফেন্সিংদা শরুক য়ারিবী কাছারদগী থৌদাম কবিতা দেবী ইন্দোনেসিয়ানা য়ুম্বু ওইদুনা জাক…
বরাক তম্পাক্কী খোমজিনবা পাউ ২২ - ০৭ - ২০১৮ এশিয়ান গেমসতা থৌদাম কবিতা ফেন…


text: লখিপুরওনলাইন দিজিতেল দেস্কঃ আসাম রাজ্যগী পুৱারিদা খ্বাইদগী চাওবা মখলগী রিক্রুতমেন্ত দ্রাইভ ওইনা ঙরাং মুখ্যমন্ত্রী সর্বানন্দ সোনোৱালনা ওজা ২৯,৭০১ দা এপোইনমেন্ত লেতর খুৎশিন্নখ্রে। গুৱাহাতিগী সরুসজাই স্তেদিয়ামদা পাঙথোকখিবা থৌরমদা মুখ্যমন্ত্রীনা ৱা ঙাংলদুনা হায় নীংতম নুমিৎকী থৌরমদা রাজ্য সরকার অসিনা ওজা ৫০,০০০ হাপকনি হায়না লাউথোকখিবা অদু থবক ওইনা পাঙথোক্নবা হোৎনবদা মহৈমশিংগী মন্ত্রী হিমন্ত বিশ্ব শর্মানা লৌরিবা থৌদাংবু মহাক্না থাগৎপা ফোঙদোকখি। ঙরাং পিখিবা এপোইন্তমেন্ত লেতরশিংগী মনুংদা ওজা ১৬,৪৮৪ না প্রোভিন্সিয়েলাইজ ওইদবা মহৈশঙগী ওজাশিংদনি। মখোয়গী মনুংদা সর্বিস মতম নোংম নিনি খক্তা ঙাইবা ফাওবা য়াওখি হায়রি। অদুদা অতোপ্পা টেট পাস তৌরবা ওজা ১৩,২১৭ তসু ঙরাং এপোইন্তমেন্ত লেতর খুৎশিন্নখি। থৌরমগা মরী লৈননা ৱা ঙাংলদুনা মহৈমশিংগী মন্ত্রী দা হিমন্ত বিশ্ব শর্মনা লাক্লিবা থা মখায় অসিগী মনুংদা মখা তানা ওজা লিশিং ৫ থবক পীগনি হায়নসু মহাক্না ফোঙদোকখি। (Pao asi YouTube ta yengbagi damak asida click toubiyu )


text:
প্রধান মন্ত্রী, শ্রী নরেন্দ্র মোদীনা আশাধ পুর্নিমাগী শেংলবা থৌরমনা লাকপদা মীয়ামদা য়াইফ পাউজেল পীখ্রে।
শ্রী মোদীনা ভগৱান বুদ্ধনা তাকপী-তম্বীরম্বা অফবা মহৈশিংবুসু নীংশিংখ্রে।
প্রধান মন্ত্রীনা ত্বিত তৌখি;
“আশাধ পুর্নিমাগী শেংলবা থৌরমনা লাকপদা য়াইফ পাউজেল পীজরি। ঐখোয়না ভগৱাব বুদ্ধনা তাকপী-তম্বীরমখিবা অফবা মহৈশিংবু নীংশিংলি অমসুং অচুম্বা অমসুং পুকচেল চাউবা খুন্নাইগীদমক মহাক্কী মঙাল ফংখ্রবা বিজন অদুবু মঙফাওনবা ঙমহন্নবা ঐখোয়গী থৌদাং অদু নৌহৌনা পাঙথোক্লসি।”
Greetings on the sacred occasion of Ashadha Purnima. We recall the noble teachings of Lord Buddha and reiterate our commitment to realise his enlightened vision of a just and compassionate society. pic.twitter.com/tvB99Rp460— Narendra Modi (@narendramodi) July 13, 2022


text:
প্রধানমন্ত্রীগী লোইশঙ
মন কী বাত্তা প্রধান মন্ত্রীনা হায়খি ক্লাস অমদা, ক্লাস মোনিতর অমা লৈবগুম, ন্যুত্রিসন মোনিতর অমা লৈগদবনি; রিপোর্ত কার্দ অমা লৈবগুম, ন্যুত্রিসন কার্দ অমা লৈগদবনি
Posted On:
30 AUG 2020 3:16PM by PIB Imphal
খ্বাইদগী নৌবা মন কী বাদকী ৱারোলদা প্রধান মন্ত্রীনা হায়খি সেপ্তেম্বর থা অসি পোসন মাহ-ন্যুত্রিসন মন্থ হায়না থৌরম পাংথোক্কনি। লৈবাক অমা অমসুং মচি ওইবা চীঞ্জাক অসি য়াম্না নক্নবা মরী লৈনৈ। “থাথা অন্নম তাথা মান্নম” হায়বদি ৱাখল অমসুং লৌশিং ফগৎলকপা অসি ঐখোয়না চারিবা অফবা চীঞ্জাক্কা হকথেংন্না মরী লৈনৈ। অঙাংশিং অমসুং মহৈরোইশিং মথৌ ফজনা পাংথোকপা অমসুং মখোয়গী হৈশিংবা উৎথোকপদা মচি ওইবা অমসুং অফবা চীঞ্জাক্কী অচৌবা থৌদাং অমা লৈ। অঙাংশিং মশা-মউ ফনা লৈনবা মমাশিং মচি ওইবা চীঞ্জাক চাবা দরকার ওই । মচি ওইবা চীঞ্জাক হায়বসি শুপ্নবগী চাবা অদু খক নত্তে মসিদা মচি ওইবা ভিতামিনশিং অমসুং থুমশিং য়াওরি।
প্রধান মন্ত্রীনা হায়খি মীয়ামদা মচি ওইবা চীঞ্জাক্কী মতাংদা ৱাখল তাহন্নবা পাংথোকপা মচি ওইবা চীঞ্জাক্কী চয়োলগী অমসুং থাগী ওইবা থৌরমশিংদা খুঙ্গংশিংগী মীয়াম্না শরুক য়ানবা হৌখিবা চহি খর অসিদা লৈবাক অসিনা থবক কয়া পায়খৎলে। মচি ওইবা চীঞ্জাক্কী মতাংদা ৱাখল তাবা হেনগৎহন্নবা মসিগী খোঙজং অসি স্কুলশিংদা পায়খৎতুনা অঙাংশিংগী মরক্তা চাংদম্না কয়া পাংথোক্লে।
প্রধান মন্ত্রীনা হায়খি ক্লাস অমদা, ক্লাস মোনিতর অমা লৈবগুম, ন্যুত্রিসন মোনিতর অমা লৈগদবনি; রিপোর্ত কার্দ অমা লৈবগুম, ন্যুত্রিসন কার্দ অমা লৈগদবনি। ন্যুত্রিসন থা মনুংদা মাই গোভ পোর্তেলদা চীঞ্জাক অমসুং মচি ওইবা চীঞ্জাক্কী মতাংদা কুইজ অমা পাংথোক্কনি অমসুং মেমে চাংদম্নবা অমা পাংথোক্কনি। মসিদা মীয়াম্না শরুক য়াবীয়ু।
প্রধান মন্ত্রীনা হায়খি স্তেচু ওফ য়ুনিতিদা তোপ তোপ্পা মখলগী ন্যুত্রিসন পার্ক অমা শেমগৎলে অমসুং মসিদা কনাগুম্বা অমনা মচি ওইবা চীঞ্জাক্কী মতাংগী ই-পাউশিং ফংগনি। ভারত্তা মখল কয়াগী চীঞ্জাক অমসুং থক্নবা পোৎলমশিং মরাংকাইনা ফংলি। অকক্নবা মফম অমদা মতম মতমগী ওইনা ফংবা মনা-মশিং, উহৈ-ৱাহৈশিং অমসুং হৱায়-চেংৱাইশিং মরাং কাইনা চাগদবনি। ‘এগ্রিকলচরেল ফন্দ ওফ ইন্দিয়া’ শেম্লে অমসুং মসিনা জিলা অমদা হৌরিবা মহৈ-মরোংশিং অমসুং মখোয়দা য়াওরিবা মচি ওইবশিংগী মতাংদা মপুংফাবা ই-পাউশিং ফংহল্লগনি। ন্যুত্রিসন থা মনুংদা মীয়াম্না মচি ওইবা চীঞ্জাক চাবীয়ু অমসুং হকচাং ফনা লৈবীয়ু।
*****
(Release ID: 1649782)
Visitor Counter : 141
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ ভেক্সিনেসন অপদেৎ - ৩৬৫শুবা নুমিৎ
ভারতকী অপুনবা ভেক্সিনেসন কবরেজ কোতি ১৫৬কী লেন্দমার্ক মাইলস্তোন ফংবা ঙমখ্রে
ঙসি নুমিদাং পুং ৭ ফাওবগী মনুংদা ভেক্সিন দোজ লাখ ৫৭ হেন্না কাপথোকখ্রে
Posted On:
15 JAN 2022 8:45PM by PIB Imphal
ভারতনা ঙসি কোবিদ-১৯ ভেক্সিনেসন কবরেজ কোতি ১৫৬ (১,৫৬,৬৩,১০,১১০)গী লেন্দমার্ক মাইলস্তোন লানখ্রে। ঙসি নুমিদাংগী পুং ৭ ফাওবদা,ভেক্সিন দোজ লাখ ৫৭ (৫৭,২৯,৭৬০) হেন্না কাপখ্রে৷ হৌজিক ফাওবদা কোবিদ ভেক্সিনেসনগী মশক খঙদোক্লবা বেনিফিসরীশিংগী প্রিকোসন দোজ লাখ ৪২ (৪২,৬৯,৯৯৩) হেন্না কাপথোকখ্রে। নুমিদাং অথেংবদা নুমিৎ অদুগী ফাইনেল ওইবা রিপোর্তশিং পীশিল্লকপদা নোংমগী ভেক্সিনেসন তেল্লী অসি হেনগৎলক্লবা য়াই হায়না পানরি৷
পোপুলেসন প্রাইয়োরিতী গ্রুপশিংদা বেজ তৌদুনা কাপখিবা ভেক্সিন দোজকী অপুনবা কোভরেজ অদু মখাদা লৈরে:
পোপুলেসন প্রাইয়োরিতী গ্রুপশিংদা কাপখিবা ঙসিগী ভেক্সিনেসন এক্সর্সাইসতা ফংলিবা এচিবমেন্দ অদু মখাদা লৈরে:
লৈবাক অসিদা লৈরিবা খ্বাইদগী ফিভম শোক্নিংঙাই ওইরিবা মীওই কাংলুপশিংবু কোবিদ-১৯দগী ঙাকথোক্নবগী খুৎলাই অমা ওইনা শিজিন্নরিবা ভেক্সিনেসন এক্সর্সাইস অসি অৱাংবা থাক্তা চাং নাইনা লেপ্পা-লৈতনা য়েংশিল্লি৷
****
(Release ID: 1790227)
Visitor Counter : 79


text:
কোইলা মন্ত্রালয়
ভারত্তা কম্মর্সিএল কোয়লা মাইনিংদা ফোরেন্না দাইরেক্ত ইনভেস্তমেন্ত তৌবা
Posted On:
03 AUG 2020 4:44PM by PIB Imphal
মসি জুন, ২০২০দা ভারত সরকারগী কোয়লা মন্ত্রালয়গী নোমিনেত তৌখিবা ওথোরিতীনা লাওথোকখিবা ভারতকী কম্মর্সিএল কোয়লাগী মাইনিং তৌবদা ওক্সনগী থবক চত্থবগা মরি লৈনননি। মতম-মতমগী ওইনা এমেন্দ তৌখি অমসুং হিরম অসিদা অতোপ্পা এক্তশিংগা মরি লৈনবা এক্তশিংগী ওইবা ফোরেন দাইরেক্ত ইনভেস্তমেন্ত(এফ.দি.আই.) থৌশিলনা ২০১৭ অসি কেন্দ্র সরকারনা থোকখিবা ২০১৯গী প্রেস নোত ৪গী এমেন্দমেন্ততা কোয়লা প্রোসেসিংগী ইনফ্রাস্ত্রকচরশিং য়াওনা কোয়লা মাইনিংগী থবকশিংদা মশানা ওইজরকপা লম্বিদা চাদা ১০০গী অয়াবা পীখিবা কোয়লা য়োন্নবগীদমক্তা কোয়লা মাইনিং(অখন্নবা থৌরাং)এক্ত, ২০১৫ অমদি মাইনিং অমসুং মিনরেলশিং(ফগৎহনবা অমসুং চাং নাইনা তৌহনবা)এক্ত, ১৯৫৭ অসি এমেন্দ তৌখিবনি।
মসিগী মতুং ইন্না, তেন্দরগী দোকুমেন্ত অসিদা হায়খি মদুদি “কেন্দ্র সরকারনা থোকখিবা ২০১৯গী প্রেস নোত ৪দা, এফ.সি.আই. পোলিসী ২০১৭ অসি এমেন্দ তৌখিবা কোয়লা প্রোসেসিংগী ইনফ্রাস্ত্রকচরশিং য়াওনা কোয়লা মাইনিংগী থবকশিংদা মশানা ওইজরকপা লম্বিদা চাদা ১০০গী অয়াবা পীখিবা কোয়লা য়োন্নবগীদমক্তা অমসুং অতৈ চৎনহনবা য়াবা ৱায়েল কাংলোনশিং।” মসিদা মখা তানা শেংদোক্লি মদুদি কেন্দ্র সরকারনা থোকখিবা ২০২০গী প্রেস নোত ৩ অসিসু কোয়লা মাইনিংদা করিগুম্বা ফোরেন ইনভেস্তমেন্ততা চৎনরিবা ৱায়েল কাংলোনশিংদা অথিংবা লৈবা অসিগী মতুং ইন্না “ভারতকা ঙমখৈ তাইনবা নত্রগা ভারত্তা ইনভেস্তমেন্ত তৌবদা কান্নবা ফংলিবা থৌবু ওইনা লৈরিবা নত্রগা লৈবাক অমা হেক্তগী নাগরিক ওইরিবা লৈবাক্কী এন্তিতী ওইরিবশিংনা শুপ্নতগী সরকারগী লম্বিদগী ইনভেস্তমেন্ত তৌবা, ঙাক-শেনবা, স্পেস, ওতোমেতিক ইনর্জী অমসুং সেক্তরশিং/থবক পাংথোকপশিং নত্তনা ইনভেস্ত তৌবা য়াই।” মসিগী মতাংদা তেন্দরগী দোকুমেন্তকী ওইনা কোরিজেন্দম অমসু থোকখ্রে।
******
(Release ID: 1643228)
Visitor Counter : 85


text:
রোদ ত্রান্সপোর্ত অমসুং হাইৱে মন্ত্রালয়
তাঙ্কক নাইনা য়াদ্রবা অমসুং মৈখু চেনবা গারিশিং থিংজিন্দুনা অকোয়বগী ফিবম লু-নান্না থম্নবা, অথুবা মতমদা অমনবা গারিশিং গ্রিন তেক্স লৌরগনি
তেক্স অসিদগী কারকপা শেনফম পোল্লুসন লাকশিনবদা শীজিন্নগনি
Posted On:
25 JAN 2021 5:53PM by PIB Imphal
অকোয়গী ফিবম, নুংশিৎ মোৎহনবা অমনবা গারিশিংগী “গ্রিন তেক্স” লৌনবা থৌরাং অমা রোদ ত্রান্সপোর্ত অমসুং হায়ৱেজগী য়ুনিয়ন মিনিস্তর শ্রী নিতিন গাদকারিনা অয়াবা পীরে। মসি লাউথোক্ত্রিঙৈ মমাঙদা ৱা খন্ননবা হৌজিক থৌরাং অসি রাজ্যশিংদা শীন্নরগনি। গ্রিন তেক্স লৌবগী মরুওইবা ৱাখল্লোলশিং মখাদা লৈরে:
- ফিতনেস সর্তিফিগেত রিনিউ তৌবা মতমদা চহি ৮ হেল্লবা ত্রান্সপোর্ত গারিশিংদা রোদ তেক্স চাদা ১০দগী চাদা ২৫ ফাওবা লৌগনি;
- লনাই গারিশিং চহি ১৫গী মতুংদা রেজিস্ত্রেসন সর্তিফিগেত রিনিউ তৌবা মতমদা গ্রিন তেক্স লৌগনি;
- মীয়ামগী গারিশিং হায়বদি সিতি বসশিংদা গ্রিন তেক্স হন্থনা লৌগনি;
- নুংশিৎ য়াম্না শেংদবা সহরশিংদা গারিশিং রেজিস্তার তৌবদা গ্রিন তেক্স(রোদ তেক্সকী চাদা ৫০) ৱাংনা লৌগনি;
- থাউ মখলশিং(পেত্রোল/দিজল)অমসুং গারি মখলগী মতুংইন্না তোঙান-তোঙানবা তেক্স লৌগনি;
- হায়ব্রিদ গারিশিং, ইলেকত্রিক গারিশিং অমসুং সি.এন.জি, ইথানোল, এল.প.জিগী গারিশিং কোমথোক্কনি;
- লৌ উবদা শীজিন্নবা গারিশিং হায়বদি ত্রেক্তরশিং, হাসভেস্তরশিং অমসুং তিল্লরশিং কোমথোক্কনি;
- গ্রিন তেক্সতগী খোমগৎলকপা শেনফমশিং তোখাইবা একাউন্ত অমদা থমগনি অমসুং পোল্লুসন লাকশিন্নবা অমসুং মৈখু থাদোরকপা য়েংশিন্নবা রাজ্যশিংদা অনৌবা খুদোংচাবশিং লিংখৎপদা শীজিন্নগনি
“গ্রিন তেক্স”কী কান্নবশিং :
- অকোয়গী ফিবম শোকহনবা গারিশিং মীয়াম্না শীজিন্নবা হন্থহনবা
- অনৌবা, মৈখু য়াম্না থোক্তবা গারিশিং শীজিন্ননবা মীয়াম পুক্নিং থৌগৎপা
- গ্রিন তেক্সনা পোল্লুনগী থাক হন্থহনগনি অমসুং মৈখু থাংহল্লিবশিংনা পোল্লুসনগী তেক্স পীগনি
চহি ১৫ হেল্লবা সরকারগী দিপার্তমেন্ত অমসুং পি.এস.য়ুগী গারিশিং রেজিস্ত্রেসন ককপা অমসুং কোঞ্চাক ওনহলখিনবা থৌশিল মিনিস্তরনা অয়াবা পীরে। মসি নোতিস থোক্লগনি অমসুং ২০২২গী এপ্রিল ১দগী চৎনবা হৌরগনি।
শেন তানবদা শীজিন্নরিবা অপুনবা গারিগী চাদা ৫ রোম্না অপুনবা গারিনা থোকহনবা পোল্লুসনগী চাদা ৬৫-৭০ রোম ওইহল্লি। অপুনবা গারিগী চাদা ১গী মখা ২০০০গী মমাঙদা শাখিবা অরিবা গারিশিংনি অমসুং গারিনা থোকহনবা পোল্লুসন চাদা ১৫ রোম মতেং পাংলি। হায়রিবা অরিবা গারিশিং অসিনা অনৌবা গারিশিংদগী শরুক ১০-২৫ হেন্না মৈখু থাংহল্লি।
*****
(Release ID: 1692327)
Visitor Counter : 107


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ কোতি ৭১.৬৫ হেনখ্রে
হৌজিক হৌজিক ওইরিবা রিকভরী রেত অসি ৯৭.৪৮%নি
হৌখিবা পুং ২৪দা অনৌবা কেস ৪৩,২৬৩ লাকখি
ভারতকী এক্তিব কেসলোদ (৩,৯৩,৬১৪)অসি অপুনবা কেস মশিংগী ১.১৯%নি
চয়োলগী ওইনা পোজিতিব ওইখিবগী চাং (২.৪৩%) ৩%গী মখাদা লৈখিবা নুমিৎ ৭৬নি শুরে
Posted On:
09 SEP 2021 9:55AM by PIB Imphal
ঙসি অয়ুক্কী পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না হৌখিবা পুং ২৪দা, ভেক্সিন দোজ ৮৬,৫১,৭০১ কাপতুনা, লৈবাক অসিগী কোবিদ-১৯ ভেক্সিনেসন কোভরেজ অসি পুন্না কোতি ৭১.৬৫(৭১,৬৫,৯৭,৪২৮) হেনখ্রে৷ মসি সেসন ৭৩,৫৬,১৭৩দা কাপখিবনি৷
ঙসি অয়ুক পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না ভেক্সিন কাপখিবা অপুনবা ফিগরগী শরুকশিং অদুদি:
লৈবাক অসিদা কোবিদ-১৯ ভেক্সিন কাপ্পগী স্কোপ অসি চাওথোকহন্নবা অমসুং খোঙজেল য়াংখৎহন্নবা কেন্দ্র সরকারনা য়াম্না কন্না হোৎনৈ৷
হৌখিবা পুং ২৪দা পেসেন্ত ৪০,৫৬৭ রিকোভর তৌরকখিবা অসিনা রিকোভর তৌখ্রবা অপুনবা পেসেন্ত মশিং(লাইনা-লাইচৎ অসি হেক হৌরকপদগী) অসি ৩,২৩,০৪,৬১৮দা হেনগৎহনখ্রে৷
লোইন-লোইননা ভারতকী রিকোভরী রেতসু ৯৭.৪৮% ওইখ্রে৷
কেন্দ্র অমসুং রাজ্যশিং/য়ু.তি.শিংনা য়াম্না কন্না খুৎশম্নদুনা হোৎনখিবা অসিনা নোংমদা অনৌবা কেস ৫০,০০০গী মখাদা তানা লাকখিবা হৌজিক্তি নুমিৎ ৭৪নি শুরে৷
হৌখিবা পুং ২৪দা অনৌবা কেস ৪৩,২৬৩ লাকখি৷
হৌজিক হৌজিক লৈরিবা এক্তিব কেস মশিং অসি ৩,৯৩,৬১৪নি৷ হৌজিক হৌজিক লৈরিবা এক্তিব কেস মশিং অসি লৈবাক অসিগী অপুনবা পোজিতিব কেস মশিং অদুগী ১.১৯% ওই৷
লৈবাক অসিদা তেস্তিং কেপাসিতী লেপ্প-লৈতনা হেনগৎলক্লি৷ হৌখিবা পুং ২৪দা তেস্ত পুন্না ১৮,১৭,৬৩৯ তৌখি৷ হৌজিক ফাওবদা ভারতনা তেস্ত পুন্না কোতি ৫৩.৬৮ হেন্না (৫৩,৬৮,১৭,২৪৩) তৌখ্রে৷
লৈবাক অসিদা তেস্ত তৌবগী চাং হেনগৎলকখিবা অসিদা, হৌজিক্তি চয়োলগী ওইনা পোজিতিব ওইখিবগী চাং ২.৪৩% ওইদুনা ৩%গী মখাদা লৈখিবা নুমিৎ ৭৬নি শুরে৷ নোংমদা পোজিতিব ওইবগী চাং ২.৩৮% ওই৷ হৌজিক্তি নোংমদা পোজিতিব ওইখিবগী চাং ৩%গী মখাদা লৈখিবা নুমিৎ ১০নি শুরে অমসুং ৫%গী মখাদা লৈখিবা নুমিৎ ৯৪ শুরে৷
*****
(Release ID: 1753442)
Visitor Counter : 141


text:
ইলেক্ত্রোনিক্স অমসুং আই.তি. মন্ত্রালয়
পি.এল.আই. স্কিম্না মোবাইল ফোন অমসুং ইলেক্ত্রোনিক্সকী পোৎচাকশিং শাবগী হীরমদা অনৌবা মওং পীরগনি
মথংগী চহি ৫দা লুপা কোতি লাখ ১১.৫০গী পোত্থোক পুথোক্তুনা লুপা কোতি লাখ ৭কী পোত্থোকশিং মপান্দা থাদোকপা ঙমগনিঃ শ্রী রবি শঙ্কর প্রসাদ
প্রধান মন্ত্রী নরেন্দ্র মোদীগী মেক ইন ইন্দিয়া অমসুং আত্মানির্ভর ভারতপু অচৌবা মওংদা খুমাং চাউশিলহল্লগনি
Posted On:
01 AUG 2020 1:44PM by PIB Imphal
প্রদক্সন লিঙ্কদ ইন্সেন্তিব স্কিম (পি.এল.আই.)গী এপ্লিকেসন থাজিল্লকপা লোয়শিনবগী পাংথোকপা প্রেস কনফরেন্স অমদা মীদিয়াগী মীওইশিংদা ৱা ঙাংবদা কেন্দ্রগী ইলেক্ত্রোনিক্স অমসুং আই.তি., কম্ম্যুনিকেসন, লো অমসুং জস্তিস্কী কেন্দ্র মন্ত্রী শ্রী রবি শঙ্কর প্রসাদনা পি.এল.আই. স্কিম অসিদা মালেমগী অমসুং লৈবাক্কী মোবাইল ফোন শাবা কম্পেনীশিং অমসুং ইলেক্ত্রোনিক্সকী পোৎচাক শাবা কম্পেনী কয়াদগী এপ্লিকেসন ময়াম অমা লাক্তুনা অচৌবা মায় পাকপা ওইখি হায়খি। মালেমগী থাক্তা লৈবা পোত্থোক পুথোকফম ওইবগী ফম কল্লিবা ভারত্তা ইন্দস্ত্রীশিংনা অমুক্কা হন্না থাজবা থম্লে অমসুং মসিনা প্রধান মন্ত্রীনা আত্মানির্ভর ভারত- মরোমদোম লেপচবা ঙম্বা ভারত ওইহন্সি হায়রিবা অসি ওইথোকহল্লে। মন্ত্রীনা মখা তানা হায়খিবদা “ঐখোয়না য়াম্না থাজবা লৈরে অমসুং বেল্যু চেন পুম্নমক্কী ওইবা মপাঙ্গল লৈবা ইকোসীস্তেম অমা শেম্নবা হোৎনরি অমসুং মসিগা মালেমগী বেল্যু চেনগা পুন্সিন্নদুনা লৈবাক অসিদা ইলেক্ত্রোনিক্সকী পোত্থোকশিং শাবগী ইকোসীস্তেম অসি হেন্না মপাঙ্গল কনখৎহল্লগনি”।
লার্জ স্কেল ইলেক্ত্রোনিক্স মেন্যুফেকচরিংগী প্রদক্সন লিঙ্কদ ইন্সেন্তিব স্কিম (পি.এল.আই.) অসি এপ্রিল ১, ২০২০দা লাউথোকখিবনি। পি.এল.আই. স্কিম্না পান্দম থম্লিবা কাংলুপকী মনুংদা লৈবা মতিক চাবা কম্পেনীশিংনা ভারত্তা শাবা পোত্থোকশিং য়োনবা হেনগৎপগী (বেজ চহিদা য়ুম্ফম ওইদুনা) মতুং ইন্না বেজ চহি (এফ.ৱাই. ২০১৯-২০)গী মখা তারকপা চহি ৫গী ওইনা ৪%দগী ৬% ফাওবগী ইন্সেন্তিব পীরি। স্কিম অসিদা য়াওনবগীদমক্তা চে থারকপগী মতম অসি ৩১/৭/২০২০ ওইখি। স্কিম অসিগী মখাদা ১/৮/২০২০দগী ইন্সেন্তিব অসি চৎনবা হৌগনি।
পি.এল.আই. স্কিমগী মখাদা অপুনবা কম্পেনী ২২না এপ্লিকেসন থারকখি। মোবাইল ফোন সেগমেন্ত (আই.এন.আর. ১৫,০০০ অমসুং মথক্কী ইনবোইস বেল্যু)কী মখাদা চে থারকখিবা মালেমগী মোবাইল ফোন শাবা কম্পেনীশিং অদুদি সেমসুং, ফোক্সকোন হোন হাই, রাইজিং স্তার, ৱিস্ত্রোন অমসুং পেগাত্রোন্নি। মসিগী মনুংদা কম্পেনী অহুম, মিং ওইনা পল্লবদা ফোক্সকোন হোন হাই, ৱিস্ত্রোন অমসুং পেগাত্রোন অসিদি এপ্পল আই.-ফোনগী কন্ত্রেক্ত মেন্যুফেকচররশিংনি। এপ্পল (৩৭%) অমসুং সেমসুং (২২%) অনি অসিনা মালেমগী মোবাইল ফোন য়োনবগী শেনফমগী চাউরাক্না ৬৬%গী শরুক কল্লি অমসুং মসিগী স্কিম অসিনা লৈবাক অসিদা মখোয়গী পোত্থোক হেন্না পুথোকহনবদা তেংবাংগনি হায়না থাজনরি।
মোবাইল ফোন (দোমেস্তিক কম্পেনীশিং) সেগমেন্ত অসিদা লাভা, দিক্সোন তেক্নোলোজীজ, ভগ্বতি (মাইক্রোমেক্স), পদজেৎ ইলেক্ত্রোনিক্স, সোজো মেন্যুফেকচরিং সর্বিসেস অমসুং ওপ্তিমস ইলেক্ত্রোনিক্স য়াওবা ভারতকী কম্পেনীশিংনা চে থারকখি। মসিগী কম্পেনীশিং অসিনা মখোয়গী পোত্থোক পুথোকপগী থৌওংবু মশক থোকপা মওংদা হেনগৎহন্দুনা লৈবাক অসিগী মোবাইল ফোন পুথোকপা কম্পেনী অফবশিংগী মনুংদা চন্দুনা চাউখৎপা পুরক্কনি। অকক্নবা ইলেক্ত্রোনিক্সকী পোৎচাকশিংগী মনুংদা কম্পেনী ১০না চে থারকখি। মখোয়শিং অদুদি এ.তি. অমসুং তি., এসসেন্ত সরকিৎস, ভিসিকোন, ৱালসিন, সহাসরা, ভিতেস্কো অমসুং নিওলিঙ্কনি।
মথংগী চহি ৫গী মনুংদা স্কিম অসিগী মখাদা অপুনবা লুপা কোতি ১১,৫০,০০০ (লুপা কোতি লাখ ১১.৫)গী শেনফমগী পোত্থোক পুথোকপা ঙমগনি হায়না থাজনরি। মসিগী অপুনবা অসিগী মনুংদা মোবাইল ফোন (আই.এন.আর. ১৫,০০০ অমসুং মথক্কী ইনবোইস বেল্যু) সেগমেন্তকী মখাদা লৈবা কম্পেনীশিংনা লুপা কোতি ৯,০০,০০০, মোবাইল ফোন (দোমেস্তিক কম্পেনী) সেগমেন্তনা লুপা কোতি ২,০০,০০০ অমসুং অকক্নবা ইলেক্ত্রোনিক্সকী পোৎচাক পুথোকপশিংনা লুপা কোতি ৪৫,০০০গী পোত্থোক পুথোক্কনি হায়রি।
স্কিম অসিনা মপান লমদা পোত্থোক থাদোকপদসু মশক থোক্না তেংবাংগনি হায়না থাজনরি। মথংগী চহি ৫দা লুপা কোতি ১১,৫০,০০০গী পোত্থোক পুথোকপা অসিগী মনুংদা ৬০%গী শরুক্তি লুপা কোতি ৭,০০,০০গী ওর্দর ফংদুনা মপান লমদা পোত্থোক থাদোকপনা তেংবাংগনি। স্কিম অসিনা লুপা কোতি ১১,০০০গী অহেনবা শেল থাদরকপসু পুশিল্লক্কনি।
স্কিম অসিনা মথংগী চহি ৫দা হকথেংননা লাখ ৩গী থবক পীবগী খুদোংচাবা লৈহনগনি অমসুং মসিগী শরুক ৩ হেনবা নাকোয়ননা পীবা থবক্কী খুদোংচাবসু পীগনি। দোমেস্তিক বেল্যু এদিসন অসি মোবাইল ফোনগী ওইনা হৌজিক লৈরিবা ১৫-২০%দগী ৩৫-৪০% ফাওবদা অমসুং ইলেক্ত্রোনিক্সকী পোৎচাকশিংগী ওইনা ৪৫-৫০%দা হেনগৎলগনি হায়না থাজনরি।
ইং ২০২৫ ফাওবগী মনুংদা ভারত্তা লৈরিবা ইলেক্ত্রোনিক্সকী দিমান্দ অসি চাউনা হেনগৎলক্কনি হায়বগী থাজবগী মতুং ইন্না মন্ত্রীনা পি.এল.আই. স্কিম অমসুং অতোপ্পা খোঙথাং কয়া অসিনা ইলেক্ত্রোনিক্সকী পোত্থোক পুথোকপদা খুমাং চাউশিলহন্দুনা ভারতপু ইলেক্ত্রোনিক্সকী পোত্থোক পুথোকপগী চাংয়েংনবদা য়াওবা ঙম্বা মফম অমা ওইহন্দুনা আত্মমানির্ভর ভারতপুসু খুমাং চাউশিনহল্লগনি। স্কিম অসিগী মখাদা ইলেক্ত্রোনিক্সকী পোত্থোক পুথোকপা ভারতকী কম্পেনী কয়া শেম্বা ঙমদুনা মালেমদা পোৎ য়োনবগী পান্দম থম্বতা নত্তনা ভোকেল ফোর লোকেলগী ৱাখল্লোনসু অচুম্বা ওইহল্লগনি।
প্রধান মন্ত্রী শ্রী নরেন্দ্র মোদীগী লুচিং মখা অমসুং মহাক্কী তুং কোয়না চৎকদবা ‘দিজিতেল ইন্দিয়া’ অমসুং ‘মেক ইন ইন্দিয়া’ প্রোগ্রামগী থৌওংশিংগী মখাদা ভারতনা হৌখিবা চহি ৫দা ইলেক্ত্রোনিক্সকী পোত্থোক পুথোকপদা মশক নায়রবা শাহৌ লৌবা ঙমখি। ইলেক্ত্রোনিক্সকী নেস্নেল পোলিসী ২০১৯দা সাইজ অমসুং স্কেল, মপান লমদা পোত্থোক থাদোকপা হেনগৎহনবা অমসুং ইন্দস্ত্রী কয়ানা মালেমদা চাংয়েংনবা ঙম্নবা অকোয়বা অমা শেমদুনা দোমেস্তিক বেল্যু এদিসন হেনগৎহনবদা মিৎয়েং পীদুনা ভারতপু ইলেক্ত্রোনিক্স সীস্তেম দিজাইন অমসুং মেন্যুফেকচরিং (ই.এস.দি.এম.)গী মালেমগী হব অমা ওইহন্নবগী থৌওংশিং য়াওরি।
******
(Release ID: 1642857)
Visitor Counter : 97


text:
করম্না য়ৌগনি
কমদৌনা য়ৌগনি
বিষ্ণুপুর অসি অতোপ্পা মফমশিংগা মখাদা পীরিবশিংগুম্না আতিয়া, ট্রেন অমসুং বসকী মতেংনা চতপা য়াই়ঃ
আতিয়া
দিস্ট্রিক্ট হেড-ক্বাটরদগী চাওরাকনা কি.মি. ২৭ লাপ্পা তুলিহল ইন্টরনেসনেল আইরপোর্ত না খ্বাইদগী নকপা আইরপোর্ত নি I
লম্বী
ইম্ফালদগী কি.মি. ৪৯১ লাপ্পা গুবাহাতিদগী নুতিগী লন্নাই বস কয়ামরুম্না এন.হৈস. ৩৭, এন.হৈস. ২৯, অমসুং দিমাপুর কোহিমা ফাওরিবা এন.হৈস. ২ দা চেল্লী I
দিমাপুরদগী নুতিগী এন.হৈস.-২ দা কি.মি. ২০২ লাপ্পা ইম্ফাল ফাওবা লন্নাই বস কয়ামরুম চেল্লি I
সিলচরদগী নুতিগী এন.হৈস.-৩৭ তা কি.মি. ২৪০ লপ্পা ইম্ফাল ফাওবা জিরিবাম ফাওরগা লন্নাই বস কয়ামরুম চেল্লি I
ট্রেন
ইম্ফাল য়ৌবা ট্রেন সর্বিস লৈত্রী I অদুবা খ্বাইদগী নকপা রাইলবে স্টেসনদি দিমাপুর(নগালেন্দ) অমসুং জিরিবাম(মনিপুর) I


text:
প্রধান মন্ত্রী, শ্রী নরেন্দ্র মোদীনা নোংচুপ বেঙ্গলগী জল্পাইগুরিদা দুর্গা পুজা কুমহৈ মনুংদা থোকখিবা খুদোংথিবা থৌদোকনা মরম ওইদুনা লৈখিদবা য়াওখিবদা নুংঙাইতবা ফোংদোকখ্রে।
প্রধান মন্ত্রী লোইশঙনা ত্বীৎ তৌখি;
"নোংচুপ বেঙ্গলগী জল্পাইগুরিদা দুর্গা পুজা কুমহৈ মনুংদা থোকখিবা খুদোংথিবা থৌদোক্তু অদুক্কী মতীক নুংঙাইতবা ফাওই। নুংশিরবা ইমুং মনুং কায়নরবশিংগী অৱাবদা শরুক য়াজরিঃ প্রধান মন্ত্রী @narendramodi"
Anguished by the mishap during Durga Puja festivities in Jalpaiguri, West Bengal. Condolences to those who lost their loved ones: PM @narendramodi— PMO India (@PMOIndia) October 5, 2022


text:
প্রধান মন্ত্রী, শ্রী নরেন্দ্র মোদীনা ৱর্ল্দ হেল্থ দেদা মীয়ামদা য়াইফ পাউজেল পীখ্রে অমসুং মীওই খুদিংগী হকশেল ফনা লৈনবা থৌনিজখ্রে। হেল্থ সেক্তরগা মরী লৈনবা মীওই খুদিংবু মহাক্না থাগৎখি। অয়ূশমান ভারত অমসুং পি.এম. জন ঐশধী স্কিম্না লৈবাক মীয়ামদা মগুন লৈবা অমসুং শেল চঙদবা হেল্থকেয়র ফংহনবদা মরু ওইবা থৌদাং য়ারি হায়না মহাক্না ফোংদোকখি। হৌখিবা চহি ৮দগী, মেদিকেল এজুকেসন সেক্তরদা খোঙজেল য়াঙনা অহোংবা লাক্লি হায়না মহাক্না হায়খি। মশিং থীঙমদ্রবা নহাশিংগী অপাম্বদা হেন্না তেংবাংগদবা থৌওং অমা ওইরিবা লোকেল লোলদা মেদিকেল এজুকেসন চত্থবা য়াহন্নবা ভারত সরকারনা য়াম্না কন্না হোৎনরি হায়না মহাক্না পাউদমখি।
প্রধান মন্ত্রীনা মহাক্কী ত্বীত পরিং অমদা অসুম্না ফোংদোকখিঃ
“আরোগ্যা পরম ভাগ্য স্বস্থায় সর্ৱার্থসাধনম।।
মীয়ামদা ৱর্ল্দ হেল্থ দেগী য়াইফ পাউজেল পীজরি। মীওই খুদিংনা হকশেল ফনা লৈবা ওইসনু। ঙসি অসিদি হকশেলগী সেক্তরগা মরী লৈনবা মীওই খুদিংদা তৌবীমল খঙবা উৎপা নুমিৎনি। মখোয়না কন্না হোৎনজবনা মরম ওইরগা ঐখোয়গী গ্রহনা তেক্ত-কায়দনা লৈরিবনি”।
“ভারত সরকারনা লৈবাক্কী হকশেলগী ইনফ্রাস্ত্রকচর হেন্না ফগৎহন্নবা কন্না হোৎনরি। মীওই খুদিংদা মগুন লৈবা অমসুং শেল চঙদবা হেল্থকেয়র ফংহনবা হায়বসিদা অহেনবা মিৎয়েং চঙলি। ঐখোয়গী লৈবাক অসিদা মালেমগী খ্বাইদগী চাউবা হকশেলগী পথাপ, অয়ুশমান ভারত লৈ হায়বসিনা ভারত মচা খুদিংবু চাউথোকচহল্লি”।
“ঐহাক্না পি.এম. জন ঔশধী স্কিমগুম্বগী বেনিফিশরী উন্নবা মতমদা য়াম্না নুংঙাইবা ফাওই। ঐখোয়না শেল চঙদবা হেল্থকেয়রদা মিৎয়েং চঙবদগী লাইরবা অমসুং মিদ্দল ক্লাস মীওইশিংগী শেল য়াম্না তুংশিনহল্লে। মসিগা লোয়ননা, মীপুম খুদিংনা হকশেল ফবা হায়বসিবু হেন্না খুমাং চাউশিলহন্নবা ঐখোয়না ঐখোয়গী আয়ুশ নেতৱর্কপু মপাঙ্গল হেন্না কনখৎহল্লে”।
“হৌখিবা চহি ৮দগী, মেদিকেল এজুকেসন সেক্তরদা খোঙজেল য়াঙনা অহোংবা লাক্লি। মেদিকেল কোলেজ অনৌবা কয়া অমসু লৈরে। মশিং থীঙমদ্রবা নহাশিংগী অপাম্বদা হেন্না তেংবাংগদবা থৌওং অমা ওইরিবা লোকেল লোলদা মেদিকেল এজুকেসন চত্থবা য়াহন্নবা ভারত সরকারনা য়াম্না কন্না হোৎনরি”।
In the last 8 years, the medical education sector has undergone rapid transformations. Several new medical colleges have come up. Our Government’s efforts to enable study of medicine in local languages will give wings to the aspirations of countless youngsters.— Narendra Modi (@narendramodi) April 7, 2022
I feel very happy when I interact with beneficiaries of schemes such as PM Jan Aushadhi. Our focus on affordable healthcare has ensured significant savings for the poor and middle class. At the same time we are strengthening our Ayush network to further boost overall wellness.— Narendra Modi (@narendramodi) April 7, 2022
आरोग्यं परमं भाग्यं स्वास्थ्यं सर्वार्थसाधनम्॥— Narendra Modi (@narendramodi) April 7, 2022
Greetings on World Health Day. May everyone be blessed with good health and wellness. Today is also a day to express gratitude to all those associated with the health sector. It is their hardwork that has kept our planet protected.
Ayushman Bharat has had a positive impact on several lives and transformed our health sector.— Narendra Modi (@narendramodi) April 7, 2022
On World Health Day, here are some facets of this pathbreaking scheme. pic.twitter.com/G7EiszAS4T


text:
শেল-থুম মন্ত্রালয়
আই.এফ.এস.সি.এ.না আই.এফ.এস.সিদা রৈৎ অমসুং ইনভিৎশিংগী রিগুলেতরী ফ্রেমৱার্কশিং থোকখ্রে
Posted On:
21 OCT 2020 6:38PM by PIB Imphal
ইন্তর্নেসনেল ফাইনান্সিএল সর্বিসেস সেন্তর ওথোরিতী (আই.এফ.এস.সি.এ.)না গুজরাৎ ইন্তর্নেসনেল ফাইনান্স তেক-সিতী ইন্তর্নেসনেল সর্বিসেস সেন্তর (জি.আই.এফ.তি. আই.এফ.এস.সি.)দা ফাইনান্সিএল প্রদক্ত অমসুং সর্বিসেস শেমগৎনবগী পান্দমদা আই.এফ.এস.সি.দা রিএল ইস্তেৎ ফাইনান্সিএল সর্বিসেস ইনভেস্তমেন্ত ত্রস্ত (রৈৎ) অমসুং ইনফ্রাস্ত্রকচর ইনভেস্তমেন্ত ত্রস্ত (ইনভিৎ)কী রিগুলতরী ফ্রেমৱার্ক থোকখ্রে।
আই.এফ.এস.সি.এ.না এফ.এ.তি.এফ. কমপ্লাইন্ত জুরিসদিক্সন্দ লৈবা মালেমগী পার্তিসিপেন্ত রৈৎ অমসুং ইনভিৎশিংবু জি.আই.এফ.তি. আই.এফ.এস.সি.গী স্তোক একচেন্সদা লিস্ত তৌবদা অয়াবা পীখি। মসিগী মথক্তা, ইনভিৎশিংবু প্রাইবেৎ প্লেসমেন্তশিংগী থোংদা ফন্দ তানবগী অয়াবা পীখি।
আই.এফ.এস.সি.দা মিং চল্লবা রৈৎ অমসুং ইনভিৎশিং অসি গ্লবোল ফাইনান্সিএল সেন্তরশিংদা পীরিবা ফ্রেমৱার্ক্কা চুন্ননা আই.এফ.এস.সি., ভারত অমসুং রিএল ইস্তেৎ এসেৎ অমসুং ইনফ্রাস্ত্রকচর প্রোজেক্তশিংদা মথংশিৎনা ইনভেস্ত তৌবগী অয়াবা পীখ্রে।
মখা তানা, আই.এফ.এস.সি. (হৌজিক হৌজিক্কী ওইনা য়ু.এস.এ. জাপান, সাউথ কোরিয়া, বৃতিশ ওভরসীজ তেরিতোরী, ফ্রান্স, জর্মনি, কানাদা অমসুং ভারত য়াওদবা য়ুনাইতেদ কিংদম) নত্ত্রগা ভারত নত্তবা অতোপ্পা অয়াবা লৈরবা জুরিসদিক্সনশিংদা লিস্ত তৌরবা রৈৎ অমসুং ইনভিৎশিং অসি আই.এফ.এস.সি.দা লৈবা শকখঙলবা স্তোক একচেঞ্জদা মখোয়গী হোম জুরিসদিক্সনগী আইনগী মতুং ইন্না লিস্ত অমসুং ত্রেদ তৌবদা অয়াবা পীখ্রে।
রৈৎ অমসুং ইনভিৎশিংগী লিস্ত তৌবসি আই.এফ.এস.সি.দা লৈবা স্তোক একচেঞ্জগী মখা পোন্না তৌগনি।
আই.এফ.এস.সি.দা লৈবা এন্তাইতীশিংনা ইন্তর্নেসনেল জুরিসদিক্সন্দা রিএল ইস্তেৎ অমসুং ইনফ্রাস্ত্রকচর সেক্তর চাওখৎপনা শরুক য়াবা য়াগনি অমসুং কান্নবা ফংগনি।
রৈৎ অমসুং ইনভিৎশিংগী ফ্রেমৱার্কশিংগী অকুপ্পা মরোলশিং অসি আই.এফ.এস.সি.গী ৱেবসাইৎকী য়ু.আর.এল.: https://ifsca.gov.in/Circularদা ফংবীগনি।
***************
(Release ID: 1666786)
Visitor Counter : 100


text:
ঙাকশেল মন্ত্রালয়
রসিয়াগী ইস্ত মিলিতরী দিস্ত্রিক্তকী সর্জিয়েবস্কীদা পাঙথোকপা এক্সর্সাইস ভোস্তোক-২০২২দা ইন্দিয়ন আর্মি কন্তিঞ্জেন্তনা শরুক য়াখ্রে
Posted On:
01 SEP 2022 2:10PM by PIB Imphal
মলিতিলেতরেল স্ত্রেতেজিক অমসুং কম্মান্দ এক্সর্সাইস ভোস্তোক- ২০২২ ঙসি তাং ১ দগী সেপ্তেম্বরগী ৭, ২০২২ ফাওবা রসিয়াগী ইস্তর্ন মিলিতরী দিস্ত্রিক্তকী ত্রেনিং গ্রাউন্দদা হৌখ্রে। এক্সর্সাইস অসিনা শরুক য়ারিবা মিলিতরী কন্তিঞ্জেন্তশিং অমসুং ওবজর্বরশিংগী মরক্তা ইন্তরেক্সন অমসুং কোওর্দিনেসন তৌমিন্ননবা পান্দম থম্লি।
৭/৮ গোর্খা রাইফল্সগী ত্রুপশিং য়াওরিবা ইন্দিয়ন আর্মিগী কন্তিঞ্জেন্ত অসিনা এক্সর্সাইজ তৌফম য়ৌখিবগা লোইননা মথংগী নুমিৎ তরেৎনিরোম অসিদা অপুনবা ফীল্দ ত্রেনিং এক্সর্সাইজ, কোম্বেৎ দিস্কসন, অমসুং ফায়র পাৱর এক্সর্সাইজশিং পাঙথোক্কনি।
ইন্দিয়ন আর্মিগী কন্তিঞ্জেন্ত অসিনা প্রেক্তিকেল এস্পেক্তশিং লান্ননবা হোৎনরি অমসুং ভেলিদেৎ তৌরবা দ্রিল, প্রোসিজ্যুর অমসুং দিস্কসন অমসুং তেক্তিকেল এক্সর্সাইজশিংগী খুত্থাংদা অনৌবা তেক্নোলোজীশিং প্রেক্তিস তৌগনি।
***************
(Release ID: 1856105)
Visitor Counter : 45


text:
গুৱাহাতি, আগস্ট ২১, ২০২০ঃ
ওল আসাম মনিপুরী স্টুদেন্টস্ ইউনিওন আমসু না আসামগী মহৈমশিংগী মন্ত্রী দাঃ হিমন্ত বিশ্ব শর্মাগা মহাক্কী অফিসিয়েল শঙ্গায়দা ফমিন্নখ্রে। হৌখিবা চহি খরা অসিদা মনিপুরী মেদিয়াম তমলকপা মনিপুরী মচাশিংবু আসাম পাব্লিক সার্বিস কমিসন অমসুং আসাম সরকারগী তোঙান তোঙানবা লোইশঙশিংদগী থোকপা থবক লৌবগী চাংয়েংশিংদা আসামিজ, বেঙ্গোলি অমসুং বোড়ো লোন অহুমগী মরক্তা লোন অমা খঙদ্রগদি য়ারোই হায়বগী তোপ তোপ্পা চৈকক্ অমা থমজিল্লকপদগী ওইরক্লিবা আসামগী মনিপুরীশিংনা হৌজিক ফোঙ ফোঙ শানা তারিবা অৱাবা অসিগী মতাংদা মরীক চু্ম্না নৈনমিন্নখি। আসাম পাব্লিক সার্বিস কমিসন এপিএসসি না লৌবা থবক্কী চাংয়েংশিংদা লৈরিবা অপনবশিং অদু অথুবা মতমদা লৌথোক্লগনি অমসুং অতৈ লোইশঙশিংদগী থোকপা চাংয়েংশিংদসু শোইদনা য়েংশিল্লগনি হায়না আমসুগী মীহুৎ কাংবু অসিদা মন্ত্রীনা থাজবা পীরকলে হায়রি।
নাকল অমরোমদা আসাম পাব্লিক সার্বিস কমিসননা লৌবা চাংয়েংদা মনিপুরী সাহিত্যবু ওপসোনেল পেপার অমা ওইনা থম্বিনবা অমসুং মনিপুরী মেদিয়ামগী স্কুলশিংদা অখন্নবা মীৎয়েং চঙশিনবিনবা তকশিনখিবগা লোয়ননা আসাম সরকারনা ২০১৩ দা ওজাশিং প্রোভিন্সিয়েলাইজেসন পীখিবদা বেঙ্গোলি অমদি আসামিজ মেদিয়াম স্কুলদা মনিপুরী লোন তাকপীরিবা অজাশিংবু রেগুলার ওইহনখিদবা, হৌজিকসু থবক তৌরিবা অজাশিং অসিবু রেগুলার তাহনবিউ হায়নসু মীহুৎ কাংবু অসিনা তকশিনখি হায়না ওল আসাম মনিপুরী স্টুদেন্টস্ ইউনিওন সেন্ট্রেল কমিতিগী ভাইস প্রেসিদেন্ট সনাহল সিংহনা ফোঙদোরকলি। আসামগী মহৈ মশিংগী মন্ত্রী হিমন্ত বিশ্ব শর্মাগা উনখিবা অদুদা ওল আসাম মনিপুরী স্টুদেন্টস্ ইউনিওন আমসুগা লোয়ননা শরুক য়াখিবা লুপশিং অদুদি ওল মোরান স্টুদেন্টস ইউনিওন, ওল আসাম দেউরি স্তুদেন্টস্ ইউনিওন, অসোম জাতিয়তাবাদি য়ুব পরিষদ, ওল দিমাসা স্টুদেন্টস্ ইউনিওন, ওল আসাম সোনোৱাল কাছারি স্টুদেন্টস্ ইউনিওন, ওল অধিবাসি স্টুদেন্টস্ এসোসিয়েসন অফ আসাম, ওল আসাম চুতিয়া স্টুদেন্টস্ ইউনিওন অমসুং ওল আসাম হাজোং স্টুদেন্টস্ ইউনিওন য়াওখি। Lakhipuronline YouTube Channel


text:
রেলৱে মন্ত্রালয়
ইন্দিয়ন রেলৱেজনা জুলাই’২২দা এম.তি. ১২২.১৪গী থাগী ওইবা ফ্রেত লোদিং তৌদুনা জুলাইনা খ্বাইদগী ৱাংবগী রেকোর্দ থম্বা ঙমখ্রে
জুলাই থাগী ইনক্রিমেন্তেল লোদিং অসি এম.তি. ৯.৩ ওইখি হায়বদি ২০২১গী জুলাইগী খ্বাইদগী য়ামখিবা মশিংদগী চাদা ৮.২৫গী গ্রোথ লৈখি
মসিগা লোয়ননা ইন্দিয়ন রেলৱেজনা খ্বাইদগী ফজবা থাগী ওইবা ফ্রেত লোদিং থা ২৩ থংন-থংননা তৌবা ঙমখি
Posted On:
03 AUG 2022 10:42AM by PIB Imphal
ইন্দিয়ন রেলৱেজ (আই.আর)না জুলাই’২২দা এম.তি. ১২২.১৪গী থাগী ওইবা ফ্রেত লোদিং তৌদুনা জুলাইনা খ্বাইদগী ৱাংবগী রেকোর্দ থম্বা ঙমখ্রে। জুলাই থাগী ইনক্রিমেন্তেল লোদিং অসি এম.তি. ৯.৩ ওইখি হায়বদি ২০২১গী জুলাইগী খ্বাইদগী য়ামখিবা মশিংদগী চাদা ৮.২৫গী গ্রোথ লৈখি। মসিগা লোয়ননা ইন্দিয়ন রেলৱেজনা খ্বাইদগী ফজবা থাগী ওইবা ফ্রেত লোদিং থা ২৩ থংন-থংননা তৌবা ঙমখি।
আই.আর.না কোলদা এম.তি. ১১.৫৪গী ইনক্রিমেন্তেল লোদিং তৌবা ঙমখি, মতুংদা বেলেন্স অদর গুদসতা এম.তি. ১.২২, সিমেন্ত অমসুং ক্লিঙ্কর অমদি কন্তেনরশিংগী ওইনা অমমমদা এম.তি. ০.৫৬ ওইখি অমসুং পি.ও.এল.দা এম.তি. ০.৪৭ ওইখি।
ওতোমোবাইল লোদিংদা হেনগৎলকপা অসিনা এফ.ৱাই. ২০২২-২৩গী ফ্রেত বিজিনেসকী অতোপ্পা হাইলাইত অমা ওইখি অমসুং জুলাই ফাওবদা এফ.ৱাই. ২০২২-২৩দা রেক ১৬৯৮ লোদ তৌখি মসি মমাং চহিগী চপ মান্নবা মতমদা রেক ৯৯৪ ওইখিবা অদুগা চাংদম্বদা ৭১%গী গ্রোথ লৈখি।
এপ্রিল ১, ২০২২দগী জুলাই ৩১, ২০২২ ফাওবদা তৌখিবা অপুনবা ফ্রেত লোদিং অসি ২০২১-২২দা ওইখিবা এম.তি. ৪৫২.১৩গা য়েংনবদা এম.তি. ৫০১.৫৩ ওইখি হায়বদি এম.তি. ৪৯.৪০গী ইনক্রিমেন্তেল লোদিং লৈখি, লোয়ননা মমাং চহিদগী ১০.৯২%গী গ্রোথ লৈখি।
ফ্রেত এন.তি.কে.এম.শিং (নেত তন কিলোমিতরগস) অসি জুলাই’২১দা বিলিয়ন ৬৩.৩ ওইরম্বদগী জুলাই’২২দা ইলিয়ন ৭৫ ওইদুনা ১৮.৩৩%গী গ্রোথ রেজিস্তর তৌখি। অহানবা থা মরিগী অপুনবা এন.তি.কে.এম.শিং অসিদা ১৯.৪৬% হেনগৎলকখি।
পাৱর অমসুং কোল মন্ত্রাকয়গা খুৎশম্নদুনা ইন্দিয়ন রেলৱেজনা পাৱর হাউসশিংদা কোলগী সপ্লাই হেনগৎহন্নবা লেপ্পা লৈতনা খোঙথাংশিং পাইখৎপা অসিনা জুলাই থাদা ফ্রেত পর্ফোরমেন্স ফজনবগী মরু ওইবা ফীচরশিংগী মনুংদা অমা ওইখি। পাৱর হাউসশিংদা কোল (দোমেস্তিক অমসুং ইম্পোর্ত তৌরকপা অনিমক্তা) লোদিং তৌবা অসি জুলাইদা এম.তি. ১৩.২ হেনগৎলকখি লোয়ননা মমাং চহি এম.তি. ৩৪.৭৪ পাৱর হাউসশিংদা থাখিবা কোল অদুগা চাংদম্নবদা এম.তি. ৪৭.৯৮ ওইদুনা ৩৮%গী গ্রোথ লৈখি। অপুনবা ওইনা, চহি অসিগী অহানবা থা মরিদা আই.আর.না মমাং চহিগী চপ মান্নবা মতমগা চাংদম্নবদা পাৱর হাউসশিংদা অহেনবা কোল এম.তি. ৪৭.৯৫ হেন্না লোদ তৌখি, লোয়ননা ৩২% হেনবগী গ্রোথ লৈখি।
পোৎলম-পোৎলমগী ওইবা গ্রোথকী মশিং অসিনা আই.আর.না মখাদা পীরিবা গ্রোথ রেতশিং অসিগা লোয়ননা পোৎলমগী সেগমেন্ত পুম্নমক্তা নীংথিনা গ্রোথ লৈবা ঙমখি হায়না উৎলি:
***
(Release ID: 1847800)
Visitor Counter : 54


text:
মখাগী অসি প্রধান মন্ত্রী শ্রী নরেন্দ্র মোদীনা মহাক্কী ভুতান খোংচৎকী মাংওইননা পীখিবা ৱারোলগী শরুক্নি।
“২০১৯গী ওগস্ত ১৭-১৮দা ঐহাক রাজ্যগী খোংচৎ অমদা ভুতান্দা চৎকনি।
হন্দক্কী ওফিস পায়বা হৌরকপদা ভুতান্দা চৎলিবা ঐহাক্কী খোংচৎ অসিনা ঐখোয়গী থাজনীংঙাই ওইরবা মরূপ অমসুং য়ুম্লোন্নবা ভুতানগা লোয়ননা ভারতকী মরীশিংদা সরকার অসিনা য়াম্না মরুওইনা লৌরিবা অদুগী মমি তারি।
ঐখোয়গী এক্সতেন্সিব দিবেলপমেন্ত পার্তনরশিপ, নাকল অনিমক্না কান্নবা ফংলিবা হাইদ্রো পাৱর কোওপরেসন, অমসুং অচেৎপা ললোন ইতিক অমসুং শেল-থুমগী মরীনা খুদম ওইরগা ভারত অমসুং ভুতান্না লৈবাক অনিগী ওইবা অফবা মরী থম্লি। মখোয়শিং অসি স্পিরিচুয়েল হেরিতেজ অমসুং মীয়ামগী মরক্তা লৈনরিবা অচেৎপা মরীনা মপাঙ্গল কনখৎহল্লি।
মমাং চহীদা লৈবাক অনিমক্না ফোর্মেল ওইবা দিপ্লোমেতিক মরীশিং লিংখৎখিবগী গোল্দন জুব্লী পুন্না পাংথোকমিন্নখি।
ঙসিদি ভারত-ভুতান পার্তনরশিপ অসি অখন্নবা মওং অমা ওইরে অমদি ভারত সরকারগী ‘নায়বরহুদ ফাস্ত’ পোলিসীগী মরুওইবা য়ুম্বী অমা ওইরে।
ঐহাক্না ভুতানগী নিংথৌ, মরিশুবা দ্রুক গ্যালপো অমসুং প্রধান মন্ত্রীগা লোয়ননা ঐখোয়গী লৈবাক অনিগী মরীশিংগী পরিং খুদিংদা মহৈ য়ান্না খন্ন-নৈনরক্কনি হায়না থাজবা থম্লি। ঐহাক্না ভুতানগী মমিং লৈরবা রোয়েল য়ুনিবর্সিতীদা ভুতানগী নহা ওইরিবা মহৈরোইশিংদসু ৱা ঙাংগনি।
ঐহাক্না থাজবা থম্লি মদুদি ঐহাক্কী খোংচৎ অসিনা ভুতানগা লোয়ননা ঐখোয়গী মতম শাংলবা অমসুং মগুন লৈবা মরূপ ওইবগী মরী হেন্না চেৎশিলহল্লগনি অমদি ঐখোয়গী লৈবাক অনিমক্কী মীয়ামগী তুংগী চাউখৎ থৌরাং মখা তানা চেৎশিলহল্লগনি।”